MALTA DIBATTITI TAL-KAMRA TAD-DEPUTATI (Rapport Ufficjali u Rivedut) IS-SEBA' PARLAMENT Seduta Nru. 143 It-Tnejn, 31 ta' Mejju, 1993 Stampat fl-Ufficcju ta' l-Iskrivan Kamra tad-Deputati MALTA Prezz Lm1 IS-SEBA' PARLAMENT Seduta Nru. 143

It-Tnejn, 31 ta' Mejju, 1993

Il-Kamra tad-Deputati ltaqgħet fil-Kamra tal-Parlament, il-Palazz, il-Belt Valletta, fis-6.15 p.m.

Talba

SEDUTA NRU.

It-Tnejn, 31 ta' Mejju, 1993

WERREJ

MINUTI ................................................

MISTOQSIJIET - TWEĠIBIET ORALI ........................

TQEGĦID TA' KARTI FUQ IL-MEJDA ........................

ORDNIJIET TAL-ĠURNATA

ABBOZZ TA' LIĠI DWAR KUNSILLI LOKALI

LOCAL COUNCILS BILL

Kumitat ............................................

AĠĠORNAMENT ...........................................

MISTOQSIJIET IMWIEĠBA BIL-MIKTUB ......................

MINUTI

Il-Minuti tas-Seduta Nru. 142 li saret fit-28 ta' Mejju 1993, ġew konfermati.

MISTOQSIJIET - TWEĠIBIET ORALI

POOLS TAL-FOOTBALL

L-ONOR.

JOE MIZZI (f'isem l-Onor.

Sandro Schembri Adami)staqsa lill- Ministru tal- Finanzi: Fid-dawl ta' dak li diġa staqsejt, jista' l- Ministru jara u jistudja li l- Gvern jintroduċi l-pools bil- qligħ kollu għall-football clubs?

ONOR.

JOHN DALLI (Ministru tal-Finanzi): Qegħdin jiġu studjati l- implikazzjonijiet kollha ta' l-introduzzjoni tal- pools.

TURF PITCHES

L-ONOR JOE MIZZI (f'isem l-Onor.

Sandro Schembri Adami) staqsa lill- Ministru għaż- Żgħażagħ u Kultura: Il- Ministru jara l-possibilita' li l- Gvern fil-futur qarib jipprovdi lil kull Premier League Club bi training ground b'turf pitch?

ONOR.

UGO MIFSUD BONNICI (Ministru ta' l-Edukazzjoni u Riżorsi Umani) (f'isem il- Ministru għaż-Żgħażagħ u Kultura): Hi x-xewqa ta' kull sportiv li jkollu l- faċilitajiet mixtieqa u waqt li l-Gvern qed dejjem iżid dawn l- impjanti sportivi mhux possibbli li kollox isir f'ħin qasir, speċjalment meta wieħed jiftakar li fl-aħħar snin il- Gvern ivvota eluf kbar ta' liri u somom rekord biex is- sitwazzjoni titjieb.

Barra minn hekk, l-Onor.

Interpellant jifhem li biex isir it- turf, l- ispejjeż huma kbar.

Il-Kampjonat Premier bħal kull kampjonat ieħor jinkludi wkoll li teams jiġu relegati u oħrajn promossi u dan naturalment iżid it-talba għal turf pitches oħra.

Tajjeb li l-Onor.

Interpellant ikun jaf li f'Malta hawn 54 football grounds u f'Għawdex hemm numru konsiderevoli ieħor ta' grounds barra l- kumpless ta' Ta Qali - u ma jistax ikun li dawn kollha isiru b'turf normali jew artifiċjali.

Aparti l-ispejjeż kbar biex isiru hemm spejjeż oħra biex jinżammu fi stat tajjeb.

MR SPEAKER (Onor. Lawrence Gonzi): L-Onor.

Sandro Schembri Adami, mistoqsija supplimentari.

ONOR.

SANDRO SCHEMBRI ADAMI: Mr Speaker, taħseb li nkun qiegħed nazzarda jekk għal darb'oħra nerġa' nissoleva l- kwestjoni li hemm fuq il-ground tal- Ħamrun li x-xogħol fuqu ilu wieqaf għal żmien twil?

L- istess ħaġa fuq is- Salinos Ground fejn il-Ministru Frendo kien qalilna ripetutament li huwa kien beħsiebu jara x'se jagħmel, mentri issa jidher ċar li jew ma wettaqx dak li kien qal li sejjer jagħmel jew inkella ma ra xejn u allura lilna ħalliena fl-għama.

Nittama li l-Ministru - jew min qiegħed jagħmilha ta' deputy - jgħidilna sewwa x'inhi s- sitwazzjoni.

Rigward il-ground tal- Ħamrun bilfors ikollna infakkru fir-rimarka ta' l- Onor. Louis Cuschieri li x- xogħol kellu jitlesta sa Novembru.

Fid-dawl ta' dan kollu nixtieq nkun naf fiex tinsab il-pożizzjoni rigward il-Ħamrun u s-Salinos grounds.

Nitlobkom tinnotaw li din hija s-sitt darba li ssollevajat din il- mistoqsija fil-Parlament.

MR SPEAKER: Il-Ministru.

ONOR.

UGO MIFSUD BONNICI: Naħseb li l-Ministru Frendo jrid iħares lejn l-interessi ta' Malta u Għawdex fit-total tagħhom u ovvjament m'għandux quddiemu xi gound partikolari.

Ma jħarisx lejn il-ground tal- Ħamrun biss jew inkella lejn il-ground tal-Belt biss, imma jħares ukoll lejn il-grounds l- oħrajn li għandna ġewwa Malta bħal ngħidu aħna dak li hemm fis-Siġġiewi jew inkella dak li hemm f'Bormla.

Naħseb li l- Ministru Frendo qiegħed jaddotta politika tajba li f'Malta u Għawdex nxerrdu l- football u l- isports kollu kemm hu.

MR SPEAKER: L-Onor.

Joe Mizzi.

Mistoqsija supplimentari.

ONOR.

JOE MIZZI: Peress li ntqal li l-Gvern nefaq flus bil-miljuni biex il- faċilitajiet sportivi ta' Malta jkunu jistgħu jiġu mtejba u wara li smajt li l-Ministru li huwa responsabbli mill-isports qiegħed jieħu ħsieb kullimkien, allura meta se jsir iċ-ċint mad-dawra tal-ground tal- Fortini li l-Ministru Mifsud Bonnici wiegħed li kellu jirranġa?

Meta se jsir xi ħaġa bħalma għandhom fi grounds oħrajn?

X'ġara mill- ground il-ġdid li kellu jsir?

Jaf li f'dawk in-naħiet għadu ma sar xejn biex ikollna faċilitajiet sportivi?

Jista' l-Ministru jgħidilna x'ġie vvotat għan-naħa tagħna minn dawk il-miljuni ta' flus li laħaq semma?

Jista' l-Ministru jgħidli meta se jinbeda x- xogħol li hemm bżonn isir?

MR SPEAKER: Il-Ministru.

ONOR.

UGO MIFSUD BONNICI: Sur President, bħalissa ninsab nirrappreżenta il-Gvern kollu kemm hu u nista' ngħid lill- Onor. Interpellant li la kien hemm wegħda u lanqas beħsiebni nagħmel ċint madwar il-Fortini ground.

(Interruzzjonijiet).

Il-wire netting se jissewwa dalwaqt.

Iċ-ċint li qiegħed jipproponi l-Onor.

Mizzi ikerrah il-post tal-Fortini bil-bosta mentri li se jsir hu li dan l-ground jinqala' għax l-art hija iebsa u jerġa' jsir mill-ġdid.

Hawn irrid ngħid li meta ngħaddi minn ħdejn dan il- post nieħu pjaċir nara li hemmhekk qegħda titrabba mit- tfal tal-Birgu nursery ġdida (Interruzzjonijiet).

MR SPEAKER: Jekk jogħġobkom tiddibattux bejnietkom.

Nitlob il-Ministru jkompli bit-tweġiba tiegħu.

ONOR.

UGO MIFSUD BONNICI: Sur President, ġewwa l-Fortini kemm-il darba nbeda x-xogħol u kellu jieqaf.

Faċli għall- Onor. Interpellant mill- bankijiet ta' l-Oppożizzjoni li jaqbad u jitlob li f'Malta u f'Għawdex jkollna grounds bit- turf, iżda ovvjament il-finanzi tal-Gvern mhumiex bla limitu.

Naħseb li l-Onor.

Mizzi bħali jieħu pjaċir jara li fil-Marsa hemm track ġdida u naħseb li bħali jieħu pjaċir kif saret il-pixxina, allavolja dawn ma jinstabux ġewwa Bormla, l-Isla jew il-Birgu.

Aħna rridu nifhmu li dak li hu ta' karattru nazzjonali huwa ta' vantaġġ għall-pajjiż kollu u ma rridux inkunu daqshekk boloh li ngħidu li l-interess tagħna jkun biss fid-distrett.

MR SPEAKER: L-Onor.

Leo Brincat.

ONOR.

LEO BRINCAT: Il- mistoqsija oriġinali kienet tirreferi għall- ground li kellu jsir u li allegatament għadu ma sarx.

Jien nixtieq nirreferi għall-ground eżistenti - qed nalludi għan-Nicholl ground - li aktarx se jintlaqat mill- proġett ta' Manoel Island.

Nixtieq li jekk il- Ministru għallinqas mhuwiex f'pożizzjoni li jweġibni hu, jieħu nota tal- fatt illi dan il-ground aktarx li se jispiċċa minn hemmhekk u peress li l- Gżira ma tantx hemm open spaces, huwa diffiċli li jiġi kkonsidrat sit alternattiv.

Ikun tajjeb forsi għall- benefiċċju tar-residenti ta' dan il- lokal li l-Gvern jgħid xi pjani alternattivi għandu.

MR SPEAKER: L-Onor.

Ugo Mifsud Bonnici.

ONOR.

UGO MIFSUD BONNICI: Sur President, il-gvernijiet dejjem jaħsbu għall-aħjar użu ta' l-art.

Probabbilment anke fil-każ tan-Nicholl ground jista' jsir użu tajjeb ta' l- art jekk hemm bżonnha għall- proġett ta' Manoel Island.

Naturalment ikollu jiġi ppjanat fejn jista' jkun hemm sports facilities alternattivi.

Pajjiżna tant hu żgħir li f'ċerti postijiet ma jkunx jista' jsir ground.

Nieħdu, per eżempju, l-Isla.

Fl- Isla ma jistax isir ground, pero' b'daqshekk ma nistgħux ngħidu li l- ground li hemm Kordin, barra mill-konfini ta' l-Isla, ma jservix ukoll għall-Isla.

L-istess ħaġa għan-Nicholl ground li hemm fil-Gżira.

Jekk ikun hemm bżonn ta' l-użu ta' dik l-area għal xi ħaġa li tagħmel ġid lin- nazzjon kollu, wieħed jaħseb għall-mod alternattiv kif it-tfal tal- Gżira jistgħu jkomplu jilgħabu.

MR SPEAKER: L-Onor.

Salvu Sant.

ONOR.

SALVU SANT: Mr Speaker, kif għadu kemm qal il- Ministru, kemm għal dik in- naħa u kemm għal din in-naħa, il-pożizzjoni għandha tkun li ngħidu l-verita' u fejn ma nafux ngħidu li ma nafux.

Jien ngħidlu li jekk jara l-Budget ta' l-1987 isib li kien hemm allokazzjoni ta' flus għall- ground tal-Hamrun.

Nixtieq li l-Ministru jgħidilna - u din il-mistoqsija għamluhielu kemm- il darba l-Onor.

Schembri Adami u l-Onor.

Cuschieri - għaliex il-ground tal-Hamrun baqa' ma sarx minkejja l-wegħdiet kollha li saru u l-flus li ġew allokati fil-Budget ta' l-1987.

Jista' l-Ministru jgħid definittivament meta l-ground tal-Hamrun se jsir?

MR SPEAKER: L-Onor.

Ugo Mifsud Bonnici.

ONOR.

UGO MIFSUD BONNICI: Sur President, donnu l-Onor.

Sant jinsa illi jien għamilt xi żmien responsabbli mill-isports u nista' ngħidlu li fil- Budget ta' l-1987 ma kien hemm xejn dwar dan.

Dak il-ground kien beda jsir bit-tħabrik ta' ċertu ministru.

(Interruzzjonijiet) Ix-xogħol li kien hemm bżonn isir fil-ground tal-Hamrun, inkluż dak iċ-ċint kbir li hemm madwaru u l-affarijiet l-oħrajn kollha, kien se jiġi jiswa somma esorbitanti.

Dak li kien jiġi allokat kull sena għall- ground tal-Hamrun intnefaq, anzi ntnefaq iktar minn hekk.

M'hemm l-ebda diskriminazzjoni kontra l-ground tal-Hamrun.

(Interruzzjonijiet)

ONOR.

GEORGE BONELLO DU PUIS: Dan ilu iktar minn sitt snin li nbeda għax l-Onor.

Debono Grech kien bdih.

MR SPEAKER: L-Onor.

Freddie Portelli.

ONOR.

ALFRED PORTELLI: Mr Speaker, lill-Ministru nixtieq nistaqsih meta se jsir football ground ġo Marsascala peress li dan ir-raħal qiegħed jikber u jekk wieħed ma jeħux ħsieb minn issa li jkun hemm post għal football ground, imbagħad ikun aktar diffiċli li jsir peress li hemmhekk l-art qed iġġib ħafna flus.

Rigward il-football ground ta' Marsaxlokk diġa' għamilt mistoqsijiet parlamentari fejn ġbidt l-attenzjoni għall-fatt li peress li l-ground għadu ma ġiex irranġat iktar deħlin fih żwiemel milli nies.

Jekk il- Ministru jkun għaddej minn hemm jista' jara li dan li qed ngħid hu minnu għax hemm min hu dilettant taż-żwiemel u jispiċċa jdaħħal iż-żiemel ġewwa l-ground.

Mr Speaker, xi żewġt iĦdud ilu mort nara l-logħba tal- final tal-Labour League għat- Tielet Distrett fil-football ground ta' Ħaż-Żabbar, fejn ħlief trab m'hemmx.

Nixtieq nistaqsi lill-Ministru x'inhi l-policy dwar il- bexx ta' dawn il-grounds biex ma joqgħodx itir dak it-trab kollu.

Peress li fil-football ground ta' Ħaż- Żabbar kemm-il darba saru atti ta' vandaliżmu - u dan mhux sew - nixtieq nissuġġerixxi lill-Ministru li, jekk hu possibbli, jiġi studjat pjan għall-bini ta' block flats viċin sabiex dawn il-flats iservu bħala għassa ma' dan il-ground.

Qabel kien ikun hemm watchman, imma dan issa tneħħa.

ONOR.

UGO MIFSUD BONNICI: Sur President, ħalli nibda mill-aħħar parti tal-mistoq- sija.

L-Onor.

Interpellant jaf li dan il-ground qiegħed ħdejn il-mina sabiħa ħdejn is-swar ta' Kottonera u li allaħares ikollok tibni block flats hemmhekk.

Barra minn hekk billi jkun hemm block flats mhux bilfors ifisser li jkollok nies li jgħassu dawn il- postijiet.

Naħseb li l- Onor. Membru ma rriflettiex biżżejjed qabel ma għamel din il-proposta għax dan il-post qiegħed f'lokalita' li għandha tiġi salvagwardata għall-ambjent storiku tagħha.

Ma naħsibx li xi ħadd xi darba se jaħseb biex jagħmel block flats hemmhekk.

Barra minn hekk, il-ground ta' Ħaż-Żabbar m'ilux wisq li ġie rranġat.

Naħseb li dan huwa wieħed mill-grounds li f'dawn l- aħħar sitt xhur sar xogħol fuqu.

Għar-rigward tal-ground ta' Marsaxlokk irrid ngħid li huwa veru li kultant jidħlu fih xi żwiemel, għax ġieli rajthom jiena stess.

Pero' trid tiftakar li dawn huma attrezzaturi sportivi u ma tistax tagħmel għassa magħhom il-ħin kollu.

Dawn il- postijiet iktar jistgħu jipproteġuhom in- nies tar-raħal stess, xi ħaġa li tkun tista' ssir mill-kunsilli lokali.

(Interruzzjonijiet) Din mhix kwestjoni li tfarfar ir- responsabilita'.

Mela l-Gvern ċentrali għandu joqgħod jibgħat lin-nies biex jaraw li ħadd ma jidħol biż-żiemel fil-ground tal-football ta' Marsaxlokk?!

L-Onor.

Alfred Portelli stess qal li m'għandux ikun hawn vandaliżmu.

Il-vandaliżmu jrid jiġi mrażżan min-nies tal- lokalita' stess.Naħseb li f'ħafna postijiet diġa' trażżan għax kibret il-kultura, l- edukazzjoni u l-pajjiż miexi 'l quddiem.

Jidhirli li dan hu l-aħjar mod kif jista' jinqata' l-vandaliżmu minn pajjiżna.

MR SPEAKER: Grazzi.

Il-ħin tal-mistoqsjiet għadda.

Tqegħid ta' Karti.

Il-Ministru ta' l-Edukazzjoni u Riżorsi Umani.

TQEGĦID TA' KARTI FUQ IL-MEJDA

ONOR.

UGO MIFSUD BONNICI: Inqiegħed fuq il-Mejda tal- Kamra:

Listi li juru ħaddiema li jirreġistraw għax-xogħol skond l-eta', inkluż ukoll ħaddiema li huma b'diżabilita', (bi tweġiba għall-mistoqsija parla- mentari numru 10452).

MR SPEAKER: Il-Ministru ta' l-Intern u Żvilupp Soċjali.

ONOR.

LOUIS GALEA: Inqiegħed fuq il-Mejda tal-Kamra:

Informazzjoni dwar UN Conventions on Narcotic Drugs u fuq Psychotropic Substances, (bi tweġiba għall-mistoqsija parla- mentari numru 10175).

F'isem il-Ministru għat- Trasport u Kommunikazzjoni nqiegħed fuq il-Mejda tal- Kamra:

Avviz Legali Nru 72 ta' l- 1993 - Ordni ta' l-1993 dwar l-Avjazzjoni Ċivili (Eżenzjoni mil-Liċenza għal Servizz bl-Ajru);

Avviż Legali Nru 73 ta' l- 1993 - The Air Navigation (Exemption) Order, 1993.

MR SPEAKER: Stqarrijiet ministerjali?

Mozzjonijiet?

Ordnijiet tal- Ġurnata.

ORDNIJIET TAL-ĠURNATA

ABBOZZ TA' LIĠI DWAR KUNSILLI LOKALI

LOCAL COUNCILS BILL

L-Ordni għal Kumitat ġie moqri.

FIL-KUMITAT

L-Onor.

Michael Bonnici, Viċi President tal-Kumitati, jippresjedi.

Ikompli mit-28 ta' Mejju, 1993.

Klawsola 5 - Għemil u pubblikazzjoni tar-Reġistru Elettorali għall-Kunsilli Lokali.

(Kont.)

Clause 5 - Compilation and publication of Local Councils' Electoral Register.

(Cont.)

THE DEPUTY CHAIRMAN: Hemm aktar rimarki, jekk jogħġobkom?

L-Onor.

Vella.

ONOR.

GEORGE VELLA: Nipproponi din l-emenda:

"N" Ħassar il-kliem kollu ta' Regolament 95 u daħħal minflok dan li ġej:

"(1) Il-Ministru għandu jieħu ħsieb li jwassal għand kull elettur stampat li juri r-ritratt ta' kull kandidat għall- elezzjoni tal-Kunsill tal- lokalita' fejn l-elettur għandu dritt jivvota, u jagħti tagħrif dettaljat dwar kull kandidat hekk muri, kif ukoll jirriproduċi appell qasir ta' dak il-kandidat.

(2) Kull stampat imsemmi fis-sub- regolament (1) għandu jkun uniformi għal kull kandidat li jikkontesta elezzjoni għall-Kunsill Lokali.

(3) Il-Ministru għandu jassigura li l-istampat imsemmi f'dan ir- regolament jitwassal għand kull elettur mill-anqas għaxart ijiem qabel id- data ta' l-elezzjonijiet għall-Kunsill Lokali, u fil-każi fejn persuna ma jkollhiex il-polza tal-vot għaxart ijiem qabel dawn l-elezzjonijiet, l- istampat imsemmi f'dan ir- Regolament għandu jitwassal għand l-elettur fl- istess żmien li l- elettur jingħata l-polza tal-vot.

(4) Mhux permissibbli għal kandidat għall- elezzjoni ta' Kunsill Lokali li jagħmel stampat ta' propoganda għajr dak imsemmi f'dan ir- Regolament.

(5) Lanqas ma huwa permissibbli għal kandidat għall-elezzjoni ta' Kunsill Lokali li jagħmel xi xorta oħra ta' propoganda għajr permezz ta' kuntatt personali ma' l-eletturi.".

"N" Delete all the words of Regulation 95 and substitute instead the following:

"(1) The Minister shall undertake to convey to every person entitled to vote a publication featuring a photo of every candidate for election to a Local Council of the locality in which the person is entitled to vote, and giving details regarding every candidate featured in the publica tion, and also containing a short message given by every candidate.

(2) Every publication referred to in sub- regulation (1) above shall be uniform in respect of every candidate contesting the election to a Local Council.

(3) The Minister shall ensure that the publication referred to in this Regulation is conveyed to every person entitled to vote at least ten days before the date of the elections to the Local Councils, and in case a person is not served with the voting document ten days before the elections, the publication deferred to in this Regulation is conveyed to the voter at the same time that the voter is served with the voting document.

(4) It shall not be lawful for a candidate to an election to a Local Council to publish propaganda material except that referred to in this Regulation.

(5) It shall likewise not be lawful to a candidate to an election to a Local Council to carry out any propaganda activity except by means of personal contact with the voters.".

Mr Chairman, jien li rrid ngħid huwa li l-iskop li ressaqna l-emendi huwa biex kemm jista' jkun nagħmlu ċertu uniformita' f'dik li hija propaganda mill-kandidati li se jikkontestaw l-elezzjonijiet.

L-iskop huwa li ma jkunx hemm min minħabba s-saħħa tal-flus jew inkella minħabba li għandu aċċess għal mezzi oħra ta' propaganda jkollu vantaġġ fuq sieħbu.

Aħna tlaqna mill-bidu bl-idea li l-individwi jippreżentaw ruħhom fil- kapaċita' tagħhom personali.

Jidhrilna li b'dawn l-emendi nkunu qegħdin kemm jista' jkun nġibu ftit uniformita' u ugwaljanza fil-mezzi ta' propaganda li dawn in-nies jistgħu jużaw biex jippromwovu lilhom infushom.

Aħna qegħdin ngħidu li fil-kontest tal- lokal, in-nies jkunu kważi kollha magħrufa u barra milli jkun hemm mail shot kif hemm deskritt f'din l-emenda bir- ritratt ta' l-individwu, jkun hemm ukoll messaġġ qasir min- naħa tiegħu u forsi xi ftit dettalji fuqu.

L-individwu ovvjament huwa liberu li jagħmel l-kuntatti personali kollha li għandu jagħmel.

Jiġifieri dan jista' jmur iħabbat bieb bieb idur il- familji u jagħmel il-propaganda tiegħu imma dejjem fuq bażi personali, waħdu u mhux mgħejjun la finanzjarjament - li allura jiżbilanċja ċ-chances ta' dawk li jikkontestaw - u lanqas minn makkinarju li jaf ikun imsinn biżżejjed biex jagħmel effett fuq il-mod kif dak il-kandidat jiġi mibjugħ lill-elettorat u fl-istess ħin ikun qed jirbaħ ukoll vantaġġ fuq sħabu l-oħra.

Jien se nieqaf hawnhekk.

Dan hu l-iskop ta' l-emendi u jidhrilna li dawn flimkien ma' l-emendi l-oħra jgħinu biex iġibu iktar ġustizzja f'dawn l- elezzjonijiet, iktar uniformita' u jagħtu iktar u iktar ċans lill-individwu li qed jikkontesta bħala individwu biex ikollu ċans daqs ħaddieħor li jippromwovi lilu nnifsu biex jiġi elett f'dawn il-kunsilli.

THE DEPUTY CHAIRMAN: Il-Prim Ministru.

ONOR.

EDDIE FENECH ADAMI: Mr Chairman, jien ma nifhimx għaliex l- Oppożizzjoni qed tipprova tmur għal dawn l- estremi fis-sens illi l-punt kollu li ħadet fuq din il-liġi huwa kontra l-parteċipazzjoni ta' partiti politiċi, pero' qed immorru għall-estremi li fl- opinjoni tiegħi juru kemm huma dgħajfa l-argumenti ta' l- Oppożizzjoni.

Meta naslu biex nagħmlu proposta sabiex l-uniku kuntatt hu personali - nispera li ħadd ma jgħaddilu minn rasu li se nneħħu l-kuntatt personali - imbagħad l-uniku mod kif tkun tista' tikkomunika huwa permezz ta' ċirkolari li jibgħat il-Ministru responsabbli u b'hekk naħseb li nkunu qed nirriduċu kważi għall- assurd il- proċess kollu elettorali.

Jien naħseb li minn hawn u ftit ieħor nistgħu nibdew nagħmlu l-poloz u ntellgħu l-ismijiet ta' dawk kollha li joħorġu u naraw min jitla'!

Dawn x'affarijiet huma?

Naħseb li dan hu proprju kontra l-prinċipju elettiv li hija kompetizzjoni popolari li fiha trid tassigura li ma jkunx hemm l-eseġerazzjonijiet li xi ħadd jieħu vantaġġi straordinarji.

Imma lanqas għandna mmorru għall-assurd li ngħidu ma tista' tagħmel xejn, ma tista' tibgħat l-ebda dokument u ma tista' tagħmel l-ebda forma ta' propaganda ħlief dik tal-kuntatt personali jekk mhux b'din l-ittra li tintbagħat għaxart ijiem - jew ma nafx kemm - qabel id-data ta' l- elezzjoni.

Jekk l-Oppożizzjoni tħares hekk lejn is- serjeta' ta' elezzjonijiet ta' gvernijiet lokali jien naħseb li għandha idea kompletament żbaljata ta' x'inhuma dawn il- kunsilli lokali u iktar ma nisma', iktar qed nara li l- Oppożizzjoni qed tipprova catching at straws, jiġifieri qed tipprova taqbad ma' xi ħaġa biex dan l-argument li ħarġet bih - li ma jagħmilx sens politiku - tipprova tiġġustifikah.

Kif jista' jkun ngħidu li se jkollna elezzjonijiet, jiġifieri għażla tal-poplu, pero' lill- poplu se nġegħluh jillimita ruħu fuq biċċa karta li jirċievi jew inkella fuq min imur iħabbatlu l-bieb.

Allura jekk xi ħadd imur jagħmel espożizzjoni jew lecture xi mkien u l-gazzetti jgħidu kemm hu bravu, ngħidulu li mhux billi mar l-Universita', għamel lecture u issa l- gazzetti kollha rrapportawh u qed jgħidu kemm hu bravu.

Skond l-emenda ta' l- Oppożizzjoni dik tiġi corrupt practice u ma tistax tagħmilha, għax propaganda għalik innifsek tista' tagħmel biss bid- dokument li jibgħat il- Ministeru.

Ma naħsibx li emenda bħal din turi serjeta' fil-konċett u fil- ħsieb.

Dawn elezzjonijiet jew mhumiex?

U dan hu l-punto di partenza.

Dawn huma elezzjonijiet f'pajjiż demokratiku, elezzjonijiet li jsiru bil- mod kif isiru elezzjonijiet demokratiċi f'pajjiżi demokratiċi.

Hija t- tellieqa li ttellaq fiha u li nagħmlu dawn il-mażżri biex wieħed ma jkunx jista' jiċċaqlaq u jibqa' ankrat f'pożizzjoni waħda.

Jien naħseb li kif diġa' għidt kważi qegħdin nirriduċu l-konċetti kollha għall-assurd.

Kif tista' tgħid lill-kandidat biex ma jmurx jitkellem f'meeting?

Ma nafux li l- Kostituzzjoni tiggarantixxi ...

(Interruzzjonijiet) Hekk qed tgħidu, kuntatt personali biss.

Mingħalija li kuntatt personali ifisser li tmur fid-djar u tkellem lin-nies.

Kif inhi worded l-emenda li qed tipproponu tfisser biss li tista' tmur tkellem lin- nies, mentri evidentement mhux hekk.

Imbagħad nibdew bl-akkużi li jekk tiġi intervistat u tidher fuq it-television jgħidulek li dik unfair practice għax ħadt il-vantaġġ li l-kandidati l- oħra m'għandhomx.

Jien naħseb li l-Oppożizzjoni made its point li m'għandux ikun hemm il- parteċipazzjoni ta' nies flimkien bħala grupp.

Dak li jfisser "partit politiku", li jkun hemm nies li jikkontestaw bħala grupp, u mhux il-Partit Laburista jew il-Partit Nazzjonalista.

L-Oppożizzjoni għamlet il-punt tagħha pero' li tressaq emenda bħal din naħseb li tkun qed tmur għall- estrem.

Jekk seta' kien hemm xi possibilita' ta' konvinċiment dwar il- pożizzjoni ta' l- Oppożizzjoni, emenda bħal din turi li qed nitkellmu fuq konċetti li m'humiex attinenti għal sistema demokratika.

THE DEPUTY CHAIRMAN: L-Onor.

George Vella.

ONOR.

GEORGE VELLA: Mr Chairman, m'hemmx dubju li l- Prim Ministru huwa politiku u huwa avukat ukoll.

Pero' jien inħoss li m'għandu l-ebda dritt li dak li ma jaqbilx miegħu isejjaħlu assurd.

Huwa l-poplu li jiddeċiedi jekk oġġett hux assurd.

Hawnhekk jidher li għandna aktar minn opinjoni waħda.

Jekk il-Prim Ministru jidhirlu li l-opinjoni tagħna hija assurda, jien nista' ngħid ukoll li l-opinjoni tiegħu għalina hija assurda, u dan żgur li m'huwiex il-mod kif wieħed jikkritika proposta min- naħa jew minn oħra.

Dan it- tip ta' paternaliżmu jirritana.

Aħna għandna idea u l- Gvern għandu oħra.

Aħna jidhrilna li dak li qed ngħidu huwa ħafna 'l bogħod mill-assurd.

L-assurd huwa meta tiġi hawnhekk b'opinjoni fissa, ma tkun trid tbiddilha bl-ebda mod, toqgħod tisma' ....

(Interruzzjonijiet) Il-poplu qal hekk.

Mela int trux?

X'ma qalx il-poplu?

Int m'intix trux u allura taf x'qal il-poplu.

Huwa assurd li tiġi hawnhekk, tagħmel taparsi djalogu ma' l-Oppożizzjoni, tieħu pożizzjoni riġida li bl- ebda mod ma tbiddel virgola u taħli ż-żmien tal-Kamra taparsi tisma' meta tkun konvint li m'inti se tbiddel xejn.

Għalija din hi l-assurdita'.

Il-Prim Ministru qed ifettaq fuq kompetizzjoni popolari u x'jista' jagħmel l-individwu.

Jien ħadt gost nisimgħu jgħid kompetizzjoni popolari u mhux kompetizzjoni partiġġjana, kompetizzjoni ta' individwu ma' individwu fil-kontest tal- lokal.

Li ma jagħmilx sens għalina ta' din in-naħa huwa li nħallu l-finanzjament ta' dawn il-kontestanti joħroġ out of proportion u out of hand kompletament għaliex m'hemm l- ebda mod kif tikkontrolla, bħalma jiġri fl-elezzjonijiet ġenerali.

Dan aħna nafuh.

Aħna anke fuq bażi ta' partiti nafu li huwa misteru kbir kif il-partit li hemm fil-gvern illum iffinanzja l-elezzjonijiet li kellu.

Dan kien argument sa ftit tax- xhur ilu pero' dan miet fuq ommu għaliex ħadd ma jrid, speċjalment min-naħa l- oħra, jiġi madwar mejda u jikxef u jiddikjara minn fejn ġew il-flus.

Imma dan huwa arġument ieħor.

Pero' biex dan l-argument issa nniżluh fil- livell tal-lokal u naraw ħafna mbarazz ħiereġ u ħafna propaganda u ħafna buffonati ta' min għandu l-flus, jekk dan il-pajjiż irridu nibnuh fuq l- idea ta' min għandu l-flus iħawwel, ejja ngħidu hekk, imma mbagħad niddividu bil-goff għaliex aħna żgur li ma naqblux ma' dan il-prinċipju.

Imma għan-naħa l-oħra apparentement l-idolu huwa s-saħħa tal-flus u min għandu l-flus jagħmel li jrid.

Aħna hawnhekk ukoll irridu li jkun hemm ċertu kontroll, għaliex allura lanqas bejn kandidat u ieħor ...

Aħna se ngħidulu: "Min għandu ħila jibbekjak u kemm għandek ħila tagħmel wegħdiet u kemm għandek ħila tagħmel konġunturi ħalli għada pitgħada jkollok tħallashom talli jkunu mbuttawk, agħmel kemm tiflaħ?"

Din hi l-politika maħmuġa u ħafna drabi tan-naħa l-oħra jieħdu għalihom meta ngħidu għaliex tiċċappas u titħammeġ mal-politika.

Din hi t-tip ta' politika li tistħi tiċċappas magħha.

Aħna qegħdin nagħmlu minn kollox biex nipprovaw nagħtu ftit trasparenza lill- proċess politiku għaliex dan in-nies xebgħu jitolbuh u jridu jarawh.

Imma x'qed igħidu min- naħa l-oħra meta qegħdin ngħidu hekk?

Dawn qegħdin igħidulna li aħna assurdi, imma bħalma bdejt, nerġa' ngħid, assurd igħid il-poplu u l-poplu li talab u qal x'irid u x'ma jridx f'din il-kwestjoni ma naħsibx li huwa assurd.

Huwa assurd min qed isodd widnejh u ma jridx jisma'.

THE DEPUTY CHAIRMAN: L-Onor.

Eddie Fenech Adami.

ONOR.

EDDIE FENECH ADAMI: Mr Chairman, jien irrid inżomm id-diskussjoni fil-livell kif kienet s'issa pero' meta jsiru ċerti rimarki jkolli bilfors nirrispondi.

Qed igħidu li dak il-kliem li għidt jien huwa xi forma ta' paternaliżmu.

Issa qbadna ftit cliches bħal paternaliżmu, arroganza, Gvern Demokratiku Kristjan Nazzjon- alista u kulħadd s'intendi jirrepeti.

Hemm għasfur li jirrepeti l-affarijiet il-ħin kollu!

Imma dan x'paternaliżmu hu?

Jien qed ngħid bl-iktar mod oġġettiv li l-emenda li tressqet ma tagħmilx sens u twassal għar-redikolu.

Din l- emenda għal subklawsola 95 (4) tgħid:

"Mhux permissibbli għal kandidat għall-elezzjoni ta' Kunsill Lokali li jagħmel stampat ta' propaganda għajr dak imsemmi f'dan ir- Regolament.".

Allura wieħed ma jistax jikteb ittra fil-gazzetta u tiġi stampata?

Allura wieħed ma jistax jikteb artiklu li jfaħħar lill-kandidat "X"?

L- Onor. Vella qed igħid "Issa l- avukat...".

Imma aħna hawnhekk liġijiet qed nagħmlu.

L-ispirtu tagħha hu li ma jistax ikun, mingħajr ma tirriduċi għall-assurd, li nagħmlu emenda bħal din.

Żgur li ma jistax ikun u mhuwiex konċepibbli li xi ħadd jasal biex jagħmel proposta bħal din mingħajr ma jkun qed jikkontradiċi l-iktar elementi bażiċi ta' x'inhi d- demokarazija u s-sistema elettiv.

L-Onor.

Vella qalilna li l- Gvern irid jagħmel l-idolu s- saħħa tal-flus.

Imma x'inhuma dawn il-cliches li issa ....

Min qed jagħmel l-idolu s- saħħa tal-flus?

Aħna qegħdin ngħidu li jekk wieħed joħroġ għall- elezzjoni tal-kunsill lokali ta' l-Imdina, per eżempju, se jonfoq eluf kbar ta' liri biex jagħmel propaganda?

Jien ma nistax nifhem x'inhu dan l- idolu jew saħħa tal-flus.

Min qed jgħid illi biex toħroġ għall-kunsilli lokali trid tonfoq eluf kbar ta' liri?

Veru li hawn kandidati li anke fl- elezzjonijiet ġenerali jonfqu ħafna flus, imma li nipprovaw ngħidu illi wieħed m'għandux joħroġ għal dawn l- elezzjonijiet f'isem partit politiku u nagħmlu dawn l- affarijiet biex nipprovaw nipperswadu, naħseb illi ma nkunux qed nagħmlu argumenti loġiċi.

Il-Viċi Kap ta' l- Oppożizzjoni rega' staqsa għalfejn qed niġu f'dan il- Parlament, jekk l-Oppożizzjoni qisha titkellem għalxejn.

Allura jekk issa illi l-Gvern ħaseb għal dan l-Abbozz wara li ppubblika l-White Paper u wara dawn id-diskussjonijiet, wasal għal din il-pożizzjoni li l- Oppożizzjoni ma taqbilx fuqha, il-Gvern irid bilfors jagħmel kif trid l-Oppożizzjoni?

Il- Gvern mill-bidu nett qal ċar u tond illi li ma tħallix lin- nies joħorġu għal dawn l- elezzjonijiet bħala grupp, hija anti-kostituzzjonali u ma tistax issir.

U fuq dan l- idolu tagħna mhuwiex is-saħħa tal-flus, iżda l-uniku idolu li għandna huwa the rule of law, id-demokrazija, il- garanziji kostituzzjonali li għandna għad-demokrazija f'pajjiżna, u għalhekk m'aħniex se naqblu ma' l-Oppożizzjoni.

Inutli li l- Oppożizzjoni tagħmel emendi biex neskludu l-possibilita' li grupp ta' nies joħorġu taħt l- istess bandiera, hi x'inhi.

Għalina dan mhux aċċettabbli.

Allura għax l-Oppożizzjoni ma taqbilx magħna, tgħidilna li din mhix demokrazija u li dan mhux Parlament?

Il-Parlament u d-demokrazija ma jfissrux li trid taċċetta kull idea li toħroġ mingħand xi ħadd.

L-Onor.

Vella qal li l-poplu ppronunzja ruħu dwar dan l- aspett.

Jien diġa' rrispondejt lill-Kap ta' l-Oppożizzjoni meta għamel rimarka bħal din.

Ma naħsibx li l-Kap u l-Viċi Kap ta' l-Oppożizzjoni għandhom il-monopolju ta' l-interpretazzjoni tal-volonta' tal-poplu tagħna.

Kien hawn min verament ippronunzja ruħu b'vuċi qawwija fis-sens li l-politiċi għandhom jiġu esklużi għax ħaseb li kien kapaċi jmexxi mingħajrhom.

Jiena naħseb li dan huwa argument żbaljat, u kull min jipprova jsostnih ikun qed jiżbalja.

Imma mhux jiġi jgħidli li l-poplu ppronunzja ruħu!

Jekk il-poplu ppronunzja ruħu, dan għamlu meta għal tliet darbiet, fi tliet programmi elettorali għidna li se nwaqqfu l-kunsilli lokali.

Il-poplu ppronunzja ruħu meta qabel l-elezzjoni ppubblikajna l-White Paper, għidnielu li se nwaqqwfu dawn il-kunsilli, dan il-konċett daħħalnieh fil- programm elettorali tagħna u l- poplu ivvotalna.

Hemmhekk il- poplu esprima ruħu favur il- kunsilli lokali.

Huma dan ma jistgħux jgħiduh għax għaliex kienu newtri fuq dan il-punt.

Fil-programm elettorali tagħhom ma kien hemm l-ebda referenza għall-kunsilli lokali, la qalu li se jitwaqqfu u lanqas li ma jitwaqqfux.

Jiġifieri jekk hemm xi ħaġa li żgur li hija definita u li nistgħu nitkellmu dwarha f'isem il-poplu hija li l-maġġoranza tal-poplu approvat programm li jgħid li se jitwaqqfu l-kunsilli lokali.

Jien assolutament ma naqbilx ma' dak li qed tgħid l- Oppożizzjoni.

Aħna għandna nuru sens ta' leadership.

Aħna nafu li fil-pajjiżi kollha s- sistema hija li jekk il-partiti politiċi jew xi għaqdiet iridu, dawn jista' jkollhom persuni li jikkontestaw f'isimhom u naħseb li l-poplu tagħna jifhem biżżejjed għax jisma' l- aħbarijiet.

Per eżempju, għall- elezzjonijiet amministrattivi f'Val d'Aosta hemm madwar 13-il lista differenti ta' partiti qodma, ġodda, ħodor, tad-demokrazija kristjana, tal- Val d'Aostani, tal-Lega u ta' kull kwalita' u ġens.

Dawn huma l-affarijiet li nisimgħu kuljum pero' aħna rridu nkunu uniċi u rridu nkunu bħal Guernsey - fejn m'għandhomx partiti għax m'hemmx partiti - u ngħidu li dak il-pajjiż għandu jkun il- mudell għax hemmhekk l- elezzjonijiet lokali jsiru mingħajr partiti.

Aħna diġa' esprimejna ruħna kontra u mhux se naqblu, inutli noqogħdu ngħidu ...

Jien m'inix qed ngħid li l-Oppożizzjoni se taqbel magħna pero' nista' ngħid li fuq din il-ħaġa m'aħniex se naqblu.

THE DEPUTY CHAIRMAN: L-Onor.

Evarist Bartolo.

ONOR.

EVARIST BARTOLO: Din hija diskussjoni bejn pappagalli ħomor u pappagalli blu għax jekk min-naħa tagħna bħala Oppożizzjoni qed nirrepetu l- pożizzjoni tagħna, in-naħa tal-Gvern ukoll qed tirrepeti l-pożizzjoni tagħha.

F'dan il-każ din tgħodd għaż- żewġ naħat.

Kull darba li aħna ressaqna emenda sostanzjali fuq din il-ħaġa, ma ġietx aċċettata min-naħa tal-Gvern u dejjem ġiet rredikolata, u impenġija qisha out of touch mar- realta' u qisu aħna mhux talli għandna ħsebijiet anakronistiċi imma għandna ħsebijiet biżarri u eċċentriċi.

Jien se naqra parti mill-fehmiet tal- Federazzjoni ta' l-Għaqdiet tar-Residenti li żgur ħadd ma jista' jakkużahom li huma xi front organisation tal-Partit Laburista għax fihom hemm nies ta' fehmiet differenti u għalhekk wieħed jista' jitkellem fiċ- ċirku personali ta' nies li niltaqgħu magħhom u li esprimew affarijiet differenti.

Fil-ħarġa ta' "Il- Qawmien" ta' Ġunju, li se toħroġ għada, hemm imniżżel hekk:

"Il-kunsilli lokali m'għandhomx iservu ta' strumenti għall-politiċi u l-ebda kandidat m'għandu jirrappreżenta xi partit politiku jew jagħmel użu mill-makkinarju propagan- distiku ta' xi partit.

Lanqas m'għandhom isiru manifestazzjonijiet poli- tiċi dwar xi kandidat.

Il-liġi għandha tinkorpora provvediment biex tilħaq dan il-għan.".

Issa l-emenda li għadha kemm ressqet l-Oppożizzjoni proprju tmur f'din id- direzzjoni u tgħid li fil-liġi għandu jkun hemm provvediment biex il- kampanja elettorali ma tiġix okkupata kompletament mill- makni tal-partit jew mill-makni tal-flus.

Anke f'ħaġa bħal din irridu noqogħdu attenti għax għalkemm niltaqgħu ma' klawsoli li jaħsbu għal trasparenza u accountability, hemm affarijiet li m'huma ċari xejn għax fejn tidħol il-familja jaħsbu għal dikjarazzjoni ta' interess pekunjarju imma jekk, per eżempju, jien inkun impjegat ma' kuntrattur u dak il- kuntrattur qed jitfa' bid għall-offerta li se joħroġ il- kunsill lokali li jien kunsillier fih, dak m'għandna xejn dwaru.

Lanqas għanda kodiċi ta' etika ġenerali għall-kunsilliera li f'pajjiżi oħra, dawn ikunu rakkommandati li f'każ bħal dak, ikun hemm conflict of interest.

Għalhekk jagħmel sens li naħsbu fuq dawn l-affarijiet.

Fil- fehma tiegħi ma jagħmilx sens li kull emenda li ġejja min-naħa ta' l- Oppożizzjoni, sempliċement għax ġejja min-naħa ta' l- Oppożizzjoni u għax ixxellef id-direzzjoni li l-Gvern irid jagħti lil din il-liġi, tiġi skreditata, banalizzata u redikolata.

Il-Prim Ministru qal li l- Gvern għandu l-mandat biex jagħmel din il- liġi.

Jien ma naħsibx li għandu l-mandat biex jagħmel din il-liġi għax mar għall-elezzjoni bil-White Paper li assolutament imkien ma ssemmi l- preżenza jew l- okkupazzjoni tal-partiti fil- kunsilli lokali.

Anzi, nerġa' ngħid li l-persuna li ħadmet fuq dik il-White Paper kienet diżappuntata ħafna mill-forma li mbagħad ingħatat meta tressqet bħala Abbozz ta' Liġi.

Din il-persuna esklamat kif xi ħaġa li għamilniha aħna biex isservi ta' strument għaċ- ċittadin ġiet f'idejn il- politiċi u għamluha kif riedu huma u kif jaqbel lilhom.

Dik kienet il-White Paper.

Il- White Paper kienet ċentrata dwar il-parteċipazzjoni taċ- ċittadin.

Jiġifieri l-Prim Ministru ma jistax jiġi hawn u jgħid li l-aħħar riżultat elettorali jagħtih mandat biex jagħmel il-liġi kif inhi għax fil-White Paper, dawn l- affarijiet li huma l-akbar kontroversja bejn il-Gvern u l- Oppożizzjoni ma kenux hemm.

THE DEPUTY CHAIRMAN: Il-Prim Ministru.

ONOR.

EDDIE FENECH ADAMI: Fuq dan il-punt diġa' rrispondejt.

Dan m'hu veru xejn.

Fil-White Paper m'hemm ebda esklużjoni tal- parteċipazzjoni tal- partiti politiċi.

Nerġa' ngħid li anke l-liġi li għandna, apparti l- iskeda li qed nitkellmu fuqha llum, ma tagħmel ebda referenza għall-partiti politiċi għax m'hemmx bżonn li jkun hemm referenza fil-korp tal-liġi għall- partiti politiċi.

Pero' jien nassigura lill-Onor.

Bartolo, kif diġa' għidt f'seduta oħra, li qatt m'għadda minn moħħ il-Gvern li b'xi mod tiġi eskluża l-parteċipazzjoni ta' numru ta' nies li jikkontestaw taħt forma ta' xi ħaġa li tgħaqqadhom flimkien.

Dik hija d-definizzjoni ta' partit politiku.

Dan qatt ma kien il-ħsieb tal-Gvern.

Il- persuna li semma l-Onor.

Bartolo li ppreparat il-White Paper ma nafx min hi.

Żgur li rresponsabbilta' kienet taqa' fuq il-Ministru Ugo Mifsud Bonnici iżda ma nafx kienx hu li kiteb kull kelma, punto u virgola li hemm fiha.

Diġa' smajna ħafna fuq dan u pprovaw isibu d-differenzi bejn dak li hemm fil-White Paper u dak li qed nipproponu.

Aħna diġa' rrispondejna għal dawn il-punti u ma naħsibx li hemm għalfejn noqgħodu nidħlu f'dawn l- argumenti.

Mr Chairman, ma nafx jekk hux il-każ imma fl-aħħar seduta fil-fatt introduċejt emenda waħda li fiha diversi punti.

Jien diġa' spjegajt bejn wieħed u ieħor x'inhuwa l-element tad- differenzi bejn dak li qed jiġi propost fl-emendi u l-Abbozz kif ippubblikat.

Kif għidt fl- aħħar seduta tal-Parlament, punt importanti kienet id- definizzjoni ta' "partit politiku" u hawnhekk nixtieq nerġa' ntenni għaliex saret din l-emenda.

Nerġa' ngħid li fil- liġi dwar l-elezzjonijiet ġenerali konna qbilna li huwa tajjeb li l-partiti jkollhom aċċess kontinwu - jiġifieri mhux biss fi żmien l- elezzjonijiet - għall- Kummissjoni Elettorali u dak li tkun qed tagħmel.

Il-liġi dwar l-elezzjonijiet ġenerali tikkontempla li l-partiti jinnominaw l-aġenti tagħhom li għandhom id-dritt ta' aċċess għall-Uffiċċju Elettorali li jidħlu jaraw eċċ., u peress li l-Kummissjoni Elettorali li se tieħu ħsieb l-elezzjoni tal- kunsilli lokali hija l-istess waħda, ridna nagħmluha ċara li l-partiti politiċi kif definiti fil-liġi li għandhom dan l- aċċess mhux se jkunu l- kandidati kollha li se jikkontestaw l- elezzjonijiet imma se jkunu l-partiti politiċi rappreżentati f'dan il- Parlament.

Infatti dik il- liġi tgħid li d-delegati tal- partiti li jiġu nominati - jekk m'inix sejjer żball - jiġu nominati mingħajr terminu u jibqgħu jiffunzjonaw sakemm il- partiti ma javżawx lill- Kummissjoni li qegħdin jibdluhom u l-istess konċett qed nagħmluh hawnhekk ukoll.

Jien meta tkellimt il-ġimgħa l-oħra għidt li hemm ukoll l- emenda li tgħid li l-forma ta' informazzjoni li l-partiti għandhom dritt għaliha permezz tad-delegati tagħhom skond il- klawsola 6, il-Kummissjoni tista' tagħtihulhom f'forma elettromanjetika, jiġifieri permezz tad-disc ta' computer.

Irrid ngħid li minn nhar il- Ġimgħa 'l hawn erġajt ħadt il- briga li nara jekk dan il- prinċipju hux qed jiġi applikat interament għal kull min għandu dritt ta' informazzjoni mill- Kummissjoni Elettorali u għalkemm żidna klawsola li mhix fil-liġi dwar l-elezzjonijiet ġenerali li tgħid illi l- Kummissjoni Elettorali tista' tippubblika b'forma elettromanjetika r-reġistru elettorali, naħseb li jkun tajjeb li nżidu klawsola - aktar 'il quddiem se nipproponi klawsola ġdida fl- aħħar ta' l- Abbozz - li biha ngħidu li l-partiti - li għad- definizzjoni ta' din il- liġi jistgħu jkunu anke individwi singoli - ikollhom id-dritt għal xi informazzjoni mingħand il-Kummissjoni Elettorali u din tista' tiġi mogħtija lilhom jew huma jistgħu jitolbuha b'forma elettromanjetika biex kemm il- partiti politiċi li għandhom id-delegati, kemm il-partiti politiċi li se jkollhom il- kandidati tagħhom, kif ukoll l- individwi li ma jaqgħux taħt id-definizzjoni ta' partit politiku, ikollhom aċċess għall-informazzjoni li tikkontempla l-liġi kemm f'forma miktuba kif ukoll f'forma elettromanjetika.

Il- bqija jekk m'hawnx diffikultajiet min-naħa ta' l- Oppożizzjoni ma naħsibx li hemm bżonn noqgħod neżamina l-emendi kollha li qed jiġu proposti paragrafu paragrafu, pero' jekk hemm xi diffikulta' fuq xi waħda minnhom jien lest li nagħti l-ispjegazzjonijiet meħtieġa.

Mr Chairman, ħaġa oħra li nixtieq li tiġi deċiża hija kif se ssir il- votazzjoni.

Kif għidt u kif inhu solitu l- emendi kollha għall-iskeda li hemm ma' klawsola 5 li qed niddiskutu ppreżentajthom f'emenda waħda.

Ma nafx jekk l-Oppożizzjoni l-emendi tagħha hix se tagħmilhom forma ta' emenda waħda jew emendi differenti, kemm dawk li ġew ippreżentati dak inhar u kif ukoll illum u anke għall-emendi li għamilt jien.

Jien jidhirli li l- proċedura solita hija li dawn l-emendi jkunu emenda waħda.

Jekk jgħiduli li m'hemmx diffikulta', jiġifieri ma jridux spjegazzjoni - għalkemm mhux qed ngħid li neċessarjament jaqblu ma' l- emendi li qiegħed nipproponi jien imma naħseb li hemm xi wħud li jaqblu magħhom u nifhem li oħrajn ma jaqblux ...

Punt li rrid inżid hu li l- emendi li l-Oppożizzjoni ppreżentat fis- seduta l-oħra - li jien eżeminajthom bir-reqqa - bir-rispett kollu ma jistgħux jiġu applikati realment.

Per eżempju, saret emenda għal artiklu 6 ta' l-Iskeda li jitkellem fuq delegati tal- partit, imma ma jistax ikun li nissostitwixxu l-kelma "partit politiku" mal-kelma "kandidat" għaliex jekk nagħmlu hekk dan ifisser li l-kandidati kollha li se jkun hemm għall- elezzjonijiet tal-kunsilli lokali jkollhom dritt jattendu għal-laqgħat tal- Kummissjoni.

Jiġifieri din hija xi ħaġa li mhix prattikabbli.

Hemm diversi drittijiet li jingħataw u jekk tissostiwixxi l-kelma "partiti politiċi" bil-kelma "kandidati", tkun qed tgħid xi ħaġa li mhijiex possibbli.

Jiġifieri jekk hemm elezzjoni ta' kunsill lokali bi 13-il membru se nagħmlu 13-il assistant commissioner biex jirrappreżenta kull kandidat u dawn kollha, 26 wieħed, jidħlu fil-kamra?

F'dan is-sens naħseb li l-emendi, tista' tgħid kollha, li ġew preżentati biex jiġu sostitwiti l- kliem "partit politiku" bil-kelma "kandidat" jew "partiti politiċi" bil- kelma"kandidati", effettivament mhumiex attinenti għall-kontenut tal- klawsoli li qegħdin jiġu emendati.

Jiġifieri kieku l-Oppożizzjoni trid din l-eliminazzzjoni naħseb li bilfors li trid tirrevedi l-konċetti kollha tas- sorveljanza li hawn fil- liġi għaliex kif qegħdin jipproponuhom mhumiex pratti- kabbli.

THE DEPUTY CHAIRMAN: Il- Prim Ministru jixtieq iżid xi ħaġa?

ONOR.

EDDIE FENECH ADAMI: Nixtieq nerġa' nagħmel referenza għall-punt li għamilt qabel.

Jien hawnhekk għandi diversi emendi x'inressaq, fil- fatt għandi xi 24 emenda.

Dawn se ssir votazzjoni waħda fuqhom?

THE DEPUTY CHAIRMAN: Issir votazzjoni għal kull emenda preżentata.

ONOR.

EDDIE FENECH ADAMI: Se nibdew bl-emendi ta' l- Oppożizzjoni jew b'tiegħi?

THE DEPUTY CHAIRMAN: Il-vot jittieħed fuq l-emendi kif tressqu b'mod kronoloġiku, jiġifieri kif nagħmlu s-soltu l-ewwel jittieħed il-vot għall- emendi mressqa mill- Oppożizzjoni, imbagħad ngħaddu għall-emendi ppreżentati mill- Gvern.

ONOR.

EDDIE FENECH ADAMI: Ma naħsibx li normalment jsir hekk għax is- soltu nimxu bil- kontenut ta' l-emenda.

Jekk ikun hemm emenda li tinnewtralizzza oħra u din tiġi approvata, l-oħra ma tibqax tagħmel sens u lanqas biss titressaq għax tkun kontraditorja.

Naħseb li dan irid ikun l- ġudizzju u jien qed ngħid lis-Sedja tgħidli x'inhu l- ġudizzju tagħha.

Lill-Onor.

Vella nixtieq ngħidlu li din mhix kwestjoni ta' żmien għax jista' jkun li tiġi l-aħħar u trid tagħmilha qabel.

THE DEPUTY CHAIRMAN: L-Onor.

Lino Spiteri.

ONOR.

LINO SPITERI: Mr Chairman, din mhix kwestjoni ta' ġudizzju tas- Sedja.

Li qed igħid il-Prim Ministru japplika kieku hemm emenda min-naħa ta' l-Oppożizzjoni u l-Gvern jagħmel emenda għal dik l- emenda jew vice versa, allura l-ewwel tittieħed il-votazzjoni ta' min ikun għamel l-emenda għall-emenda.

Li qed jipproponi l-Gvern mhumiex emendi għall-emendi mressqin minna.

Aħna ressaqna emendi għall-Abbozz kif inhu.

Il-Prim Ministru f'isem il-Gvern ressaq emendi oħra biex jirfina iżjed l-Abbozz li ressaq hu stess.

Il-proċedura hi li jittieħdu l- voti fuq l-emendi tagħna u imbagħad fuq l-emendi tal- Gvern.

Din mhix se tagħmel differenza, imma dik hi l- proċedura.

THE DEPUTY CHAIRMAN: Il-Prim Ministru.

ONOR.

EDDIE FENECH ADAMI: Jekk nipproponi emenda għad- definizzjoni ta' "partit politiku" u l-Kumitat japprova l-emenda li qed nagħmel jien għal "partit politiku" jista' jkun li ma jkunx hemm bżonn li l-Kumitat jippronunzja ruħu fuq l-emendi ta' l-Oppożizzjoni.

Jekk illum se neliminaw kull referenza għal "partit politiku" u jiġu approvati ...

Hawnhekk wkoll irridu noqogħdu attenti għaliex diġa' kellna emenda li l- Kumitat ma aċċettax.

Meta saret emenda ta' l-Oppożizzjoni biex effettivament flok id-definizzjoni ta' "partit politiku' jkun hemm biss referenza għall-kandidati u fid-definitions kien hemm emenda għal clause 2 b'żieda tal-kelma "kandidat" li ġiet definita bħala "persuna li tikkontesta f'isem personali", dik l-emenda ma ġietx milqugħa minn dan il- Parlament.

Jiġifieri l-emendi li huma konsegwenzjali naħseb li lanqas huma in order - m'inix se noqgħod infettaq - pero' nixtieq li nkunu ċari x'aħna nagħmlu biex ma noħolqux wkoll preċedenti.

Il-Kamra diġa' kellha emenda għal klawsola 2 biex tiżdied definizzjoni ta' x'inhu kandidat li l-iskop tagħha kien li telimina l- parteċipazzjoni ta' kandidati f'isem partit politiku, pero' fuq dak il-Kamra ma qablitx.

Issa hawn emendi oħrajn li qegħdin jgħidu li għandha titneħħa kull referenza għal "partit politiku".

L-emenda qed tgħid li fil-ballot paper ma għandux ikun hemm referenza jew distintiv ta' partit politiku.

Fuq dak il-Kamra diġa' ppronunzjat ruħha u qalet le.

THE DEPUTY CHARIMAN: Il-Kap ta' l-Oppożizzjoni.

ONOR.

ALFRED SANT: Sur President, din l-oġġezzjoni mhijiex loġikament aċċettabbli apparti l-fatt li skond il- proċedura lanqas hija eżatta.

Iż- żieda ta' l-emenda li din il-Kamra ma aċċettatx aktar kmieni f'dan id- dibattitu kellha x'taqsam ma' definizzjoni miżjuda mal-lista ta' definizzjoni li qegħda marbuta mal-liġi.

Jiġifieri bħalissa t-test li għandna quddiemna sempliċement ma għandux definizzjoni kif reditha l- Oppożizzjoni ta' kandidat jew kandidatura.

Dik id-definizz- joni ma teżistix.

Meta qed naslu għall-emendi li qed nagħmlu bħalissa, sempliċement qegħdin nittrasferixxu u nbiddlu l-konċett ta' partit politiku u minfloku qed ndaħħlu l-konċett ta' kandidat.

M'hemm l-ebda definizzjoni ta' "partit politiku" lanqas fit-test tal- liġi kif inhu quddiemna bħalissa.

U allura dak li qegħdin nagħmlu huwa kompletament in order u loġiku u skond il-proċedura għandna nibdew billi nieħdu l-voti fuq l-emenda ta' l-Oppożizzjoni.

THE DEPUTY CHAIRMAN: Il-Prim Ministru.

ONOR.

EDDIE FENECH ADAMI: Jien naħseb li dan huwa korrett fl- argumentazzjoni u nistgħu ngħaddu għall-voti.

THE DEPUTY CHAIRMAN: Se nitlob is-sospensjoni għall- ħames minuti.

Il-Kumitat ġie sospiż fis-7.20 p.m. u rriżuma fis-7.25p.m.

THE DEPUTY CHAIRMAN: Se ngħaddu għall-votazzjoni fuq l- emendi kif preżentati kronoloġikament u nibdew mill- aħħar, jiġifieri se nibdew mill- emenda li ppreżenta l- Onor. George Vella fil-bidu tas-seduta ta' llejla imbagħad ngħaddu għas-sitt emendi l- oħra ta' l-Oppożizzjoni u wara ngħaddu għall-emenda li ressaq il-Prim Ministru.

Il-mistoqsija hija l-emenda "N" imressqa mill-Onor.

George Vella.

Dawk favur?

(Onor. Membri: Aye) Dawk kontra?

(Onor. Membri: No) Negatived

ONOR.

MEMBRU: Division.

Billi ntalbet votazzjoni, il- Kumitat ġie sospiż fis-7.25 p.m. u rriżuma fis-7.45 p.m.

Il-Vici President tal-Kumitati qiegħed il-mistoqsija mill-ġdid u reġgħet intalbet votazzjoni.

THE DEPUTY CHAIRMAN: Ġejt informat li l-Onor.

Joe Debono Grech, l-Onor.

George Gatt, l- Onor. Charles Mangion u l-Onor.

Dom Mintoff huma paired ma' l- Onor. Michael Frendo, l-Onor.

Louis Cuschieri, l-Onor.

Louis Deguara u l- Onor. Carm Lino Spiteri.

|VOTAZZJONI NRU. | |52 | | | | |FAVUR: 26 |KONTRA: 30 | | | | |L-Onor. |L-Onor. | | | | |Abela Wistin | Bonello Du | | |Puis George | |Attard Montalto | Bonnici Josef| |John | | |Bartolo Evarist |Bonnici | | |Michael | |Borg Carmel |Borg Tonio | |Brincat Leo |Cassar Joe | |Buħaġiar Charles| Dalli John | |Buħagiar Louis | Debono | | |Giovanna | |Calleja Reno | De Marco | | |Guido | |Cilia Joe |Falzon Michael| |Farrugia Michael| Fenech Adami | | |Eddie | |Farrugia Noel |Fenech Joe | |Grech Edwin S |Galea Censu | |Micallef Freddie| Galea Louis | |Mifsud Bonnici | Galea Mario | |Karmenu | | |Mizzi Joe |Gatt Lawrence | |Moran Vincent C.| Gauci Borda | | |Lino | |Muscat Philip |Hyzler George | |Nicholl Tony | Mifsud | | |Bonnici | | |Antoine | |Portelli Alfred |Mifsud Bonnici| | |Ugo | |Refalo Anton | Muscat Claude| |Sant Alfred |Muscat Richard| |Sant Salvu | Psaila Savona| | |Joseph | |Schembri Adami |Refalo Louis | |Sandro | | |Spiteri Lino | Refalo | | |Michael Angelo| |Vella George | Rizzo Naudi | | |John | |Vella Carmelo |Tabone Anton | | | Vella John | | | Zammit Ninu | | | Zammit | | |Stanley | | | Zammit Dimech| | |Francis |

L-emenda "N" m'għaddietx

THE DEPUTY CHAIRMAN: Il- mistoqsija hija l-emenda "M" kif imressqa u moqrija mill- Onor. George Vella.

Dawk favur?

(Onor. Membri: Aye) Dawk kontra?

(Onor. Membri: No) Negatived.

L-emenda "M" m'għaddietx.

THE DEPUTY CHAIRMAN: Il- mistoqsija hija l-emenda "L" kif imressqa u moqrija mill- Onor. George Vella.

Dawk favur?

(Onor. Membri: Aye) Dawk kontra?

(Onor. Membri: No) Negatived.

L-emenda "L" m'għaddietx.

THE DEPUTY CHAIRMAN: Il- mistoqsija hija l-emenda "K" kif imressqa u moqrija mill- Onor. George Vella.

Dawk favur?

(Onor. Membri: Aye) Dawk kontra?

(Onor. Membri: No) Negatived.

L-emenda "K" m'għaddietx.

THE DEPUTY CHAIRMAN: Il- mistoqsija hija l-emenda "J" kif imressqa u moqrija mill- Onor. George Vella.

Dawk favur?

(Onor. Membri: Aye) Dawk kontra?

(Onor. Membri: No) Negatived.

L-emenda "J" m'għaddietx.

THE DEPUTY CHAIRMAN: Il- mistoqsija hija l-emenda "I" kif imressqa u moqrija mill- Onor. George Vella.

Dawk favur?

(Onor. Membri: Aye) Dawk kontra?

(Onor. Membri: No) Negatived.

ONOR.

MEMBRU: Division.

ONOR.

JOE MIZZI: Nipproponi li din il-votazzjoni tittieħed minn hawn u ħames minuti oħra u kull votazzjoni oħra li tintalab konnessa ma' klawsola 5 tittieħed dak il-ħin stess.

THE DEPUTY CHAIRMAN: Il- Kumitat jaqbel?

(Onor. Membri: Iva)

Fis-7.50 p.m. il-Kumitat ġie sospiż u rriżuma fis-7.55 p.m. meta il-Vici President tal- Kumitati qiegħed il-mistoqsija mill-ġdid u reġgħet intalbet division.

THE DEPUTY CHAIRMAN: Ġejt informat li se jinżamm l-istess arranġament ta' pairing.

VOTAZZJONI NRU.

53 |FAVUR: 26 |KONTRA:30 | | | | |L-Onor. |L-Onor. | | | | |Abela Wistin | Bonello Du | | |Puis George | |Attard Montalto | Bonnici Josef | |John | | |Bartolo Evarist |Bonnici Michael| |Borg Carmel |Borg Tonio | |Brincat Leo |Cassar Joe | |Buhagiar Charles | Dalli John | |Buhagiar Louis | Debono | | |Giovanna | |Calleja Reno | De Marco Guido| |Cilia Joe |Falzon Michael | |Farrugia Michael | Fenech Adami | | |Eddie | |Farrugia Noel |Fenech Joe | |Grech Edwin S |Galea Ċensu | |Micallef Freddie | Galea Louis | |Mifsud Bonnici | Galea Mario | |Karmenu | | |Mizzi Joe |Gatt Lawrence | |Moran Vincent C |Gauci Borda | | |Lino | |Muscat Philip |Hyzler George | |Nicholl Tony | Mifsud Bonnici| | |Antoine | |Portelli Alfred |Mifsud Bonnici | | |Ugo | |Refalo Anton | Muscat Claude | |Sant Alfred |Muscat Richard | |Sant Salvu | Psaila Savona | | |Joseph | |Schembri Adami |Refalo Louis | |Sandro | | |Spiteri Lino | Refalo Michael| | |Angelo | |Vella George | Rizzo Naudi | | |John | |Vella Carmelo |Tabone Anton | | | Vella John | | | Zammit Ninu | | | Zammit Stanley| | | Zammit Dimech | | |Francis | | | |

L-emenda "I" m'għaddietx.

THE DEPUTY CHAIRMAN: Il- mistoqsija hija emenda "H" kif imressqa u moqrija mill-Onor.

George Vella.

Dawk favur?

(Onor. Membri: Aye) Dawk kontra?

(Onor. Membri: No) Negatived.

L-emenda "H" m'għaddietx.

THE DEPUTY CHAIRMAN: Il- mistoqsija hija l-emenda "G" kif imressqa mill- Prim Ministru.

Dawk favur?

(Onor. Membri: Aye) Dawk kontra?

(Onor. Membri: No) Carried.

ONOR.

MEMBRU: Division.

Billi fit-7.55 p.m. intalbet votazzjoni din ittieħdet dak il-ħin stess skond il-ftehim milħuq aktar kmieni.

THE DEPUTY CHAIRMAN: Qed niġi nformat mill-Whips taż- żewġ naħat li se nżommu l- istess arranġament ta' pairing.

|VOTAZZJONI NRU. | |54 | |FAVUR: 30 | KONTRA:26 | | | | |L-Onor. | L-Onor. | | | | |Bonello Du Puis |Abela Wistin | |George | | |Bonnici Josef | Attard Montalto| | |John | |Bonnici Michael | Bartolo Evarist| |Borg Tonio |Borg Carmel | |Cassar Joe |Brincat Leo | |Dalli John |Buhagiar Charles| |Debono Giovanna | Buhagiar Louis | |Demarco Guido | Calleja Reno | |Falzon Michael |Cilia Joe | |Fenech Adami |Farrugia Michael| |Eddie | | |Fenech Joe |Farrugia Noel | |Galea Censu | Grech Edwin S. | |Galea Louis | Micallef | | |Freddie | |Galea Mario | Mifsud Bonnici | | |Karmenu | |Gatt Lawrence | Mizzi Joe | |Gauci Borda Lino|Moran Vincent C.| |Hyzler George | Muscat Philip | |Mifsud Bonnici |Nicholl Tony | |Antoine | | |Mifsud Bonnici |Portelli Alfred | |Ugo | | |Muscat Claude | Refalo Anton | |Muscat Richard |Sant Alfred | |Psaila Savona | Sant Salvu | |Joe | | |Refalo Louis |Schembri Adami | | |Sandro | |Refalo Michael |Spiteri Lino | |Rizzo Naudi John|Vella George | |Tabone Anton |Vella Karmenu | |Vella John | | |Zammit Ninu | | |Zammit Stanley | | |Zammit Dimech | | |Francis | | | | |

L-emenda "G" għaddiet.

THE DEPUTY CHAIRMAN: Il- mistoqsija hi klawsola 5 kif emendata.

Dawk favur?

(Onor. Membri: Aye) Dawk kontra?

(Onor. Membri: No) Carried.

ONOR.

MEMBRU: Division.

Billi fit-7.57 p.m. ntalbet votazzjoni, din ittieħdet dak il-ħin stess skond il-ftehim milħuq aktar kmieni.

THE DEPUTY CHAIRMAN: Il- Whips qed jinformawni li l- arranġament tal- pairing għadu l-istess.

|VOTAZZJONI NRU: | |54 | |FAVUR: 30 |KONTRA: 26 | | | | |L-Onor. |L-Onor. | | | | |Bonello Du Puis | Abela Wistin | |George | | |Bonnici Josef |Attard Montalto| | |John | |Bonnici Michael |Bartolo Evarist| |Borg Tonio | Borg Carmel | |Cassar Joe | Brincat Leo | |Dalli John | Buhagiar | | |Charles | |Debono Giovanna |Buhagiar Louis | |Demarco Guido |Calleja Reno | |Falzon Michael | Cilia Joe | |Fenech Adami | Farrugia | |Eddie |Michael | |Fenech Joe | Farrugia Noel | |Galea Ċensu |Grech Edwin S | |Galea Louis |Micallef | | |Freddie | |Galea Mario |Mifsud Bonnici | | |Karmenu | |Gatt Lawrence |Mizzi Joe | |Gauci Borda Lino | Moran Vincent | | |C. | |Hyzler George |Muscat Philip | |Mifsud Bonnici | Nicholl Tony | |Antoine | | |Mifsud Bonnici | Portelli | |Ugo |Alfred | |Muscat Claude |Refalo Anton | |Muscat Richard | Sant Alfred | |Psaila Savona Joe|Sant Salvu | |Refalo Louis | Schembri Adami| | |Sandro | |Refalo Michael | Spiteri Lino | |Rizzo Naudi John | Vella George | |Tabone Anton | Vella Carmelo | |Vella John | | |Zammit Ninu | | |Zammit Stanley | | |Zammit Dimech | | |Francis | | | | |

Klawsola 5, kif emendata, għaddiet u ġiet ordnata biex issir parti mill- Abbozz ta' Liġi.

Clause 6 - Persons entitled to be registered as voters.

Klawsola 6 - Persuni li għandhom jedd ikunu reġistrati bħala votanti.

THE DEPUTY CHAIRMAN: Hemm rimarki?

Il-Prim Ministru.

ONOR.

EDDIE FENECH ADAMI: Mr Chairman, din il-klawsola tgħid min għandu d-dritt li jkun reġistrat bħala votant.

Kif għidna fit-Tieni Qari huma r- residenti fil-lokalita' li għandhom id-dritt tal-vot għall-elezzjonijiet ġenerali u miżjudin magħhom hemm residenti fil-lokalita' li għandhom l- obbligu - fil-fatt ikollhom -tal-karta ta' l-identita', anke jekk m'humiex Maltin u jkunu ġejjin mill-pajjiżi tal- Kunsill ta' l-Ewropa.

Din qed nagħmluha naturalment abbażi ta' reċiproċita'.

THE DEPUTY CHAIRMAN: Hemm aktar rimarki?

(Onor. Membri: No)

Il-mistoqsija hi klawsola 6.

Dawk favur?

(Onor. Membri: Aye) Dawk kontra?

(Onor. Membri: No) Carried.

Klawsola 6 għaddiet u ġiet ordnata biex issir parti mill- Abbozz ta' Liġi.

Clause 7 - Persons entitled to vote in a particular locality.

Klawsola 7 - Persuni li għandhom jedd li jivvutaw f'lokalita' partikolari.

THE DEPUTY CHAIRMAN: Hemm rimarki?

Il-Prim Ministru.

ONOR.

EDDIE FENECH ADAMI: Din il-klawsola tgħid li dawn huma limitati għar-residenti tal- lokalita' fejn ikun hemm l- elezzjoni għall-kunsill lokali.

(Onor. Membri: No)

Il-mistoqsija hi klawsola 7.

Dawk favur?

(Onor. Membri: Aye) Dawk kontra?

(Onor. Membri: No) Carried.

Klawsola 7 għaddiet u ġiet ordnata biex issir parti mill- Abbozz ta' Liġi.

Klawsola 8 - Elezzjoni ta' Kunsillieri

Clause 8 - Election of Councillors.

ONOR.

EDDIE FENECH ADAMI: Mr Chairman, klawsola 8 tistabbilixxi s- sistema elettorali li hija ta' rappreżentanza proporzjonali bl-użu ta' vot wieħed trasferibbli u tikkontempla l- co-option jekk ma joħorġux numru ta' kandikati biż-żejjed u affarijiet oħra li għandhom x'jaqsmu ma' l- elezzjonijiet.

Mr Chairman, għal din il- klawsola se nipproponi din l- emenda:

"O" Is-sub-klawżola (7) ta' klawżola 8 għandha titħassar.

"O" Sub-clause (7) of clause 8 shall be deleted.

Fil-fatt din tgħid li l- elezzjoni tal-kunsilliera ta' wara għandhom isiru ma' l-ewwel 15-il jum ta' l-aħħar xahar kalendarju taż-żmien tal-kariga tal- kunsilli.

Fil-fatt fid- draft - kif kien qed jiġi preparat - kienet utili li tissemma pero' mbagħad meta għamilna subklawsola (6) u għidna li l- elezzjonijiet għandhom isiru fit-tieni Sibt ta' Marzu - ħlief għall-ewwel elezzjonijiet - is-subklawsola (7) baqgħet fl-Abbozz bi żball.

THE DEPUTY CHAIRMAN: Hemm rimarki?

L-Onor.

George Vella.

ONOR.

GEORGE VELLA: Mr Chairman, clause 8 li titkellem fuq kif isiru l- elezzjonijiet - u iktar tard f'subclause (6) -tagħti d-dati kif suppost isiru dawn l-elezzjonijiet.

Ovvjament aħna ma nistgħux naqblu ma' dan għax skond dik l-Iskeda f'kull sena se jkun hemm mill-inqas 20 lokalita' fejn se jkollok elezzjoni għaddejja.

Allura aħna qegħdin ngħidu li biex ma nħallux dan il-ferment politiku u din it- tellieqa politika għaddejja l- ħin kollu, nissuġġerixxu li l- elezzjonijiet isiru kollha fl- istess żmien kull tliet snin u għallinqas lill-poplu nagħtuh sentejn u nofs biex joqgħod kwiet mill-politika issa partiġġjana, la dawn se jkunu fuq bażi ta' partit.

Għalhekk għall-klawsola 8 se nipproponi din l-emenda:

"P" (a) F'sub-klawsola (6): -

(i) Ħassar il-kliem "L- elezzjonijiet għandhom isiru fit-tieni Sibt ta' Marzu," u daħħal minflok il-kliem "L-elezzjonijiet għandhom isiru kull tlett snin fit-tieni Sibt ta' Marzu;"

(ii) Ħassar il-provisos, u daħħal minflok dawn il- kliem:

"iżda l-ewwel elezzjonijiet għandhom isiru fit- tieni Sibt ta' Marzu 1994; u iżda wkoll il-Ministru jista' b'ordni fil- Gazzetta jistabbilixxi li elezzjoni tista' ssir qabel jew issir wara d- data hawn fuq stabbilita sa ġimgħatejn."

(b) Ħassar is-subklawsola 7.

"P" (a) In sub-clause (6) :-

(i) Delete the words "Elections shall be held on the second Saturday of March" and substitute instead the words "Elections shall be held every three years on the second Saturday of March;"

(ii) Delete the provisos, and insert instead the following:

"provided that the first elections shall be held on the second Saturday of March 1994; and provided further that the Minister may by order in the Gazette stipulate that an election may be delayed or brought forward by two weeks from the date stipulated above."

(b) Delete subclause (7).

Ta' min jgħid li din l-emenda hija kważi self-explanatory.

Nerġa' ngħid li aħna qegħdin ninsistu li kemm jista' jkun l- elezzjonijiet irisu kollha f'daqqa kull tliet snin, ħalli nneħħu dak l-istaggering kollu.

Fi kliem ieħor dak kollu li hemm f'subclause (6), fejn hemm l-iskeda ta' kif jibdew l-ewwel elezzjonijiet ta' kull sitt kunsill - qisu kull sitt xhur, imbagħad iktar tard kull tielet kunsill - għandu jitneħħa u nagħmlu kollox f'elezzjoni waħda.

Barra minn hekk, Mr Chairman, irridu nagħmlu xi kummenti fuq subklawsola (3), li tittratta dwar l-eventwalita' li ma jkunx hemm kandidati nominati għall- elezzjoni, u allura hemmhekk jidħol il-poter tal-Ministru biex jappunta kumitat ta' management li jagħmel id- duties kolha bħallikieku kien kunsill, sakemm jiġi elett kunsill ieħor.

Is-subklawsola tkompli tgħid li dan it-tip ta' arranġament jistqa' jkaxkar għal 12-il xahar.

Ovvjament din l-eventwalita' hija possibilita', u hemm ukoll il- possibilita' li jista' jkun hemm riżenja tal-kunsill kollu en bloc.

Allura wieħed jifhem li l-Ministru għandu jkollu poteri li jappunta lil xi ħadd biex imexxi.

Pero' aħna ma naqblux li l-Ministru għandu jkollu terminu daqshekk wiesa' ta' kunsill ta' management li fih jista' jappunta lil min jidhirlu hu.

U jekk se ngħidu li dan il-prjodu jista' jkaxkar għal 12-il xahar, allura din tista' tkun xi ħaġa li tinkwetana, għax jista' jkun li f'din l-eventwalita' jkun hemm nies qrib il-Ministru li jiġu appuntati biex imexxu għal 12- il xahar.

Għalkemm aħna mhux se nagħmlu emendi għal dan il-punt, se nissuġġerixxu li biex ikun hemm aktar trasparenza il- Ministru jkun jista' jappunta tliet uffiċjali pubbliċi ħalli f'dak il-perjodu jmexxu l- lokalita' huma.

Jekk ikunu uffiċjali pubbliċi, dawn ikollhom ċertu commitment jew irbit u ovvjament ċerti normi li jridu jmexxu fuqhom.

Barra minn hekk diġa' jkollhom ċertu training dwar kif jitmexxew l- affarijiet.

Hawnhekk ma tagħmilx differenza jekk kemm- il darba ma jkollokx kandidati u ovvjament ma jkollokx segretarju.

Hawn ħafna options x'wieħed jara.

Jista' ma jkunx hemm kandidati imma jkollok is- segretarju carried over mill- kunsill ta' qabel, jew ma jkollokx mill-bidu nett, jew inkella jkollok kunsill li qed jiffunzjona u f'daqqa waħda jkollok riżenja ta' kulħadd u jibqagħlek is- segretarju li ovvjament ikun appuntat mill- Ministru.

Għalhekk qed nitkellmu fuq l-appointment ta' uffiċjali pubbliċi biex jissostitwixxu din l-idea ta' kumitat ta' management għaliex jekk kemm-il darba ma jkunx hemm kandidati forthcoming, jiġifieri ma jkun hemm ħadd li jrid joħroġ biex jikkontesta dan il-kunsill, jew inkella jkun hemm xi kwestjoni fejn forsi l-kunsill ma jarax eye to eye mal-Ministru u jirriżenja bi protesta jew inkella jieħu deċiżjoni li ma jiffunzjonax iktar u jirriżenja, 12-il xahar ikun żmien twil wisq biex wieħed isib soluzzjoni għal din il-problema.

Jiġifieri qegħdin nissuġerixxu li dan ikun mill- inqas, jekk mhux tlett xhur almenu sitt xhur u mhux iktar.

Sitt xhur huwa żmien biżżejjed biex il- Ministru responsabbli jagħmel diskussjonijiet u jindaga sabiex jara għaliex ma kienx hemm min ikkontesta jew inkella għaliex irriżenja l- kunsill kollu u mbagħad ovvjament isib is-soluzzjoni jew inkella jippreżenta kondizzjonijiet u sitwazzjonijiet differenti.

Jiena naħseb li dawn huma r- rimarki li ridt nagħmel b'mod ġenerali fuq dan l-att, jiġifieri l-kwestjoni ta' l- elezzjonijiet li jsiru lkoll f'daqqa, darba kull tlett snin, u r-raġunijiet għidnihom, illi section 6 kollu ovvjament jiġi deleted għax imbagħad ma jagħmilx sens.

Fuq il-kwestjoni tal-Committee of management illi qegħdin ngħidu li nixtiequ li pjuttost ikunu uffiċjali pubbliċi, nifhmu s-sitwazzjoni, napprezzaw li tista' tinqala' u wieħed irid jagħmel provvediment għaliha.

Nippreferu li minflok ikunu nies komuni jkunu nies li qegħdin fis-servizz pubbliku u l-perjodu li fih il- Ministru jista' jiddeċiedi biex jagħmel elezzjoni ġdida jew inkella biex jeliġġi kunsill ġdid, ma jkunx iktar minn sitt xhur.

THE DEPUTY CHAIRMAN: Il-Prim Ministru.

ONOR.

EDDIE FENECH ADAMI: Mr Chairman, nibda bil-kritika li saret mill- Onor. Vella, apparti l-emenda.

Il-każ li ġie kontemplat fil-liġi huwa li ma joħroġ ħadd.

L-Onor.

Vella ta sitt xhur żmien.

Jiena naħseb li jekk ikun hemm raġunijiet validi, fis-sens oġġettiv, naħseb li sitt xhur jista' jkun ftit wisq.

Jekk aħna ngħidu "sa żmien sitt xhur" allura l-Kummissjoni trid terġa' ssejjaħ elezzjoni u hemmhekk jista' jkollok a repeat performance li ma ssib lil ħadd.

L-Onor.

Vella qieħed igħid li 12-il xahar huwa żmien twil.

Din mhijiex xi kwestjoni ta' domma, imma jekk għal xi raġuni kandidati ma joħorġux, allura hemm l-obbligu li l- Kummissjoni terġa' ssejjaħ elezzjoni u qegħdin ngħidu li dan għandu jsir sa massimu ta' 12-il xahar wara.

U naħseb li l-Ministru jkollu l-obbligu li jindaga ħalli jara x'inhuma r- raġunijiet għaliex hemmhekk ma kienx hemm kandidati u jkun hemm l-obbligu li l-elezzjoni issir fl-iqsar żmien.

Fl-emenda ta' l-Onor.

Vella qed jingħad li l-kumitat għandu jkun magħmul minn uffiċjali pubbliċi.

Jien hanwhekk qed ngħid li aħjar ma nintrabtux sakemm għadna f'din il-fażi.

Anzi jista' jkun li jkun jaqbel li la ma jkun ħareġ ħadd, wieħed jipprova jsib nies idonei minn dik il-lokalita' - li għal xi raġunijiet jistgħu jkunu dawk li qed issemmi l- Oppożizzjoni u li jkunu nies li ma jkunux iridu jikkontestaw l- elezzjoni minħabba kif tkun ġiet issestematizzata - li tkun tista' tagħżilhom għaliex ikunu identifikabbli.

Allura dawn in-nies, għaliex mhumiex uffiċjali pubbliċi, għandna neskluduhom?

Kulma qegħdin ngħidu aħna huwa li m'għandniex norbtu idejna bla bżonn.

Huwa veru li jista' jkollok raħal żgħir fejn għal xi raġunijiet ma jikkontesta ħadd għall- elezzjoni, pero' xorta tista' tfittex nies li jidentifikaw ruħhom u li eventwalment jista' jkollhom l-appoġġ meħtieġ.

Għalhekk jien naħseb li f'dan il-każ m'għandniex nintrabtu li dawn in-nies bilfors iridu jkunu uffiċjali pubbliċi.

Issa ħalli niġi għall-emenda l-oħra li għamel il-Viċi Kap ta' l- Oppożizzjoni li tgħid li l-elezzjonijiet iridu jsiru kullimkien fl-istess ġurnata darba kull tliet snin.

Jien naħseb li hawnhekk l- Oppożizzjoni mhijiex qegħda tkun konsistenti fl- atteġġjament tagħha.

Jekk nagħmlu elezzjonijiet amministrattivi fl-istess ġurnata ma' Malta u Għawdex kollu, allura dawn verament ikunu test ta' l-opinjoni pubblika u l-ħsieb tal-Gvern eżattament kien li nevitaw li l-elezzjoni tal-kunsilli lokali jkunu test ta' l-opinjoni pubblika bejn il-partiti politiċi li jikkontestaw l- elezzjonijiet ġenerali.

U wieħed mill-metodi li semmejna ta' kif għandna nevitaw dawn l- affarijiet huwa li nqassmu l- elezzjonijiet.

Kif għidt fit- Tieni Qari, il-Gvern huwa tal- fehma li l-fatt li se jkollna elezzjonijiet f'data fissa - li se tkun fit-tieni Sibt ta' Marzu - f'terz mill-kunsilli lokali kollha għandu jnaqqas u mhux iżid il-polarizzazzjoni u naħsbu li din għandha ssir run of the mill mingħajr dik il- kompetizzjoni li aħna mdorrijin biha għall-elezzjonijiet nazzjonali.

Jiġifieri b'elezzjonijietkull tieni Sibt ta' Marzu ta' kull sena f'one third tal- pajjiż, għandna nibdew inħarsu lejn din is- sitwazzjoni mhux bħala xi ħaġa straordinarja imma kważi bħala ħaġa ta' rutina.

Din l- argumentazzjoni li qiegħed jagħmel il-Gvern, pero' fil- fehma tiegħi u tal-Gvern ninsabu żguri li jekk nagħmlu elezzjonijiet fl-istess ġurnata ma' Malta kollha, hemmhekk veru jkun qed isir a mini test ta' l-opinjoni pubblika fuq il- Gvern tal- ġurnata.

Dan kemm jista' jkun irridu nevitawh.

THE DEPUTY CHAIRMAN: L-Onor.

Lino Spiteri.

ONOR.

LINO SPITERI: Mr Chairman, li qiegħed jidher ċar huwa li l-Prim Ministru irid jevita u huwa marbut li jevita kull suġġeriment li tagħmillu l-Oppożizzjoni minkejja li qegħdin isiru suġġerimenti bi ħsieb ċiviku u mhux bi ħsieb partiġġjan, bi ħsieb pożittiv u mhux bi ħsieb ta' kuntrast jew diviżiv.

Meta aħna qegħdin ngħidu li l-elezzjonijiet għall-kunsilli lokali fuq il- bażi li l-Gvern għadu kemm għadda bil-maġġoranza tiegħu f'dan il-Parlament u li tfakkarni fl-espressjoni "t- tiranija tal- maġġornaza" għaliex qed tinjora mhux biss lill-Oppożizzjoni imma anke lill- opinjoni pubblika kif espressa - imma d-demokrazija hekk taħdem u dak huwa l- mekkaniżmu tagħha bil-partiti politiċi tradizzjonali involuti fihom - din in-naħa tal-Kamra qegħda tgħid li la wasalna f'dan l-istadju għallinqas ejja ma ngħaddux lill-pajjiż mill- konfront politiku fil-livell tal-villaġġi u ta' l-ibliet kull sena, għaliex se jkollna 22 lokal li qegħdin jikkontestaw u f'sena minnhom se jkollna elezzjoni ġenerali u imbagħad 22 lokal oħra li jkunu qegħdin jikkontestaw fi żmien tliet xhur.

Aħna qegħdin ngħidu lill-Prim Ministru u lin-naħa tal-Gvern biex filwaqt li jagħrfu li hemm il- possibilta' li qed jgħid l-Prim Ministru, jiġifieri li dawn l- affarijiet tant jindraw li l- poplu jeħodhom bħala run of the mill u jaqa' f'apatija - xi ħaġa li ħadd ma jridha - jagħraf ukoll li hemm il- possibilita' li jiġri dak li qed nibżgħu minnu aħna ta' l- Oppożizzjoni - u tant nies f'dan il-pajjiż li qegħdin jesprimu ruħhom mhux f'kontest politiku għaliex iżommu ma' l- Oppożizzjoni Laburista - li jidħol fil- lokali tagħna s-sens ta' konfrontazzjoni perennjali.

Hawnhekk, fil-qosor se nerġa' nirreferi għall-ktieb li semma l-Prim Ministru fl-introduzzjoni tiegħu tas-Second Reading.

Il-Prim Ministru għoġbu jirreferi - u jien nħoss li rrefera tajjeb - għall-ktieb "Saints and Fireworks".

Huwa rrefera għalih fil-kontest tal- kumment li għamel Profs.

Jeremy Boissevain li preżentement m'għadniex kunsilli lokali.

"Saints and Fireworks" jfakkarna - dawk minna li ġejjin minn villaġġi jew bliet fejn hemm il-partiti tal-festi m'hemmx għalfejn ifakkarna ħafna, imma Jeremy Boissevain nieħdu gost li jfakkarna għax għamel studju erudit fuq dan is- suġġett - fil-qasma li hemm f'dawk il-lokalitajiet, villaġġi u bliet li huma maqsumin minħabba l-partiti fuq il-qaddisin.

Aħna li għandna l-eta' - mhux daqstant kbira, imma hija ċerta eta' - niftakru l-qasma ta' bejn il- parroċċi li kienet ferm aktar ħarxa mil-lum f'postijiet bħal Ħal Qormi u r- Rabat u f'postijiet oħra fejn għandek knisja waħda b'żewġ qaddisin jew l- istess qaddis b'żewġ baned.

Jeremy Boissevain f'"Saints and Fireworks" kien għamel studju tassew dettaljat ta' din il-firda li għal tant snin tertqet u ttormentat lill- poplu fil-livell lokali.

Dik il-firda naqset u naqset għaliex l-politika qatgħet across it.

Naqset primarjament minħabba l-ġlieda politiko- reliġjuża tas-snin sittin.

Jien kont inkun aktar interessat kieku xi soċjologu bħal Jeremy Boissevain jew Edward Zammit - għax aħna wkoll għandna soċjoloġi li huma tajbin ħafna, bħal Mario Vella - jagħmlu xi studju dwar in- nuqqas ta' dik il-firda.

Imma l-fatt hu li din naqset minħabba l-criss-crossing tal- politika li kien hemm minflok il-criss-crossing li kien hemm qabel tas- "Saints and Fireworks".

Li ġara hu li l- politika niżlet fil-livell lokali u jekk se nibdew nagħmlu elezzjonijiet kull sena fil- livell lokali - u l- Prim Ministru, bħala bniedem li jirraġuna, għallinqas din irid jikkonċediha - hemm il- possibilita' - anzi jien ngħid li hemm il-probabilita' - illi jkollok il-konfrontazzjoni fil- livell lokali u mhux sempliċement darba kull ħames snin kif jiġri għall- elezzjonijiet ġenerali.

Din aħna qed nipprovaw inwarrbuha billi ngħidu li għallinqas din għandha tkun darba ma' Malta kollha.

Issa jekk tkunx test ta' l-opinjoni pubblika dwar il-Gvern tal-ġurnata jew le ma jimportax.

Il-Prim Ministru kemm-il darba qal li hawn numru ta' pajjiżi li jagħmlu kollox fuq bażi ta' partit politiku, kontra l-eżempji li semmejna aħna, ta' pajjiżi fejn il- partiti politiċi ma jidħlux fil-livell lokali.

Jien nistaqsi kemm hawn pajjiżi illi jagħmlu elezzjonijiet across the board fuq livell lokali, u nitlob lill-Prim Ministru biex jiċċita dak l-eżempju wkoll ħalli għallinqas jersaq lejn l- għarfien ta' dak li qed tgħid l-Oppożizzjoni u ta' dak li qed jgħidu tant nies barra minn dan il-Parlament.

Imma mhux tlaqna mill-punto di partenza - u l- Prim Ministru fil-bidu tas- seduta tal-lejla reġa' fissru b'ċerta sinċerita' - li din hi l-pożizzjoni tal-Partit Nazzjonalista, resaq biha quddiem l-elettorat u mhumiex se jiċċaqilqu minnha kif fakkru l-ħabib tiegħi, l-Onor.

Evarist Bartolo, mhux il-każ li resqu b'din il-proposta quddiem l- elettorat.

Imma żgur li din mhijiex l-attitudni li għandna nieħdu.

Meta issa wasalna f'dan l-istadju li għaddew l- affarijiet kontroversjali li ried il-Prim Ministru, anke fuq din hemm għalfejn jinsisti meta tant nies qegħdin jibżgħu minn dan l-istat ta' elettriċita' elettorali - biex ma ngħidx tensjoni jew allarm!

Allura lanqas tgħid li almenu se tirriflettu fuqha u mbagħad nerġgħu niġu għaliha?

Din hija emenda li intimajnieha nhar il- Gimgħa u ġiet dettaljata llum.

Il-Prim Ministru lanqas fuq din ma jrid jirrifletti!

Allura aħna mhux bilfors ikollna naqgħu għall-pożizzjoni tagħna tal-bidu, li qegħdin ngħaddu liġi li l-ħsieb - biex ma ngħidx il-persuna - u l-mottiv warajha huma li l-partiti politiċi jkollhom it-training ground tal-battalja għall-gvern dejjem armata?

Wieħed jista' jkompli jippartiġġjanizza din il- kwestjoni u jgħid li l- Partit Nazzjonalista llum huwa organizzat ħafna u jrid ikun organizzat iżjed.

Is- Segretarju Ġenerali tiegħu qal li wasal iż-żmien li l-Partit jerġa' jirrinova ruħu u dan huwa wieħed mill-metodi kif jagħmel dan.

Il- Partit Laburista jista' juża dan il- metodu wkoll imma aħna għażilna li nċaħħdu lilna nfusna - fis- sens illi naħsbu li jkun aħjar jekk ma jkunx hemm partiti politiċi f'dawn il-kunsilli - minn din il-ġirja ma' terz minn Malta kull sena.

Allura l-Prim Ministru lanqas din ma jrid jikkonsidra?

It-tieni punt li rrid insemmi huwa dak li qiegħed jiġi osservat u propost bħala emenda mill-Onor.

George Vella, li meta ma jkunx hemm nies li jikkontestaw kunsilli lokali l- Ministru responsabbli jaħtar management committee għal sena - xi ħaġa li mhix mixtieqa minħabba t-tul u għaliex jekk se taħtar management committee aħjar ma tagħmlux għal sena u tagħmlu kompost minn civil servants.

Jekk tagħmlu kompost minn civil servants, qed tgħid li l-amministrazzjoni nazzjonali qegħda tinżel fil- livell lokali kif inhi bħalissa.

Mela l-poplu tal- lokal ma resaqx u l-amministrazzjoni ċentrali li trid tmexxi u ma tistax tieqaf qegħda tinżel hi b'nies mhux mid- distrett.

U għaliex b'nies mhux mid-distrett?

Il-Prim Ministru qal li nsista li jżomm l-option - mhux bilfors - li jkunu mid-distrett.

Għaliex qed igħid hekk?

Dan għaliex tista' ssib nies idonei mid- distrett imma jekk kemm-il darba l-elettorat tad-distrett avviċinat biex jesprimi ruħu demokratikament iddeċieda li ma jinnominax kandidati - allura għandek sitwazzjoni fejn ma resqu l-ebda kandidati, la l- partiti politiċi jekk se jikkontestaw, la l-partit tas- sfafar, la l-partit ta' l- ornitoloġija, la l-partit tal- klieb b'denbhom maqtugħ u lanqas il-partit tal-klieb b'denbhom mhux maqtugħ - u fuq din l-ipoteżi, għal xi raġuni, l-ebda partit ma ħass li għandu jinnomina, xi trid tkun ir-raġuni?

Ir-raġuni trid tkun forza lokali li tgħaqqadhom fil-ħsieb tagħhom - u dan lanqas irrid ngħidlu boycott - fil-qagħda tagħhom, fid-deċiżjoni matura tagħhom u fid-deċiżjoni widespread tagħhom li ma jinnominaw lil ħadd u allura b'hekk jimblukkaw li ssir elezzjoni lokali ħalli ħadd ma jiġi maħtur biex ikun hemm dan il-kunsill.

Mela dawn qegħdin igħaddu messaġġ fid- demokrzija lill-poplu, lill- Gvern u lil kulħadd li ma jridux kunsill.

Allura kif jista' l-Prim Ministru,konsonanti mal- commitment tiegħu - li jien żgur li għandu - lejn id- demokrazija jgħid li jekk dawn in-nies għażlu li ma jkunx hemm kunsill għal dak il-perjodu, il-Gvern għandu jkollu dritt - u jagħmel sewwa li jkollu dan id-dritt - li jinnomina management committee anke minn dak il-lokal li ma riedx rappreżentanti minn fostu biex imexxu għal dak il-perjodu?

U jekk dan huwa konċett demokratiku - ħalli ma ngħidx li mhuwiex konċett demokratiku - ma hux żgur li mhuwiex konċett demokratiku tajjeb?

Ma hux żgur li hawnhekk il-Prim Ministru f'isem il- Gvern tiegħu qiegħed juri a degree of paternalism li f'demokrazija matura - kif aħna llum il- ġurnata - m'għandux ikollna?

THE DEPUTY CHAIRMAN: Il-Prim Ministru.

ONOR.

EDDIE FENECH ADAMI: Ħalli nibda milll-aħħar punt, Mr Chairman, li diġa' esprimejt ruħi fuqu imma nerġa' niżviluppa ftit il-ħsieb.

L- Onor. Lino Spiteri qal li jista' jkollna l-każ li residenti ta' lokalita' jiddeċiedu demokratikament li ma jinnominaw lil ħadd - din waħda mill- ipoteżi.

Ipoteżi kuntrarja tista' tkun li minn fost ir-residenti, jkun hemm minn jixtieq jikkontesta u dan ma jikkontestax għaliex ma jkunx irid jesponi ruħu għal dan il-proċess elettorali.

U naħseb li l-esperjenza tagħna lkoll hi li hawn ħafna nies li huma kapaċi li jimlew postijiet ta' deputati bħala rappreżentanti tal-poplu imma jekk inti tissottomettihom għall-proċess elettiv igħidulek: Jien x'nieħu billi noħroġ għall-elezzjoni?

Naħseb li dan jista' jiġri immedjatament - għax għadna fil-bidu - u jista' jiġri 'l quddiem ukoll.

Għalhekk ma naħsibx li għandna nxekklu lilna nfusna u ngħidu li dawn iridu jkunu civil servants u public officers.

L- Onor. Spiteri donnu qal li dawn m'għandhomx jiġu identifikati mal-lokalita'.

Bir- rispett kollu, jien naħseb li għandna nżommu l-options kollha available.

Jekk ħadd ma jkun ikkontesta l-elezzjoni, il- Ministru jrid jara għaliex u jrid ikun għaqli biżżejjed li n-nies li jagħmel fuq il- kumitati jkunu nies li effettivament jinkoraġġixxu biex meta ssir elezzjoni - u din issir kemm jista' jkun malajr, jiġifieri tista' ssir xahrejn jew tliet xhur wara u mhux bilfors issir sena wara - Il-Gvern qed igħid li m'għandniex norbtu jdejna ż- żejjed meta ma nafux kif se jiżvolġu l-affarijiet.

L-Onor.

Spiteri qal li ma jridx jagħmel riflessjoni fuq il-kwestjoni ta' jekk l- elezzjonijiet isirux f'sena waħda ma' Malta u Għawdex kollha.

Bir- rispett kollu, l- Onor. Spiteri mhux ma jridx jagħmel riflessjoni imma għamel ħafna riflessjoni.

Din ma ddeċedejnihiex haphazardly billi ġejna fil-Parlament u ppreżentajna l-Abbozz ta' Liġi, anzi din hija maturazzjoni tal- ħsieb u hija differenti mill- White Paper ippubblikata qabel l- elezzjoni.

Bil-maqlub ta' dak li qal l-Onor.

Spiteri - għax proprju ħsibna - għidna li jkun żball li nagħmlu elezzjoni ma' Malta u Għawdex kollha għall-kunsilli lokali f'ġurnata waħda għax dik żgur li tiġi interpretata bħala test ta' opinjoni politika.

Issa ż-żewġ naħat tal-Kamra qed ngħidu li dan ma rriduhx.

L-Oppożizzjoni ma tridux billi qed teskludi l- partiti politiċi u l-Gvern qed igħid li għalkemm ma jistax u m'għandux jeskludihom ma jridx li l-elezzjonijiet lokali jkunu t-test ta' l-opinjoni pubblika fuq il-politika nazzjonali.

Jekk nagħmlu l-elezzjonijiet fl-istess ġurnata żgur li dawn jiġu interpretati b'dan il-mod.

L-Onor.

Spiteri staqsa jekk isiru l-elezzjonijiet fl-istess ġurnata ifisser li jkun aktar probabbli li jkun hawn polarizzazzjoni.

Hawnhekk il- pożizzjoni tagħna hija li aħna naħsbu li nistgħu nagħmlu assessment ġustifikat u razzjonali u jekk l-elezzjonijiet nagħmluhom ftit ftit, se jkun hemm inqas klima elettorali milli jkun hemm jekk nagħmluhom kollha f'daqqa.

Jekk l-elezzjonijiet tal- kunsilli lokali se nagħmluhom kollha f'daqqa - jiġifieri 67 kunsill li jeleġġu ma nafx kemm mijiet - trid issir ħafna preparazzjoni.

Jekk dan il- proċess taqsmu fuq tliet snin, il-loġika tgħidli li l- probabbilita' hija li se jkun hawn inqas polarizzazzjoni.

Jekk nieħdu l-ktieb ta' Jeremy Boissevain - u nafu li f'ċerti irħula tagħna hemm ċerta diviżjoni li ħafna drabi mhijiex pożittiva pero' f'xi sens hija pożittiva wkoll għax iġġib ċertu akkaniment pożittiv ...

Jien naħseb li hemm ħafna aktar ċans li ma jkunx hawn it-tensjoni, il- polarizzazzjoni u l- akkaniment fuq bażi politika jekk l- elezzjonijiet nifirxuhom kif qed jissuġġerixxi l-Gvern f'perjodi ta' tliet snin, jiġifieri 1/3 tal-kunsilli jiġu eletti kull sena.

Dan huwa sinċerament il-ħsieb tal-Gvern u ma naħsibx li wieħed jista' jgħid b'mod dommatiku jew b'mod ċert x'se jkunu l-konsegwenzi.

Pero' naħseb li dak li qed isostni l- Gvern huwa loġiku.

Din mhijiex kwestjoni ta' pika jew għax ma rridux naċċettaw l-ideat ta' ħaddieħor, pero' aħna rriflettejna fuq il-pożizzjoni u qed nifhmu li oġġettivament dak li qed ngħidu jagħmel sens.

THE DEPUTY CHAIRMAN: Aktar rimarki jekk jogħġobkom?

(Onor. Membri: No)

Il-mistoqsija hija l-Emenda "P" kif imressqa u moqrija mill-Onor.

George Vella.

Dawk favur?

(Onor. Membri: Aye) Dawk kontra?

(Onor. Membri: No) Negatived.

ONOR.

MEMBRU: Division.

THE DEPUTY CHAIRMAN: Din id- division tittieħed minn hawn u 20 minuta oħra.

Billi ntalbet votazzjoni, il- Kumitat ġie sospiż fit-8.35 p.m. u rriżuma fid-8.55 p.m. meta ntqegħdet il-mistoqsija mill-ġdid fuq l-Emenda "P" u reġgħet intalbet votazzjoni.

THE DEPUTY CHAIRMAN: Ninforma lill-Kumitat li l- Onor. Louis Deguara, l- Onor. Michael Frendo, l-Onor.

George Hyzler u l-Onor.

Carm Lino Spiteri huma paired ma' l-Onor.

Joe Debono Grech, l-Onor.

George Gatt, l-Onor.

Charles Mangion u l-Onor.

Dom Mintoff.

|VOTAZZJONI NRU. | |56 | |FAVUR: 27 | KONTRA: 30 | | | | |L-Onor. | L-Onor. | | | | |Abela Wistin |Bonello Du Puis | | |George | |Attard Montalto |Bonnici Josef | |John | | |Bartolo Evarist | Bonnici Michael| |Borg Carmel | Borg Tonio | |Brincat Joseph |Cassar Joe | |Brincat Leo | Cuschieri Louis| |Buhagiar Charles |Dalli John | |Buhagiar Louis |Debono Giovanna | |Calleja Reno |De Marco Guido | |Cilia Joe | Falzon Michael | |Farrugia Michael |Fenech Adami | | |Eddie | |Farrugia Noel | Fenech Joe | |Grech Edwin S | Galea Ċensu | | Micallef Freddie|Galea Louis | |Mifsud Bonnici |Galea Mario | |Karmenu | | |Mizzi Joe | Gatt Lawrence | |Moran Vincent C | Gauci Borda | | |Lino | |Muscat Philip | Mifsud Bonnici | | |Antoine | |Nicholl Tony |Mifsud Bonnici | | |Ugo | |Portelli Alfred | Muscat Claude | |Refalo Anton |Muscat Richard | |Sant Alfred | Psaila Savona | | |Joseph | |Sant Salvu |Refalo Louis | |Schembri Adami | Refalo Michael | |Sandro |Angelo | |Spiteri Lino |Rizzo Naudi John| |Vella George |Tabone Anton | |Vella Carmelo | Vella John | | |Zammit Ninu | | | Zammit Stanley | | |Zammit Dimech | | |Francis | | | |

L-emenda "P" m'għaddietx.

THE DEPUTY CHAIRMAN: Il- mistoqsija hi l-emenda "O" kif imressqa u moqrija mill-Prim Ministru.

Dawk favur?

(Onor. Membri: Aye) Dawk kontra?

(Onor. Membri: No) Carried.

L-emenda "O" għaddiet.

THE DEPUTY CHAIRMAN: Il- mistoqsija hija klawsola 8 kif emendata.

Dawk favur?

(Onor. Membri: Aye) Dawk kontra?

(Onoe.

Membri: No) Carried.

Klawsola 8, kif emendata, għaddiet u ġiet ordnata biex issir parti mill- Abbozz ta' Liġi.

Klawsola 9 - Vakanzi każwali.

Clause 9 - Casual Vacancies.

ONOR.

EDDIE FENECH ADAMI: Klawsola 9 titkellem fuq meta jkun hemm vakanza fil-kunsill lokali u kif isiru elezzjonijiet każwali.

Fil-fatt l- Iskeda Nru 3 li diġa' approvajna tipprovdi li dawn l-elezzjonijiet każwali jsiru bħalma jsiru l-elezzjonijiet ġenerali.

Il-proviso li hawn ma' din il- klawżola tgħid li jekk ikun hemm din il-vakanza fi żmien tliet xhur qabel ma tkun waslet id-data ta' l-elezzjoni tal- kunsill allura m'hemmx għalfejn issir elezzjoni każwali.

THE DEPUTY CHAIRMAN: Aktar rimarki?

(Onor. Membri: No)

Il-mistoqsija hi klawsola 9.

Dawk favur?

(Onor. Membri: Aye) Dawk kontra?

(Onor. Membri: No) Carried.

Klawsola 9 għaddiet u ġiet ordnata biex issir parti mill- Abbozz ta' Liġi.

Klawsola 10 - Vakanzi ma jannullawx proċeduri.

Clause 10 - Vacancy not to invalidate proceedings.

ONOR.

EDDIE FENECH ADAMI: Klawsola 10 tgħid li jekk ikun hemm vakanzi fil-kunsill lokali l-proċeduri li jsiru jkunu validi xorta waħda.

THE DEPUTY CHAIRMAN: Aktar rimarki?

(Onor. Membri: No) Il-mistoqsija hi klawosla 10.

Dawk favur?

(Onor. Membri: Aye) Dawk kontra?

(Onor. Membri: No) Carried.

Klawsola 10 għaddiet u ġiet ordnata biex issir parti mill- Abbozz ta' Liġi.

Klawsola 11 - Kwalifika għall- Elezzjoni bħala Kunsillieri.

Clause 11 - Eligibility for Election of Councillors.

ONOR.

EDDIE FENECH ADAMI: Klawsola 11 titkellem dwar il- kwalifika għall- elezzjoni bħala kunsilliera u tgħid li fil-każ ta' uffiċjali pubbliċi l- Estacode jista' minn żmien għal żmien jirregola - u issa bl- emenda se ngħidu jirrestrinġi - liema uffiċjali pubbliċi jistgħu jikkontestaw.

Dwar dan ukoll kien hawn evoluzzjoni tal-ħsieb b'mod aktar liberali, fis-sens li aħna jidhrilna li ir-restrizzjonijiet fuq uffiċjali pubbliċi biex ma jkunux jistgħu joħorġu għall- elezzjoni kemm jista' jkun jitnaqqsu.

Irrid infakkar li kienet politika ta' dan il- Gvern li għall-elezzjonijiet ġenerali wessajna ħafna aktar minn qabel il-possibbilta' li ufffiċjali pubbliċi jkunu kandidati għall-elezzjoni u effettivament mhux biss wessajna min jista' jkun kandidat imma għamilna provision li min ikun kandidat għall- elezzjoni ġenerali bil- liġi jrid jirriżenja mill- uffiċċju pubbliku tiegħu pero' għandu dritt li jerġa' lura kemm jekk ma jitlax f'dik l- elezzjoni kif ukoll jekk wara li jkun tela' f'dan il- Parlament ma jibqax iktar Membru tal-Kamra.

Dan qed ngħidu biex ngħid li l-ħsieb tal-Gvern hu li r- restrizzjonijiet ikunu kemm jista' jkun limitati.

Għalhekk nipproponi din l-emenda għal klawsola 11:

"Q" Fil-proviso tal-klawżola 11 minflok il-kliem "jirregola liema klassi- jiet ta' uffiċjali pubbliċi jistgħu jikkon- testaw", għandhu jidħol il- kliem "jirrestrinġi xi klassi jew klassijiet ta' uffiċjali pubbliċi milli jikkontestaw.".

"Q" In the proviso to Clause 11 for the words "regulate which classes of public officers can contest", there shall be substituted the words "restrict any class or classes of public officers from contesting.".

L-idea hija li nistgħu ngħidu li d-diretturi li huma l- heads tad- dipartimenti ma jistgħux jikkontestaw għall- elezzjoni u l-oħrajn kollha jistgħu.

B'hekk inkunu aktar liberali fir-restrizzjonijiet jiġifieri r- restrizzjonijiet ikunu mill-inqas.

THE DEPUTY CHAIRMAN: L-Onor.

Joe Brincat.

ONOR.

JOSEPH BRINCAT: Mr Chairman, jien se nitkellem fuq l-ewwel parti ta' din il- klawsola.

Fl-opinjoni tiegħi, it-twaqqif ta' kunsilli lokali għall-amministrazzjoni fil- livell lokali hija sabiħa pero' l-biża' tiegħi - esprimejtha diġa', jekk niftakar sew meta kont mistieden għal dibattitu għand l-AZAD - hija li waħda mill-mardiet tal-politika Maltija u tal- parrokkjaliżmu esaġerat forsi se naqilgħuha minn fuq il-membri parlamentari u npoġġuha fil-livell tal- kunsilli lokali.

Wieħed ma jridx jaqra din il- klawsola waħedha imma jrid jabbinha wkoll ma' l-artiklu 12.

Fl-artiklu 12 hemm l- iskwalifika ta' persuna, li hija membru tal- parlament, milli tikkontesta għall- kunsilli lokali.

Wisq nibża' li għalkemm jista' ma jkun hemm ħadd li jikkontesta bħala partit, jista' jkun hemm xi ħadd li jkollu ċertu timbru, jkunu jafu mil-liema area ta' ħsieb ġej u sussegwentement ikunu jafu x'interessi politiċi jista' jirrappreżenta.

Aħna nafu li jista' jkun hemm xi ħadd li jkollu interess wieħed biss u li fil-livell lokali jagħmel il-ħmira għalih innifsu ħalli fl- elezzjoni li jkun imiss - jiġifieri fl-elezzjoni ġenerali - filwaqt li jkun qiegħed fil-kostitwenza u jieħu ħsieb in-nies fil-livell tad-distrett - u hawn mhux qed nirreferi għas-sistema nazzjonali imma għal dawk l- affarijiet li min jaf kemm ilna ngergru fuqhom, bħal bozza, triq, tarmac, ħofra, bankina u dettalji oħrajn ...

Fuq dawn id-dettalji nibbażaw jekk dak li jkun hux raġel u jekk ikunx qdiena u mhux fuq dak li jagħmel fil- Parlament!

Darba kont qiegħed Għawdex u kont qed niddiskuti ma' persuna u għidtilha li hi żgur m'għandhiex għalfejn tgerger għax is-servizzi soċjali, iċ- children's allowance, eċċ., kollha ħadithom.

Hi qaltli li bħalma ħadithom hi kien ħadhom ħaddieħor u qaltli wkoll li għaliha raġel kien dak il- wieħed liġabilha l-bozza fuq il-bieb.

Jien mhux qed insemmi dan il- każ għax il- persuna hija Għawdxija, għax fil-fatt naf b'każ ta' persuna Maltija li kienet se tieħu l- mogħoż tagħha biex jitgħammru u marret għand ministru biex dan iċempel lill-ministru ta' l- agrikoltura ħalli mbagħad dan jassiguraha li t-tagħmir tal- mogħoż isir sew.

Jekk għandna l-intenzjoni li b'dawn il-kunsilli lokali neqirdu l- parrokkjaliżmu u l- klijenteliżmu mill-politika Maltija, il-biża' tiegħi hija illi se jkun hemm nies illi jidħlu fil-livell lokali b'missjoni waħda, dik li jirrendu ruħhom popolari man- nies bħala kandidati prospettivi għall- elezzjoni ġenerali li jkun imiss.

Jekk aħna rridu eżempju m'għandniex għalfejn immorru 'l bogħod.

Kull min f'xi distrett partikolari jiġi nominat għal president jew għal segretarju ta' kumitat ta' partit politiku, jagħmel dan bil-għan li jsiru jafuh in-nies biex meta tiġi l- elezzjoni dawn ikunu jistgħu jgħidu min ħadem u min ma ħadimx għal dik il- lokalita'.

Meta joqorbu l- elezzjonijiet ġenerali kulħadd ikollu mitt sena biex jitlaq mill-Parlament ħalli jmur idur fid-distrett għax inkella jkun qed jitlef "ħidma" li mhijiex politika.

Fil-fatt kulħadd jibda jgħid: Aħjar immur indur id-distrett għax qed jaħdmuni!

Din hija l-espressjoni li tintuża u qed nuża l- espressjonijiet illi nstemgħu hawnhekk u li jirrepetu ruħhom diversi drabi.

Jien nista' ngħid x'kont nemmen jien - għalkemm ma jfissirx li dan bilfors kien tajjeb u rnexxa.

Fil-Partit Laburista kienet saret emenda fis-sens li min joħroġ għall-kumitat lokali tal-Partit meta toqrob l- elezzjoni jrid jirriżenja.

Wara ħafna dibattitu jiena kont ipproponejt li min ikun impjegat tal-Partit ma jistax jikkontesta l- elezzjoni ħalli ma jkunx inqeda bil-mezzi tal- Partit, għamel il-bejta tiegħu u wara li jkun firex is-sodda tajjeb minn fuq dahar il- Partit, ikollu l-propaganda tiegħu lesta għax ikun għamilhielu l-Partit.

Il-bieraħ Daphne Caruana Galizia f'wieħed mill-ġurnali kkummentat illi forsi l-membri tal-parlament se jħossuhom inutli għaliex mhumiex se jkunu msejħin iżjed mill-kostitwenti biex jaqdu ċerti doveri.

Jien ngħid li la dawn il-kunsilliera u lanqas il-membri tal- parlament m'għandhom ikunu mfittxija għal ċerti bżonnijiet li għandhom isiru awtomatikament.

Mhux sewwa li biex tieħu ċerti servizzi trid toqgħod tmur għand membru tal- parlament.

Jekk ikollok bżonn xi servizz li għandu x'jaqsam ma' l-ilma - bħal per eżempju biex jiġi l-bowser ta' l-ilma - ma jkollokx għalfejn iċċempel lill-ministru inkarigat.

Dawn huma affarijiet żbaljati u wieħed m'għandux jippretendi li flok din is-sistema se naddottaw dik tal-kunsilli lokali u mbagħad ikun hemm nies li jgħidu li aħjar jaħdmu l- għalqa tagħhom.

Per eżempju, s-sistema tad- door-to-door kienet saret moda mal-membri parlamentari.

Min kien jagħmilha kien imur iħabbat fuq il-bibien fejn jaħseb li se jivvotawlu, addio l-idea li jmur biex jikkanvasja bibien oħrajn jew jiddiskuti affarijiet bħal dawn ma' nies oħrajn.

Kien ikun hemm areas fejn ikun hemm għaxar kandidati u la jkun mar wieħed iħabbat il- bibien, l-oħrajn jagħmlu bħalu.

Imbagħad f'areas oħrajn li jkunu xi ftit 'il bogħod li ma jilħaqhom ħadd, fejn ma jkunx hemm ħafna voti jew fejn jaħsbu li mhumiex tal-partit, lil dawk jinsewhom għax jekk imorru għandhom ikunu qed jaħlu ż-żmien.

Issa s-sistema li ġejja se tkun sistema fejn dak li jidħol fil-kunsill lokali jkun jaf li se joħroġ kandidat u mhux se jiddikajra minn qabel li l-intenzjonijiet tiegħu huma li jibqa' fil-livell tad- distrett ħalli jibqa jaqdi d- distrett.

THE DEPUTY CHAIRMAN: Il-Prim Ministru.

ONOR.

EDDIE FENECH ADAMI: Inti trid tasal għall- konklużjoni li m'għandhomx jikkontestaw nies li jkunu mil- lokal?

Għax donnu l- argumentazzjoni li qed tibni fuqha hija biex twassal għal din il- konklużjoni loġika ma' l-argument tiegħek.

ONOR.

JOE BRINCAT: Jiena qiegħed nibni għal dan l-iskop.

Il-Prim Ministru qala' kritika minħabba li l-partiti politiċi se jkunu hemmhekk.

Trid jew ma tridx, b'mod jew ieħor, il- partiti politiċi se jkunu hemm u nagħti eżempju.

F'kumitat tal-banda, suppost ma jkollokx naħa jew oħra politika, anzi jkollok tabella kbira fejn ikollok esklużjoni biex ħadd ma jitkellem fuq politika imma kulħadd ikun jaf illi erba' tal-kumitat huma ta' kulur mod u s-sitta l-oħra huma ta' kulur mod ieħor.

Issa għalkemm dan huwa każin tal-banda, kull min jitfa' l-vot jivvota lil dawk li jaqblu miegħu, għax jiltaqa' magħhom fil-Każin tal-Labour jew fil-Każin tan- Nazzjonalisti.

Din hija s-soċjeta' u inutli niġbdu l-għamad fuq għajnejna u ngħidu li din mhijiex ir-realta'.

Jekk wieħed ma joħroġx bit-timbru jew jagħmel l-ewwel pass f'xi kumitat tal-football, jgħidu li qed jagħmel hekk għax se joħroġ għall-elezzjoni li ġejja.

Din tiġri anke lil min ikun fil- politika.

Jien niftakar li kont nieħu gost immur il-festa ta' San Ġużepp tar-Rabat pero' f'daqqa waħda beda jingħad li se noħroġ fuq id-distrett tar- Rabat.

Issa x'inhu l-ħsieb tiegħi f'dan?

Huwa ħażin li nagħmlu din il- biċċa xogħol għax jista' jiġi żmien meta l- partiti politiċi u l-membri parlamentari li jkunu fihom jibdew iħossu li għandhom jagħmlu fielding ta' nies għall-image veru tal-partit jew ta' l- ideat tagħhom illi mhux bilfors ikunu residenti f'dak il-lokal u biex ma jħallux li ċerti nies l-ewwel jagħmlu l- bejta u mbagħad meta tiġi l- elezzjoni jinqdew b'dak li jkunu għamlu għalihom personali.

Għaliex?

Għax din se ġġib ċertu konflitt bejn il- membri parlamentari li qegħdin hawn u l-oħrajn li qed "jaħdmuhom" fil-livell tal- kunsill għax parti minn dak li qalet Daphne kien verita'.

In- nies imdorrijin li wieħed ikun tajjeb għax ikun għamlilhom il- bozza, it-tarmac jew għax ikun fetħilhom it-triq li l-ħmar ikun fetaħha qabilhom.

Malta mimlija b'tabelli tal- mejtin li mietu bid-diżgrazzji u bl- ismijiet tal-ministri tad- distrett li fetħu xi ħaġa fid- distrett tagħhom, jiġifieri jekk aħna m'aħniex pajjiż tal- monumenti, dawn il-monumenti jeżistu żgur.

Per eżempju, f'Malta ssib li dan il-ġnien fetħu l-ministru, dan il-bank fetħu l-ministru u kien hemm ħaddieħor li kien jiftħu qabel ma fetħu l-ministru għaliex waħda mir- redikolaġnijiet ...

Jien immur għal affarijiet oħrajn u għal diversi kpiepel differenti.

Per eżempju, l- kultura barranija kif tbejjed fil- postijiet fejn ikun il- ministru?

Il-ministru, bil- mentalita' żbaljata li l- politika hija parti mill- ispettaklu, jagħmilha fid- distrett ħalli n- nies tad- distrett jgħidu: Ara ħaseb fina.

U dawn l-affarijiet huma żbaljati għax jien nippretendi - qed ngħid għal diversi żmenijiet tal- kultura ...

Per eżempju, meta konna naraw li ġejjin il-ballerini dawn kienu jmorru f'ċertu distrett fis- South u kull darba li jinbidel il- ministru, l-kultura Maltija kienet tinbidel minn post għal ieħor.

(Interruzzjonijiet) Inzerta li qatt ma kien hemm ministru tal-kultura mill- Qrendi.

Dan hu eżempju żgħir.

Issa x'se jiġri?Issa se jiġri bil-maqlub ta' dak li qalet Daphne għax meta qalet li "they're going to shed from their shoulders the responsibilites for these small things" dan m'hu veru xejn.

Għaliex?

Għax issa l-membru parlamentari mhux se jikkonċentra iżjed fuq l-affarijiet li jolqtu lin- nazzjon.

U jekk mhux se jmur idurhom, se jdurhomlu ħaddieħor.

Imbagħad jibdew igħidulu: Min jaf kemm-il membru parlamentari, anke ministri - ddedikaw ħinhom hawnhekk fil-Parlament jew inkella f'affarijiet governattivi għaliex ried jagħmlu l-affarijiet li jeqirdu l- kampaniliżmu, il- parrokjaliżmu u l-klijenteliżmu - jitilfu l-favur fis- sistema tagħna huma personalment ma' l-elettorat - u mhux il-partit - għaliex ma jagħmlux il-favuri partikolari!

Mela issa billi klawsola 11 iktar u iktar se torbot il-persuna mal-lokalita' fejn toqgħod, il-biża' kbir tiegħi hija li n-nies se jintrabtu ma' individwu li jgħidilhom: Hawnhekk jien tagħkom għaliex lili tafu.

U meta jiġru dawn l-affarijiet l- partiti li b'xi mod għadhom se jidħlu f'dan il-qasam ladarba se jsiru, minflok ikollhom il- poter li jgħidu: We are going to run f'dik il- lokalita' imma lin-nies se noħorġuhom aħna għax irridu li jkollna responsabilta' li se jkun hemm amministrazzjoni tajba ...

Imma n-nies dan mhux se jkunu jafuh.

In-nies għal xiex se jibdew jivvotaw, għat-tikketta tal-personaġġ li jkun ppropona l-partit jew inkella se niġu għas-sistema doppja f'dan il- qasam?

Hawnhekk, Mr Chairman, waqt li nifhem li l-idea li l- amministrazzjoni tersaq lejn iċ-ċittadin hija ħaġa tajba, irridu nifhmu wkoll li għandna affarijiet li huma ingrained fil-karattru Malti f'dak li writna minn żmenijiet ta' qabilna, mill-kultura Mediterranja tagħna u mill- mentalita' u mill-formazzjoni tagħna bħala nies.

U x'jiġri?

Mhux l-ewwel dark horse li tela' fl-elezzjonijiet ġenerali għax ikun qagħad idur mal- każini kollha - jista' jkun li lanqas f'meeting pubbliku ma jkun qatt tkellem għax lanqas ikun jaf jitkellem jew għax jistħi min-nies u kulma jkun għamel huwa li jgħid lin-nies li qed jaqbeż għall-jeddijiet tagħhom.

Naħseb li kull min xi darba kien ministru għandu esperjenza ta' dawn l- affarijiet.

Xi nies jgħidulek: Kieku taf kemm nirċievi ittri mingħand dak!

Ħafna drabi anke l-interpellanzi jkunu ad ominem, skond il- każ tal- persuna.

Issa x'se jiġri?

Jekk irridu d- devoluzzjoni tal-poter min-naħa tal-Gvern ċentrali għall- kunsilli lokali, fl-istess waqt irid irid ikun hemm garanzija li min qed jaħdem fil-kunsilli lokali mhux se jagħmel kompetizzjoni unfair fl- elezzjonijiet għall-Parlament.

Mr Chairman, irrid nitkellem fuq il-punt li jirrigwarda l- ħtieġa li r- reġistrazzjoni tal- kandidati tkun marbuta mal- lokalita' fejn bniedem ikun joqgħod.

Jista' jkun li wieħed ma jkunx għadu joqgħod f'dik il-lokalita' imma jkollu rabtiet magħha għax missieru jew qrabatu jkunu għadhom joqogħdu hemm; jista' jkun li wieħed jippreferi jagħti s- servizz tiegħu mhux fil- lokal fejn joqgħod ħalli n-nies ma jkunux jistgħu jmorru jħabbtulu l-bieb x'ħin ifettlilhom.

Għax jekk, per eżempju, xi ħadd imurlu l-meter ta' l- ilma minflok li jmur fl- uffiċċju inkarigat, jista' jiddeċiedi li jmur għand il- kunsillier għax dan ikun jista' jagħti l-ordnijiet biex dak il- meter jissewwa.

Hawn nista' nerġa' nsemmi l-eżempju ta' dak li mar jitlob lill-ministru tad-distrett biex iċempel lil ministru ieħor ħalli jgħidlu biex il-mogħża tiegħu jgħammarhielu tajjeb.

(Interruzzjonijiet) Ma nistax insemi ismijiet, imma din veru ġrat.

Dan mar biex ikollu garanzija ...

Mhux qed isir hekk?!

Forsi mhux qed isir hekk dwar il- mogħoż, imma affarijiet oħra qed isiru u jekk ma nammettux ifisser li m'aħniex qed ngħixu fir- realta'.

Irridu nkunu realistiċi.

F'pajjiżna ħafna drabi jkun hemm dak li ssemma l-bieraħ, it-theddid u r-rikatt bil- voti, u dan ma jgħoddx biss għall-partiti, imma anke għall- kandidati.

Jekk irridu ngħaddu dawn il-poteri żgħar fil-livell lokali, ma rridux norbtu jdejn il-persuni li forsi 'l quddiem ikunu jridu joħorġu għall- elezzjonijiet ġenerali.

Jista' jkun li għada pitgħada l- partiti - u mhux qed ngħid biss għaż-żewġ partiti rappreżentati hawnhekk, imma jista' jkun hawn partiti oħrajn li jiddeċiedu li jidħlu għal dan il-qasam ...

Din il-problema rbattha ma' klawsola 12 u s-Sinjorija Tiegħek tista' tgħidli li qed nantiċipa għax din niddiskutuha aktar tard, imma meta qed niddiskutu din il-klawsola naħseb li hemm bżonn li niddiskutu klawsola 12.

Jien nixtieq li f'dan il-qasam ta' tmexxija jidħlu nies li huma dedikati ċivikament u mhux biex kariga bħal din isservihom bħala spring-board biex minn klawsola 11 jaqbżu għal klawsola 12, jiġifieri they may become members of the House of Representatives.

Jista' jkun hemm bżonn li ssir emenda kostituzzjonali, għax bħalma mingħalija min ikun fl- Employment Board f'ċertu perjodu ma jistax ikun kandidat għall-elezzjoni, ikun tajjeb jekk anke dawn l-affarijiet li se nagħmlu norbtuhom b'dan il- mod.

B'hekk min se jikkontesta l-elezzjonijiet għal dawn il- kunsilli jkun jista' jgħid: Jien se naħdem at a local level; jekk jien m'inix se naħdem at this level għax irrid insir Membru tal-Parlament, naħdem għal numru ta' snin fuq il-kunsill, imbagħad ikolli moratorium, fis-sens li rrid naqbeż elezzjoni qabel ma nikkwalifika biex nikkontesta elezzjoni ġenerali tal- pajjiż.

Għaliex?

Hawnhekk jien qed nagħmel suġġeriment ħalli dawk in-nies li se jieħdu ħsieb at a local level ....

Wieħed jista' jgħidlek li ma jridx imur il- Parlament għaliex ma jinteressahx jew għaliex jaħseb li ma jasalx għal- livel tal- Parlament pero' għal-livell tal-pajjiż fejn joqgħod jew fejn ma joqgħodx pero' fejn għandu rabtiet jieħu gost.

Din ta' fejn għandek rabtiet u m'għandekx issa nispjegaha.

Il-bieraħ kont mistieden żewġ passi 'l bogħod mid-dar tiegħi għall-ftuħ tal-każin tal-banda tal-Marsa u osservajt li s- siġġijiet tal-mistednin kienu veru mimlijin kollha.

Nies fuq barra kien hemm ftit pero' dawn kienu dawk in-nies li huma minn hemmhekk imma m'għadhomx joqogħdu hemmhekk.Mela dawn ġew għaliex saru jafu bil-ftuħ minħabba r-rabta tar-roots, imma nies li joqogħdu fil-post stess rajt ftit u żgur li ma kienx hemm in-nies li tarahom kollha hemmhekk meta jkun hemm il-marċ tal-festa.

U dan mhux fil-Marsa biss jiġri imma jiġri wkoll f'postijiet oħra.

Din il-liberta' għandha titħalla, u t-tieni nett - u hawn nixtieq li l- Prim Ministru jagħti kasi - jekk hemm bżonn li ssir emenda kostituzzjonali, din għandha ssir.

S'issa qegħdin tajjeb dwar min ikun membru biex jikkontesta bħala membru tal-parlament u dan is- suġġeriment qed nagħmlu ħalli ħadd ma jaħseb li qed tagħmluha ad ominem.

L-agħar ħaġa li tista' tiġrilek hija li tagħmel liġi li tgħid li biha se tolqot lil Miss Pauline Abela għaliex skond id-definizzjoni tal-liġi tidher hi fin-nofs li se tintlaqat minnha.

U dak huwa ħażin.

Illum li m'hemmx kunsillieri lokali, li l-liġi għadha qed tiġi fformata u li għadu kollox fil-furnace jaqbel li nikkonsidraw din l-emenda kostituzzjonali li wieħed li jkun kunsillier ma jkunx kandidat għall-elezzjoni ġenerali, ħalli min se jaħdem at a local level, ikun iktar ....

Forsi tgħiduli li jekk ikun irrenda servizz, kapaċi jkollu futur fil- Parlament.

Jien ngħid li jekk kunsillier li jkun għadu in office, jagħżel li jibda minn dik it-triq biex joħroġ għall-elezzjoni, irid jistenna li jkollu l-moratorium, bħalma hemm f'pajjiżi oħrajn.

Per eżempju, l- President Mitterrand huwa sindku ta' pajjiżu, imma hemm differenza.

Hemmhekk għandhom is-sistema li minn kull distrett tiġi eletta persuna waħda.

Hawnhekk m'għandniex dik is-sistema imma għandna sistema mod ieħor.

Is-sistemi jistgħu jkunu tajbin on paper imma meta mbagħad tiġi biex tapplikahom fil-prattika, dawk is-sistemi li taħseb li huma tajbin issib ċerta diffikulta' fihom.

Nista' nassigura lill- Prim Ministru li m'inix nagħmel fillibustering u nixtieq nikkonvinċieh fuq dan.

(Interruzzjonijiet)

Dan il-punt jien kont qed niddiskutih anke ma' nies barra minn din il- Kamra u hawn anke xi wħud hawn ġew li jistgħu jgħidu kif oriġina l-argument li trid temenda l-Kostituzzjoni.

Huwa tajjeb li temenda l- Kostituzzjoni għax ma rridx nara li at a local level - naħseb li l-Prim Ministru u l- membri parlamentari tan-naħa tiegħu dan jifhmuh u japprezzawh - ikun hemm membri parlamentari li jkunu validi, li għax ma jkunux qagħdu għas- sistema antikwata tal- kampaniliżmu jinqalgħu barra meta forsi setgħu jagħtu tant kontribut.

Dawn jinqalgħu mhux għax ma jkunux iridu joħorġu iżjed għall- elezzjoni - għax dik hija liberta' tagħhom li ħadd ma jista' jċaħħadhielhom, għax hawnhekk ma ġejniex għall- perpetwalita', jistgħu ma jtellgħukx in-nies u tista' tiddeċiedi li ma titlobx lin- nies biex itellgħuk - imma jkun hawn nies li joħorġu biex jitilgħu għax ikunu taw servizz tajjeb lill-pajjiż, imma mbagħad meta jiġu għall-fatti jsibu li l- ġrieden ta' l- imramma tad-distrett ikunu gerrmulhom kollox.

Jien għad nagħmel private members' bill fuq is-sistema tat-tpartit tal- vot għax waħda mill-affarijiet li ma nemminx fihom hija d-door to door visits li bihom il-kandidat jista' jġib ħafna affarijiet.

Il-wegħdi diżonesti li kienu jsiru lin-nies u li bihom wieħed kien jaħdem lil sieħbu huma affarijiet li nafuhom.

Din il-kwestjoni li norbtu mad- distrett fil- lokalita' se ġġib iktar kampaniliżmu u parrokkjaliżmu, se ġġib iktar is- sistema kif torbotha ma' klawsola 12, li se jkollna nies li l-iskop tagħhom hu biss kif jieħdu ħsieb il-bejta żgħira tagħhom u jassiguraw li jkollhom 2,500 vot personali.

Bejn li jibdew bit-tajjeb u bejn dawk il-voti li jirtu ikollhom siġġu assigurat f'dan il-Parlament.

Imbagħad veru jkollna bżonn nagħmlu devoluzzjoni tal-poteri kollha għaliex dan il-Parlament jibda jimtela bin-nies li jkollhom diġa' l-poter f'idejhom imbagħad jiġu hawnhekk bil- poter devolut.

Tajjeb li jkun hemm dawn l-affarijiet, pero' rridu noqgħodu attenti għax il- liġijiet jistgħu jkunu sbieħ on paper, imma n- nies li jħaddmuhom jistgħu jkunu differenti.

THE DEPUTY CHAIRMAN: Aktar rimarki?

L-Onor.

Eddie Fenech Adami.

ONOR.

EDDIE FENECH ADAMI: Smajt b'attenzjoni dak li qal l-Onor.

Brincat.

Naturalment l-argument tal-parrokkjaliżmu kulħadd jissottoskrivih, pero' fil-ħajja trid tagħżel.

Aħna qed ngħidu li jekk il-kunsilli lokali jridu jkunu magħmula minn nies li għandhom l- interess tal-lokalita' għal qalbhom u li jridu jaħdmu għal- lokalita', fl-opinjoni tiegħi, jagħmel ħafna sens li l- kandidati jkunu minn dik il- lokalita'.

U naħseb li din hija loġika.

Kif ipprovajt ngħid lill-Onor.

Brincat meta għidtlu biex jiġbed il- konklużjoni loġika għall- argumentazzjoni tiegħu, kieku naslu biex ngħidu li wieħed ma jistax ikun kandidat għal- lokalita' tiegħu, ċertament tmur kontra l-ispirtu kollu li rridu li d-devoluzzjoni tal- poter ikun viċin kemm jista' jkun taċ-ċittadin li jkun influwenzat mid- deċiżjonijiet li jittieħdu.

THE DEPUTY CHAIRMAN: Hemm aktar rimarki?

(Onor. Membri: No)

Il-mistoqsija hija l-emenda kif imressqa u moqrija mill- Prim Ministru.

Dawk favur?

(Onor. Membri: Aye) Dawk kontra?

(Onor. Membri: No) Carried.

L-emenda "Q" għaddiet.

THE DEPUTY CHAIRMAN: Il- mistoqsija hija klawsola 11 kif emendata.

Dawk favur?

(Onor. Membri: Aye) Dawk kontra?

(Onor. Membri: No) Carried.

Klawsola 11, kif emendata, għaddiet u ġiet ordnata biex issir parti mill- Abbozz ta' Liġi.

Klawsola 12 - Persuni li ma jistgħux joħorġu għall-Kunsill

Clause 12 - Persons not qualified to stand for Council ONOR.

EDDIE FENECH ADAMI: Klawsola 12 tgħid dettaljatament min huma l- persuni li ma jistgħux joħorġu għall-kunsill.

Naħseb li wieħed jista' jikkummenta fuq l-esklużjoni tal-membri tal-Kamra tad- Deputati, li diġa' tkellimna fuqhom f'dan id-dibattitu.

Aħna deherilna biex ma jkunx hemm il- polarizzazzjoni politika - kif nifhmu l-kelma fis-sens komuni - li aħjar li d-deputati ma jistgħux ikunu eletti għall-kunsilli lokali.

L-oħrajn huma restrizzjonijiet li hemm in parti meħudin mill- Kostituzzjoni stess u oħrajn partikolari għall-każ tal- kunsilli lokali.

THE DEPUTY CHAIRMAN: Aktar rimarki?

L-Onor.

Joseph Brincat.

ONOR.

JOSEPH BRINCAT: Mr Chairman, jien żgur li naqbel li m'għandux ikun hemm membri parlamentari għaliex inkella nkunu qed nittrasferixxu dan il- Parlament - niġi għall- argument ta' l-ewwel - għall- parrokkjaliżmu l- iktar sfrenat li konna qed insemmu.

Pero' mbagħad rigward dak li qal il- Prim Ministru, jien nixtieq ngħid jekk membri parlamentari ma jkunx hemm, allura x'jiġri issa għall-iskop tiegħu li ma jkunx daqshekk partiġġjan li f'daqqa waħda issib id-defeated candidates ta' partit kontra d- defeated candidates ta' partit ieħor.

Mela l-polarizzazzjoni se tibqa' hemmhekk.

Jien persważ li f'ċerti areas fejn membri tal-parlament ġew defeated dawn se jagħmlu minn kollox biex jitilgħu għallinqas fil-kunsill lokali.

Ir- raġuni hi li jekk dawn għandhom ċans jitilgħu f'xi kumitat ta' xi ħaġa, dawn bilfors se jipprovaw jidħlu għax inkella jintesew - anzi biex inkun eżatt jinqatgħu min-nies - bil-konsegwenza li se naraw id-defeated candidates ta' kull naħa kontra xulxin.

Dik il-polarizzazzjoni li l- Prim Ministru qed jgħid li jrid jevita qed tiġi ripetuta bil- kandidati, bl- added disadvantage illi bil-kandidati tal- partit - wieħed ta' partit kontra l-ieħor li ma ġiex elett - se jkollhom ukoll jiffaċċjaw l- antagoniżmu li jkun ġej mill- membri tal-parlament li ġew eletti.

Ir- realta' hija li l- membri li jitilgħu fil- Parlament huma l-ħżiena, it- tajbin huma dawk li jibqgħu barra.

Il-kukkanji u l- alleanzi - unholy alliances - li jeżistu bejn il-kandidati li għax ma jkunux ġew eletti jipprovaw jaqilgħu 'l barra lil ta' qabilhom, huma parti mir- realta' politika ta' pajjiżna.

Il-partiti politiċi huma bħal tal-fratellanza għax kulħadd jimxi bix-xemgħa, wieħed wara l-ieħor u jdaħħalha f'dahar ta' quddiemu.

Dik hija l- fratellanza li tesiżti fil- partiti politiċi.

(Interruzzjonijiet) Jien għalhekk qed ngħid tal-fratellanza minħabba l-mod kif iżommu x-xemgħa.

Naħseb li fhimtuni.

Dan huwa ħażin.

Issa tiġix tgħidli li m'għandhomx ikollhom platform.

Per eżempju, jekk jien se nilgħab il-football f'xi professional league, tiġix tgħidli li għandi d- dritt nilgħab ukoll fl-ameteur league, għax inkella se noħolqu ċerti konflitti.

Hekk jista' jiġri f'pajjiżna u mhux talli ma nsolvux il- problemi talli naggravawhom.

Nistħajjilkom tgħiduli li jien għandi xi ħaġa kontra dak li se joħroġ kandidat.

Le, m'inix kontra, anzi nixtieq li kieku joħroġ fil-beraħ on a national level biex ikun jista' jibda jingħaraf mill-partit li kapaċi jirrendi għall-Parlament u mhux ikun qisu electrician isewwi l-bozzoz jew xi wieħed li jiftaħ d-drenaġġ jew xi wieħed li jsewwi xi kanna ta' l-ilma mifqugħa.

Min jaf kemm l-Onor.

Ninu Zammit - li kien qal li qabel kien isir mod u issa jsir mod ieħor - jara quddiem wiċċu minn dawn l- affarijiet fid-distrett tiegħu!

Jien niftakar żmenijiet oħrajn meta - anke ta' żmieni niftakar ukoll għax jekk il-memorja tiegħi twassal 'il bogħod, aħseb u ara tal-viċin niftakarahomx - anke ġieli kont indejjaq lill-Onor.

Membru biex inkellmu fuq in-nies tad- distrett tiegħu u hu kien jgħidli li ħadulu rasu.

Għandu raġun.

Jien nirringrazzja lill-Alla li xagħri waqagħli, imma għallinqas ma tliftux fix- xejn.

Jien niftakar kollox.

Għaliex?

Għax jien għaddejt minn manglu li bħalissa ...

(Interruzzjonijiet) Mela, la qed tagħmilli mistoqsija personali, ħalli ngħid din.

Darba mort fuq il-Prim Ministru biex inkellmu fuq sieħbi li kien miegħi fil-kors - illum l- Onor. Joe Cassar, wieħed min- nies twajbin u ta' kuxjenza li hawn f'dan il- Parlament - u għidtlu biex lil dan il-bniedem ma jħallihx fit-tul għax kien se jitkisser.

Taħseb li dan il-bniedem ma kellux pressjoni u ġenn fuqu?

Kienu jiġu nies għandi biex jgħiduli fuqu u jien ridt noqgħod niddefendih magħhom.

Għaliex?

Għax hekk hija l-mentalita'.

Aħna nafu li membru parlamentari ġieli jkollu jiftaħ constituency office fid-distrett u kien hemm każ fejn infetaħ anke ministeru.

Wieħed kellu kull dritt jistaqsi kif dan il- ministeru spiċċa fi triq bejn wieħed li jbigħ il-madum u ieħor li jbigħ il-pompi.

Dawn l-affarijiet ġraw.

U dan kollu għalfejn?

Dan sabiex il- politiku ikun available għan- nies li naturalment ikunu jridu jaraw lill-ministru.

Jien mhux qed ngħid għall-Ministru ta' Għawdex illi tippretendi li jekk għamiltu Ministru għal Għawdex ikun Għawdex.

Imma ma jistax ikun li jkollok il- Ministru tal-Kummerc li jkun bejn l-industrija u l-kummerc peress li naħa waħda jagħmlu l- madum - allura dik tkun industrija - u n-naħa l-oħra jbiegħu l-pompi - allura dak ikun kummerc.

Dawn l- affarijiet kienu jsiru dak iż- żmien, kien ikun hemm il-bżonn li jsiru, mela ejja nieħdu ħsieb li nevitawhom.

Jien qed ngħid li l-Prim Ministru jrid jevita l- polarizzazzjoni politika fis- sens ta' l-antagoniżmu politiku biex in-nies ma jobogħdux lil xulxin.

Ngħidha ċara u tonda li fiż-żmien ta' l-elezzjoni n- nies tħoss li tista' tibdel l- ideat politiċi tagħha.

In-nies kultant ibiddluhom l-ideat politiċi tagħhom peress li jkun hemm min ma qdihomx kif xtaqu u allura jduru għal tan-naħa l- oħra biex forsi jaqduhom aħjar.

Jien mhux qed nirreferi għall- votanti biss.

Hawnhekk kien hawn żmien fejn forsi anke stajna nagħmlu zebra crossing.

Ġieli kandidat l-ewwel joħroġ ma' partit, imbagħad jara li ċ- chances tiegħu huma batuti u ftit qabel l-elezzjoni jara d- dawl u jibdel fehmtu u joħroġ mal-partit l-ieħor.

Mr Chairman, naqbel li jkun hemm id-divjett għall-membri parlamentari.

Alla ħares kellhom ikunu l-membri parlamentari li jagħmlu dan ix- xogħol għax ara kieku quddiem in-nies tar-raħal kemm jipprovaw jagħmlu show kontra xulxin biex jidhru li huma qed jiġġieldu u mhux tan-naħa l- oħra.

U jekk ikunu ħamsa, tnejn min-naħa u tlieta min- naħa l-oħra, ara kemm ikun hemm breathing down the neck għal dawn il-kwestjonijiet.

Clauses 11 and 12 huma fundamentali u wieħed irid jirrifletti fuqhom għax hemm ċerti dnubiet ta' l- imgħoddi li ilna nkaxkru bihom żmien twil.

Taħt Gvern Nazzjonalista ta' l-antik niftakar li kien mod, taħt Gvern Laburista f'ċertu żmien kien mod u taħt Gvern Nazzjonalista ta' warajh kien mod ieħor, filwaqt li taħt il- Gvernijiet Laburisti kien l- istess u llum is- sitwazzjoni baqgħet xorta.

U jekk wieħed jeżamina bis-sinċerita' r- riżultati elettorali, igħid: Kif dan seta' qatt qala' lil dan?

Dan qala' lil dan għaliex dan kien qiegħed jikkonċentra hawnhekk jew fuq xi affarijiet oħrajn u l-ieħor kien qed jaħdimlu d-distrett.

THE DEPUTY CHAIRMAN: Aktar rimarki?

(Onor. Membri: No) Il-mistoqsija hija klawsola 12.

Dawk favur?

(Onor. Membri: Aye) Dawk kontra?

(Onor. Membri: No) Carried.

Klawsola 12 għaddiet u ġiet ordnata biex issir parti mill- Abbozz ta' Liġi.

THE DEPUTY CHAIRMAN: Sar il- ħin.

Fid-9.45 p.m. il-Kamra rriżumiet u l-President tal- Kumitati rrapporta progress u talab il-permess sabiex il- Kumitat jerġa' jiltaqa'.

FTEHIM TAL-KAMRA

ONOR.

JOE MIZZI: Nipproponi li l-Aġġornament tal-lum a jitteħidx u li l- Aġġornament li jmiss jittieħed mill- Oppożizzjoni.

MR SPEAKER: Il-Kamra taqbel?

(Onor. Membri: Iva)

Nitlob issa lill-Prim Ministru, jekk jogħġbu, iressaq l-Aġġornament tal- Kamra.

AĠĠORNAMENT

ONOR.

EDDIE FENECH ADAMI: Nipproponi l-Aġġornament tal- Kamra għal nhar it-Tlieta, l-1 ta' Ġunju, fis-6.00 p.m. b'din l-agenda:

Abbozz ta' Liġi dwar Kunsilli Lokali - Kumitat (Kont.);

Abbozz ta' Liġi li jemenda l-Att dwar it-Taxxa fuq l- Income - it- Tieni Qari (Kont.)

Abbozz ta' Liġi li jemenda l-Att dwar l-Edukazzjoni - Kumitat;

Abbozz ta' Liġi li jemenda l-Kodiċi Ċivili (Emenda Nru. 2) - it-Tieni Qari;

Abbozz ta' Liġi biex jemenda l-Att dwar iż- Żwieġ - it-Tielet Qari;

Abbozz ta' Liġi li jemenda l-Kostituzzjoni ta' Malta - it-Tieni Qari;

Abbozz ta' Liġi dwar Kummissjoni għall- Amministrazzjoni tal- Ġustizzzja - it-Tieni Qari;

Abbozz ta' Liġi li jħassar l-Att dwar it-Taxxa tal- Mewt u tad- Donazzjoni - it-Tieni Qari;

Abbozz ta' Liġi li jemenda l-Att dwar l-Impriża ta' l-Assigurazzjoni - it- Tieni Qari;

Abbozz ta' Liġi li jemenda l-Att dwar ix-Xandir - it-Tieni Qari;

Abbozz ta' Liġi dwar Emenda fil-Liġijiet dwar Bordijiet - it-Tieni Qari; u

Abbozz ta' Liġi li jemenda l-Kodiċi Kriminali - it- Tieni Qari.

MR SPEAKER: Grazzi.

Il-Kamra hija aġġornata għal nhar it-Tlieta, l-1 ta' Ġunju bl-agenda kif kommunikata mill- Prim Ministru.

Fl-9.45 p.m. il-Kamra aġġornat skond il-ftehim milħuq aktar kmieni.

MISTOQSIJIET IMWIEĠBA BIL-MIKTUB

Valletta,Tindif sans,Valletta,Tindif falm,Valletta,Tindif VALLETTA - TINDIF PUBBLIKU

L-ONOR.

SANDRO SCHEMBRI ADAMI staqsa lill-Ministru għall-Ambjent: Jista' l-Gvern jara li n-naħa tal-parapetti f'Marsamxett, il-Belt Valletta in-naħa ta' number 44 jiġi imnaddaf?

ONOR.

MICHAEL FALZON: Jien assigurat li l-area msemmija mill-Onor.

Interpellant hija mizmuma fi stat tajjeb ta' ndafa.

Wiehed pero' jistenna aktar ko-operazzjoni mill- pubbliku minhabba li l-area hija milhuqa biss permezz ta' tarag u mhux possibli li mezzi mekkanici bhal scammels jidhlu fil-post.

Valletta,Provvista ta' elettriku sans,Valletta,Provvista ta' elettriku falm,Valletta,Provvista ta' elettriku VALLETTA: TRIQ PAPA PIJU VI - DAWL

L-ONOR.

SANDRO SCHEMBRI ADAMI staqsa lill-Ministru għall-Ambjent: Jista' l-Gvern jara li Pope Pius VI Street, Valletta, in-naħa tal-flats tal- Gvern jiddawwal aktar speċjalment għal bil-lejl?

ONOR.

MICHAEL FALZON: Nirreferi l-Onor.

Interpellant ghar-risposta li tajt ghall- mistoqsija parlamentari numru 6516 (Seduta 137).

MDC,Ħlas ta' kera sans,MDC,Ħlas ta' kera bong,MDC,Ħlas ta' kera MDC - ĦLAS TA' KERA

L-ONOR.

SANDRO SCHEMBRI ADAMI staqsa lill-Ministru għas-Servizzi Ekonomiċi: Kemm kienet jew fil-fatt hi l-kera li kienet tħallas l-MDC fil- House Of Catalunga il-Belt, Valletta?

Issa fil-post il-ġdid li ħadet b'kera fl-Imrieħel, kemm se tkun il-kera li l-MDC se tħallas fis-sena?

ONOR.

GEORGE BONELLO DU PUIS: Il-kera li l-MDC kienet tħallas għal House of Catalunya kien ta' Lm3,500 fis-sena.

F'dan il-post kienu joperaw uħud mis- Sezzjonijiet ta' l-MDC.

Dwar it-tieni parti tad- domanda nirreferi lill-Onor.

Interpellant għat- tweġiba tad- domanda numru 7611.

MSU,Nefqa ghal computers sans,MSU,Nefqa ghal computers fene,MSU,Nefqa ghal computers MSU - NEFQA GĦAL COMPUTERS

L-ONOR.

SANDRO SCHEMBRI ADAMI staqsa lill-Prim Ministru: Jista' jiġi kkonfermat li l-MSU li hi responsabbli għall-għażla u l- implimentazzjoni tal-computer network għas-Servizz Civili, se ġġiegħel li jintnefqu Lm25 miljun (Lm25,000,000) fuq medda ta' ħames snin?

ONOR.

EDDIE FENECH ADAMI: Għal darb'oħra nirreferi lill- Onor. Membru għat-tweġiba li tajtu f'Ġunju li għadda għall- mistoqsija parlamentari numru 2074.

Inżid illi l-Pjan Strateġiku mill-Gvern jaħseb għall- kompjuterizzazzjoni u għall- introduzzjoni tat-teknoloġija ta' l-Informatika fid- Dipartimenti tal-Gvern.

Dan il-programm li qed jitwettaq taħt id-direzzjoni tal- Management Systems Unit Ltd se jieħu ħames snin sa l- implimentazzjoni u huwa stmat li se jiswa Lm25 miljun.

Forsi l-Membru kien jieħu stampa ċara ta' kif dan il-pjan qed jitwettaq kieku aċċetta l- invit li sarlu għall-Konferenza fuq l-Informatika li saret fi Frar ta' din is-sena.

Drogi bare,Drogi gall,Drogi DROGI

L-ONOR.

EVARIST BARTOLO staqsa lill-Ministru ta' l- Intern u Żvilupp Soċjali: Nirreferi l-Ministru għall- mistoqsija parlamentari numru 9503 li oriġinarjament għamilt lill-Viċi Prim Ministru dwar il-UN Convention on Narcotic Drugs u dik fuq psychotropic substances u informazzjoni dwarhom.

ONOR.

LOUIS GALEA: L- informazzjoni mitluba titpogga fuq il-Mejda tal- Kamra waqt il- ħin ta' Tqeghid ta' Karti.

Toroq,Xoghlijiet bare,Toroq,Xoghlijiet gall,Toroq,Xoghlijiet XOGĦLIJIET FUQ TOROQ

L-ONOR.

EVARIST BARTOLO staqsa lill-Ministru ta' l- Intern u Żvilupp Soċjali: Fl- ewwel erba' xhur ta' din is- sena kemm-il permess intalab biex jingħalqu triqat minħabba xogħol ta' bini:-

a. f'San Ġiljan; b. Tas-Sliema; c. Swieqi; u d. Paceville?

Liema kienu t-triqat?

Għal kemm il-jum kien kull permess?

Fl-istess żmien il-Pulizija kemm ħadu passi talli kuntratturi:-

a. għalqu triqat għat- traffiku mingħajr permess;

b. żammew it-triqat magħluqa aktar milli stipulat fil- permess;

c. ħallew l-iskart tal-bini wara li spiċċaw ix-xogħol?

Meta r-regolamenti jgħidu li għandu jkun hemm Pulizija preżenti meta tingħalaq triq, dejjem kien hemm pulizija meta kien il-każ?

F'liema triqat?

ONOR.

LOUIS GALEA: Ninsab informat li fl-ewwel erba' xhur ta' din is- sena nghalqu dawn it-triqat bil-permess tal- Pulizija:

San Giljan - Triq Spinola - (3) ijiem Swieqi - Triq il-Venew - (2) jumejn San Gwann - Triq Sant`Antnin - (1) gurnata Sliema - Triq Bisazza - (5) ijiem (differenti).

Ma ttiehdu l-ebda passi kontra kuntratturi u fl- okkazjonijiet fuq imsemmija dejjem kien hemm il-Pulizija.

Cittadinanza doppja bare,Cittadinanza doppja gall,Cittadinanza doppja ĊITTADINANZA DOPPJA

L-ONOR.

EVARIST BARTOLO staqsa lill-Ministru ta' l- Intern u Żvilupp Soċjali: Mara mwielda Malta u li issa għandha ċittadinanza doppja u qed tgħix permanentament Malta, hija ntitolata għal kura fl- isptarijiet ta' l- Istat?

Ir-raġel tagħha li huwa ċittadin Ingliż u li jgħix magħha f'Malta huwa ntitolat għal istess benfiċċji fl- isptarijiet Maltin?

ONOR.

LOUIS GALEA: It- twegiba ghaz-zewg mistoqsijiet hija fl- affermattiv.

Universita',Fakulta' tat-Teologija bare,Universita',Fakulta' tat-Teologija mifu,Universita',Fakulta' tat-Teologija UNIVESITA' - FAKULTA' TAT- TEOLOĠIJA

L-ONOR.

EVARIST BARTOLO staqsa lill-Ministru ta' l- Edukazzjoni u Riżorsi Umani: Bejn l-1988 u l-1992 - 1993 x'kienet ir-relazzjoni li teżisti bejn il-Fakulta' tat- Teoloġija fl-Universita' u l- Istitut għall- Istudji Reliġjużi fl-Istitut Kattoliku tal- Furjana?

Kemm fondi tal-Fakulta' tat- Teoloġija marru għand l-Istitut għall- Istudji Reliġjużi?

Dawk li jgħallmu f'dawn l- Istitut huma mħallsa mill- Universita'?

Il-korsijiet ta' dan l- Istitut huma rikonoxxuti mill- Universita'?

ONOR.

UGO MIFSUD BONNICI: L- Istitut għall-Istudji Reliġjużi daħal fl- Universita' bħala parti mill-Fakulta' tat- Teoloġija.

L-ebda fondi tal-Fakulta' tat-Teoloġija ma marru għand l- Istitut għall- Istudji Reliġjużi.

Dawk li jgħallmu fil- korsijiet ta' dan l-Istitut huma mħallsa bħalma huma mħallsin dawk kollha li jgħallmu f'korsijiet Universitarji li jsiru fil- għaxija.

Il-korsijiet ta' dan l- Istitut huma korsijiet Universitarji u l-gradi huma mogħtija mill-Universita'.

Universita',Fakulta tat-Teoloġija bare,Universita',Fakulta tat-Teoloġija mifu,Universita',Fakulta tat-Teoloġija UNIVERSITA' - FAKULTA' TAT- TEOLOĠIJA

L-ONOR.

EVARIST BARTOLO staqsa lill-Ministru ta' l- Edukazzjoni u Riżorsi Umani: Mindu l-Fakulta' tat-Teoloġija marret lura fl-Universita' tal- Qroqq sa din is-sena akkademika ta' bħalissa, jista' l-Ministru jgħid kemm kien hemm sena b'sena jattendu korsijiet u jindika liema korsijiet tagħha:-

Novizzi ta' ordnijiet reliġjużi; u

Seminaristi mid-djoċesi ta' Għawdex?

ONOR.

UGO MIFSUD BONNICI: L- għadd ta' studenti fil- korsijiet tal- Fakulta' tat- Teoloġija huwa kif ġej:-

1988/89 1989/90 1990/91

S.Th.

D. - - - S.Th.

L 12 12 10 Diploma in Pastoral Theology - 4 - S.Th.

B 25 25 37 Dip/B.A. Religious Studies 94 66 75 B.A. Theology & Human Studies - - - 1988/89 1989/90 1990/91

B.A. (Hons) Theology & Human Studies - - - M.A. Theology & Human Studies - - - Studenti Barranin 4 1 1 B.Ed.

(Hons) Religion 2 1 5 --- ---- ---- 139 110 133 --- ---- ----

1991/92 1992/93

S.Th.

D. 1 5 S.Th.

L 10 11 Diploma in Pastoral Theology - - S.Th.

B 34 28 Dip/B.A. Religious Studies 61 105 B.A. Theology & Human Studies - 10 B.A. (Hons) Theology & Human Studies - ) M.A. Theology & Human 30 Studies - ) Studenti Barranin 1 1 B.Ed.

(Hons) Religion 16 21 --- --- 138 232 --- ---

Għalkemm it-tagħrif l-ieħor mitlub mill-Onor.

Evarist Bartolo ma jinżammx fir-records ta' l-Universita' minn tiftix li sar jirriżulta li ma kienx hemm seminaristi Għawdxin jattendu korsijiet fil-Fakulta' tat-Teoloġija, waqt li studenti reliġjużi kien hemm:-

1988/89 1989/90 1990/91 1991/92 1992/93

31 27 27 20 25

Universita',Studji Teologici bare,Universita',Studji Teologici mifu,Universita',Studji Teologici UNIVERSITA' - STUDJI TEOLOĠIĊI

L-ONOR.

EVARIST BARTOLO staqsa lill-Ministru ta' l- Edukazzjoni u Riżorsi Umani: Mill-1988 sal-lum jista' l- Ministru jgħid sena b'sena x'talbiet dettaljati għamlet l- amministrazzjoni ta' l- Universita' lill- Fondazzjoni għall-Istudji Teoloġiċi dwar in-nefqa tal-Fakulta' tat- Teoloġija skond kif hemm imniżżel li għandu jsir fil- ftehim iffirmat bejn il-Gvern u l-Arċidjoċesi ta' Malta nhar is-26 ta' Settembru, 1988?

Jista' l-Ministru jgħid bejn l-1988 u llum kemm kien il- budget tal- Fakulta' tat- Teoloġija sena b'sena?

ONOR.

UGO MIFSUD BONNICI: Bejn Ottubru 1988 u Diċembru 1992 l- amminitrazzjoni ta' l- Universita' ma għamlet l-ebda talba lill-Fundazzjoni għall- Istudji Teoloġiċi biex il- Fakulta' tat-Teoloġija tingħata d- differenza bejn l-ammont ta' l-ispejjeż previsti u l- allokazzjoni mogħtija mill- kunsill ta' l-Universita'.

Pero' matul dan il-perjodu l- Fakulta' użat servizzi u għajnuniet oħra offruti mill- Fondazzjoni.

L-ispiża fuq dawn is-servizzi u għajnuniet tidher fit-tweġiba għall-mistoqsija parlamentari numru 10171.

Għas-sena 1993 il-Fakulta' ressqet hija stess talba lill- Fondazzjoni għall-għajnuna finanzjarja li tammonta għal Lm34,000.

Dawn il-fondi huma intenzjonati għall-postijiet ġodda fil-Fakulta' (bħala research assistants/officers u lecturers), żewġ scholarships (ta' bejn sena u tliet snin), travel allowance għall- parteċipazzjoni f'konferenzi barra minn Malta u sussidju għall-pubblikazzjoni tal- Fakulta'.

Barra minn dawn il- fondi, hemm ukoll is-servizzi (ta' biblioteka, riċerka pastorali eċċ) tal- Fondazzjoni disponsibbli għall-Fakulta'.

L-ispiża fuq dawn is-servizzi tidher fit-tweġiba għall- mistoqsija parlamentari numru 10171.

Il-Budget tal-Fakulta' tat- Teoloġija kien:-

1988 - Lm26,000 1989 - Lm31,400 1990 - Lm31,500 1991 - Lm33,600 1992 - Lm59,000 1993 - Lm62,994

Bdiewa,Kumpens farn,Bdiewa,Kumpens gatl,Bdiewa,Kumpens KUMPENS LILL-BDIEWA

L-ONOR.

NOEL FARRUGIA staqsa lill-Ministru għall- Ikel, Agrikoltura u Sajd: Jista' l-Ministru jgħid lill- Kamra kif filwaqt li huwa jgħid lill- poplu li l-politika tal- Gvern hija li l-bdiewa u raħħala jsiru sidien tar- raba' tagħhom jirriżulta li ricentement bidwi ħallas is- somma ta' Lm10,000 u Lm1,200 fis-sena għar-raba' li jaħdem, cioe' medja ta' ħlas ta' Lm40 ta' tomna raba' fis-sena?

Jista' l-Ministru jgħid x'għajnuna estenda lis-Sur Zahra ta' farmhouse, Mtarfa Rd, Mtarfa li barra dan il-piż li qed jerfa' għamel diversi talbiet ta' sussidju fosthom biex jitħammel għall-ispejjeż tad-dipartiment il-ħama tad- drainage li dejjem jisbroffa mill-main ta' Għeriexem u jispicca fl- għelieqi tiegħu?

Jista' l-Ministru jgħid kemm- il darba huwa jew ufficcjali tiegħu żaru dan ir-razzett u x'kienu l-iżviluppi li seħħew?

X'għajnuna ġie mogħti dan il- bidwi matul dawn l-aħħar sentejn u fiex kienet tikkonsisti?

ONOR.

LAWRENCE GATT: Ninforma lil-Onor.

Interpellant li s-Sur Zahra kellu r-raba b'cens fl-inhawi ta' Gheriexem, Rabat.

Wara li ghalaq ic-cens il-kaz gie kontestat fil-Qorti li skond is-Sur Zahra ddecidiet favur is- sid.

Ghaldaqstant, kull ftehim u kundizzjonijiet li setghu saru bejn is- sid u s- Sur Zahra rigward qbiela, cens jew arrangamenti ohra huma kwestjoni privata li z-zewg partijiet jaqblu fuqhom.

Id- Dipartiment m'ghandu l-ebda setgha li jintervjeni f'negozjati privati bejn is-sid u l- bidwi, huwa sempliciment ftehim bejn zewg partijiet li jaccettaw il- kundizzjonijiet.

Hekk is-Sur Zahra dahal fi ftehim mas-sid, dan ghamlu b'responsabilta' tieghu personali u dan ghamlu wara li hu stess mar diversi drabi jitlob pariri mill-Ufficjali tad-Dipartiment ta' l- Agrikoltura u Sajd.

Rigward id-drenaġġ li jiżbroffa minn gheriexem, ufficjali ta' l- Agrikoltura zaru l-post diversi drabi u nformaw lis-Sur Zahra biex jiehu passi mad-Dipartiment tad-Drenaġġ.

Fl-istes hin kitbu wkoll f'isem is-Sur Zahra sabiex jittiehdu passi biex jissewwew il-hsarat.

F'dawn l-ahhar sentejn fis- Sezzjoni Self u Ghotjiet, ma kellna l-ebda applikazzjoni ghall-ghajnuna finanzjarja minghand is-Sur Zahra.

Bugibba,Tiswija ta' toroq farnBugibba,Tiswija ta' toroq falm,Bugibba,Tiswija ta' toroq Bugibba,Provvista ta' l-ilma farn,Bugibba,Provvista ta' l-ilma falm,Bugibba,Provvista ta' l-ilma BUĠIBBA - TOROQ U ILMA

L-ONOR.

NOEL FARRUGIA staqsa lill-Ministru għall- Ambjent: Billi issa ilu jingħad is-snin li tal-Vecca Housing Estate f'Buġibba se jiġi mogħti t-tarmac u jsir playing ground għat-tfal tar- residenti, jista' l- Ministru jgħid lill-Kamra meta se jiġu mwettqa dawn ix-xogħlijiet?

Jista' l-Ministru jgħid lill- Kamra għaliex f'dan il-qasam tad-djar il- provvista ta' l- ilma qed tkun sospiża regolarment?

Meta se jkun possibbli li dawn ir-residenti jkollhom is-servizz ta' l-ilma fil-vit regolarment?

ONOR.

MICHAEL FALZON: Rigward it-tarmac fl-HOS Tal- Vecca, Bugibba nirreferi l- Onor. Interpellant ghar- risposta li tajt f'mistoqsija parlamentari numru 8269 (Seduta 113).

Il-playing field giet inkluza fi programm ta' diversi xoghlijiet fil- Housing Estates.

Rigward il-provvista ta' l- ilma jien infurmat li din hija tajba.

Il- qtugh isir meta jkun hemm bzonn isir trasferiment tar-riservi bejn in-Nofs Inhar ta' Malta.

Mtarfa,Gym farn,Mtarfa,Gym gall,Mtarfa,Gym MTARFA - GYM

L-ONOR.

NOEL FARRUGIA staqsa lill-Ministru ta' l- Intern u Żvilupp Soċjali: B'referenza għall-mistoqsija parlamentari tiegħi numru 9574, jista' l-Ministru jgħid hux interessat li dan il-Gym jiġi żviluppat għall- persuni b'diżabilita'?

Billi l-urġenza għall- manutenzjoni hija importanti għar-raġunijiet li persuni neqsin mid-dawl u oħrajn b'diżabilita' ma' jistgħux jkomplu bil- programmi ta' taħriġ tagħhom, jista' l- Ministru jgħid lill-Kamra xi progress sar minn meta saret l- ewwel talba tiegħi, cioe' nhar is-6 ta' April, 1993 'il hawn?

Għaliex dawn il-persuni b'diżabilita' mhux jingħataw wisq attenzjoni?

ONOR.

LOUIS GALEA: Nibda biex nghid li filwaqt li ghad baqa' hafna x'isir fil-qasam ta' persuni b'dizabilita`, tajjeb jinghad ukoll li jekk kien hemm Gvern li interessa ruhu bis-serjeta` u ta attenzjoni kemm seta' lil persuni b'dizabilita` kien dan il-Gvern permezz tal-Ministeru tieghi.

Rigward il-materja tal-'Gym' imsemmi se nitlob il-parir tal- Kummissjoni Nazzjonali Persuni b'Dizabilita` li ghandha tikkonsulta ma' l-awtoritajiet koncernati sew dwar il- fattibilita` kif ukoll dwar il- priorita` misthoqqa f'dan il- kaz.

Rabat,provvista ta' elettriku farn,Rabat,provvista ta' elettriku falm,Rabat,provvista ta' elettriku RABAT: TRIQ FIDLOQQOM - DAWL

L-ONOR.

NOEL FARRUGIA staqsa lill-Ministru għall- Ambjent: Billi New Str in Fidloqqom Str, Rabat baqgħet ma ġietx imdawwla minkejja l-fatt li madwar sena ilu f'risposta għall-mistoqsija parlamentari tiegħi il- Ministru qal li dalwaqt isiru x-xogħlijiet, jista' l-Ministru jara li jiġu stallati l-bozoz f'din it-triq biex ma' jkunx hemm aktar inkonvenjenzi lir- residenti?

ONOR.

MICHAEL FALZON: It- talba ta' l-Onor.

Membru biex jigu stallati lampi fi Triq Gdida fi Triq Fidloqqom limiti tar-Rabat qed tigi kkonsidrata flimkien ma' talbiet ohra.

Dip tat-Taxxi Interni,Impieg tas-Sur Gejtu Pace cilj,Dip tat-Taxxi Interni,Impieg tas-Sur Gejtu Pace dalj,Dip tat-Taxxi Interni,Impieg tas-Sur Gejtu Pace DIPARTIMENT TAT-TAXXI INTERNI - SUR GEJTU PACE

L-ONOR.

JOE CILIA staqsa lill-Ministru tal-Finanzi: Jista' l- Ministru jgħid jekk is-Sur Gejtu Pace, ex-Uffiċjal tal-Pulizija, għadux impjegat fl-Uffiċċju tat-Taxxi Interni?

Jekk ir-risposta hi fin- negattiv, dan ġie ttrasferit jew seconded ma' xi Dipartiment jew Ministeru ieħor tal-Gvern jew telaq kompletament mis- Servizzi Ċivili?

Jekk ir-risposta hi fl- affermattiv, s-Sur Pace ħa xi leave in konnessjoni ma' safar?

Dan kien leave bi ħlas jew bla ħlas?

Is-safar kien in konnessjoni ma' xi xogħol tal- Gvern?

X'xogħol hu?

ONOR.

JOHN DALLI: Nixtieq ninforma l-Onor.

Membru li s- Sur Gejtu Pace hu mpjegat ma' l-Uffiċċju tal-Kummissarju tal- Pulizija iżda qiegħed misluf on loan ma' l-uffiċċju tat-Taxxi Interni.

L-uffiċjal ikkonċernat jieħu l-leave normali tiegħu u ma sifirx in konnessjoni ma' xogħol tal-Gvern.

Pixxina Nazzjonali cilj,Pixxina Nazzjonali frem,Pixxina Nazzjonali PIXXINA NAZZJONALI

L-ONOR.

JOE CILIA staqsa lill-Ministru għaż-Żgħażagħ u Kultura: Issa li ġiet inawgurat l-Pixxina Nazzjonali f'Tal-Qroqq, jista' l-Ministru jgħid kemm kienet l-ispiża totali kemm tal-Gvern kif ukoll tal-Kumitat Olimpiku Malti biex nbniet l-istess pixxina?

Jista' l-Ministru jagħti breakdwon dettaljata ta' l- istess nefqa?

ONOR.

MICHAEL FRENDO: Ir- risposta tingħata f'xi seduta oħra.

Kumitat ghal Monumenti u Plakki cilj,Kumitat ghal Monumenti u Plakki mifu,Kumitat ghal Monumenti u Plakki KUMITAT GĦAL MONUMENTI U PLAKKI

L-ONOR.

JOE CILIA staqsa lill-Ministru ta' l-Edukazzjoni u Riżorsi Umani: Kemm ilu mwaqqaf f'pajjiżna l-Kumitat għal Monumenti u Plakki?

X'funzjonijiet għandu dan il- Kumitat?

X'ħidma wettaq dan il-Kumitat mill-1987 'il hawn?

Kemm inżammu laqgħat ta' dan il-Kumitat mill-1987 sal-lum sena b'sena?

Dan il-Kumitat jagħmel xi rapporti annwali?

Jekk fl-affermattiv, jista' l-Ministru jpoġġi fuq il-Mejda tal-Kamra r- rapporti għas-snin 1989 sa' l-1992?

ONOR.

UGO MIFSUD BONNICI: Il-kumitat għal Monumenti u Plakki, maħtur kull sena mill- Ministru responsabbli fuq bażi konsultattiva, ilu mwaqqaf mill-1977.

Dan il-kumitat jilqa' applik- azzjonijiet għall-erezzjoni ta' monumenti u lapidi kommemorattivi, jikkonsidra l-meritu artistiku/estetiku tagħhom u l- kollokazzjoni proposta għalihom.

Il-kumitat għandu wkoll jiġi kkonsultat dwar l- ispustjar ta' monumenti u palidi kommemorattivi f'kollokazzjoni ġdida, kif ukoll dwar xi xogħol ta' restawr li jista' jkollhom bżonn.

Il-kumitat ma jagħmilx rapporti annwali.

Mill-1987 sal-lum iltaqa' 16-il darba.

Knisja/Stat,Joint Committee cilj,Knisja/Stat,Joint Committee dalj,Knisja/Stat,Joint Committee KNISJA/STAT - JOINT COMMITTEE

L-ONOR.

JOE CILIA staqsa lill-Ministru tal-Finanzi: Mindu twaqqaf il-Joint Committee bejn il-Knisja/Stat għall-Amministrazzjoni ta' proprjeta' li għaddiet mill- Knisja għal għand il-Gvern ta' Malta, kemm saru applikazzjonijiet minn nies sabiex:-

(1) jakkwistaw xi plots;

(2) jifdu xi ċnus kemm temporanji kif ukoll perpetwi (separatmanet)?

Meta hu maħsub li dawn jiġu pproċessati?

ONOR.

JOHN DALLI: Saret 57 applikazzjoni għal xiri ta' plots u 49 waħda għall-fidwa ta' ċens temporanju.

Kien hemm ukoll żewġ (2) applikazzjonijiet għall-fidwa ta' ċens perpetwu.

Rigward it-tieni parti tal-mistoqsija ninforma lill-Onor.

Interpellant li l-policy fir- rigward ta' l-art tal-Knisja qed tiġi fformulata.

Pixxina Nazzjonali cilj,Pixxina Nazzjonali frem,Pixxina Nazzjonali PIXXINA NAZZJONALI

L-ONOR.

JOE CILIA staqsa lill-Ministru għaż-Żgħażagħ u Kultura: Jista' l-Ministru jgħid b'kemm żmien inqabeż iż- żmien stipulat għat- tlestija tal-Pixxina Olimpika fil- kuntratt li ngħata għall- istess?

Kien hemm xi penalty clauses stipulati għal ittardjar tal- bini tal- kumpless?

Kemm kienet din il-penalty clause?

Din attwalment tħallset mill- kuntrattur li ħa l-offerta?

Jekk le, għafejn?

ONOR.

MICHAEL FRENDO: Ir- risposta tingħata f'xi seduta oħra.

Loghob tal-Pajjizi z-Zghar cilj,Loghob tal-Pajjizi z-Zghar frem,Loghob tal-Pajjizi z-Zghar LOGĦOB TAL-PAJJIŻI Ż-ŻGĦAR

L-ONOR.

JOE CILIA staqsa lill-Ministru għaż-Żgħażagħ u Kultura: X'inhi dik is-site li hija excavated fil-ġenb tal- kumpless tal-Pixxina Olimpika u baqgħat fl-istess stat minkejja li l-Logħob tal-Pajjiżi ż-Żgħar jibdew fi ftit jiem oħra?

Jonqos xi xogħlijiet xi jsiru f'dan il-kumpless?

Dawn x'inhuma u kemm huma stmati li jiswew separatament?

Kien maħsub li dawn ma jkunux lesti meta ġiet inawgurata l-Pixxina Olimpika?

Jekk le, x'kienu r- raġunijiet li ma tlestewx fiż- żmien?

ONOR.

MICHAEL FALZON: Ir- risposta tingħata f'xi seduta oħra.

Registrazzjoni ghax-xoghol farn,Registrazzjoni ghax-xoghol mifu,Registrazzjoni ghax-xoghol REĠISTRAZZJONI GĦAX-XOGĦOL

L-ONOR.

NOEL FARRUGIA staqsa lill-Ministru ta' l- Edukazzjoni u Riżorsi Umani: Kemm huma dawk il-ħaddiema ta' bejn l-etajiet ta' 16 u 35 sena, ta' 36 u 45 sena u ta' 46 u 60 sena li jinsabu jirreġistraw għax- xogħol?

Kemm huma dawk li jbatu minn xi diżabilita'?

Liema huma l-aktar ħaddiema f'kull kategorija li ilhom jirreġistraw aktar minn sentejn u kemm ilhom aktar minn erba' snin jirreġistraw f'kull kategorija rispettivament?

Kemm minn dawn f'kull kategorija huma nisa u rġiel?

ONOR.

UGO MIFSUD BONNICI: Il-klassifika bl-eta' ta' dawk il-ħaddiema li jirreġsitraw għax-xogħol ma tinżammx bl- etajiet kif ġie mitlub f'din il- mistoqsija.

Għalhekk qed inpoġġi fuq il-Mejda tal-Kamra erba' tabelli li fihom wieħed isib l-etajiet kif normalment jinżammu mill-Korporazzjoni.

Dawn it-tabelli juru wkoll il- persuni li huma registered disabled, u n- nisa u l-irġiel li jirreġistraw f'Malta u Għawdex.

Rigward ħaddiema li lhom jirreġistraw aktar minn sentejn u aktar minn erba' snin il- Korporazzjoni qegħda tiġbor l-informazzjoni u tagħti risposta aktar 'il quddiem.

Distrett Nru.12,Provvista ta' ilma u elettriku farn,Distrett Nru.12,Provvista ta' ilma u elettriku falm,Distrett Nru.12,Provvista ta' ilma u elettriku DISTRETT NRU.

12 - PROVVISTA TA' ILMA U ELETTRIKU

L-ONOR.

NOEL FARRUGIA staqsa lill-Ministru għall- Ambjent: Jista' l- Ministru jgħid lill-Kamra kemm-il darba ġiet sospiża l-provvista tad- dawl u ta' l-ilma fil- lokalitajiet ta' 12-il Distrett Elettorali?

Kemm huwa n-numru ta' talbiet pendenti għall-istallazzjonijiet ta' bozoz ġodda f'dan id- distrett?

Kemm minn dawn it-talbiet huma ġejjin minn anzjani u familji fejn hemm persuni b'diżabilita'?

Jista' l-Ministru jara li dawn ix-xogħlijiet jitħaffu ħalli r- residenti kkonċernati jkunu moqdija fl-aqsar żmien possibbli?

ONOR.

MICHAEL FALZON: L- informazzjoni mitluba qed tingabar u twegiba tinghata f'xi seduta ohra.

Stabbilimenti ta' l-ikel,Haddiema barranin calr,Stabbilimenti ta' l-ikel,Haddiema barranin mifu,Stabbilimenti ta' l-ikel,Haddiema barranin STABBILIMENTI TA' L-IKEL - ĦADDIEMA BARRANIN

L-ONOR.

RENO CALLEJA staqsa lill-Ministru ta' l- Edukazzjoni u Riżorsi Umani: Jaf il-Ministru li f'Paceville hemm ħafna u ħafna stabbilimenti ta' negozju li huma mimlija bil-barrranin?

X'passi se jieħu biex iwaqqaf dawn l- abbużi?

Meta l-qgħad reġa' qaleb il-5,000 ma jidhirlux li l-ewwel ħaġa li għandu jfittex id-Dipartiment tax-Xogħol hu li x-xogħol jeħduh il-Maltin?

ONOR.

UGO MIFSUD BONNICI: Il-Korporazzjoni tax-Xogħol u Taħriġ regolarment tagħmel investigazzjonijiet madwar Malta sabiex taqbad lil kull min jabbuża mil-Liġi tax- Xogħol.

Numru ta' spetturi tal- Korporazzjoni iżuru stabbilimenti bħalma hemm f'Paceville u diġa' tressqu numru ta' persuni l-Qorti.

Hu maħsub biex dawn l- investigazzjonijiet jitkomplu u jiżdiedu fil- ġranet tas-sajf, ma nemmnux pero' li jekk ninbħu iktar se nagħmlu iktar.

Jekk l-Onor.

Membru jaf b'xi każ ta' abbuż, napprezzaw jekk jgħaddilna din l-informazzjoni.

Turizmu,Tours f'Birzebbugia calr,Turizmu,Tours f'Birzebbugia bong,Turizmu,Tours f'Birzebbugia TOURS F'BIRŻEBBUĠIA GĦAT- TURISTI

L-ONOR.

RENO CALLEJA staqsa lill-Ministru għas- Servizzi Ekonomiċi: Jista' l- Ministru jiftaħ negozjati mat- tour operators biex dawn jinkludu l-bajja ta' Birżebbuġia fit-tours peress li l-ħwienet qed ibatu?

Jaf il-Ministru li l-gwidi jaslu biss sa Għar Dalam u mbagħad jaqbżu ta' Birżebbuġia?

ONOR.

GEORGE BONELLO DU PUIS: Nippreżumi li l-Onor.

Interpellant jaf li d-deċiżjoni dwar ir-rotot ta' tours jittieħdu unikament minn dawk li jorganizzawhom mingħajr l-indħil ta' l-awtoritajiet.

Madanakollu peress li hi policy tal-Gvern li kemm jista' jkun il- benefiċċji tat-turiżmu jiġu mifruxa sieħbi s- Segretarju Parlamentari għat- Turiżmu ilu li ħeġġeġ lill- organizzaturi ta' tours li jwasslu lit-turisti sa Birżebbuġia u nħawi oħra f'Malta u f'Għawdex minn fejn saru lmenti bħal dak li qed iressaq l-Onor.

Interpellant.

Xejn ma jżomm l-operaturi ta' stabbilimenti turistiċi li huma stess jiftħu negozjati ma' tour operators.

Enemalta,Serq ta' elettriku sans,Enemalta,Serq ta' elettriku falm,Enemalta,Serq ta' elettriku ENEMALTA - SERQ TA' ELETTRIKU

L-ONOR.

SALVU SANT staqsa lill-Ministru għall- Ambjent: Waqt l- aħħar estimi ta' Enemalta s-Segretarju Parlamentari għal Enemalta ċaħad li s-serq ta' elettriku kien telgħa għal figura ta' Lm6 miljun fis-sena, anzi qal dan jammonta għal bejn Lm2.5 miljun u Lm3 miljun biss anqas fid- dħul.

Imbili dak li kwota issa ċ-Chairman fil-forum f'Tas- Sliema dwar is-serq jaqbel ma' dak li kont għedt jiena fid- diskussjoni ta' l-estimi, jista' għalhekk il-Ministru jiċċara l-pożizzjoni ta' kemm fil-fatt qed jiġi kkalkolat is- serq lil Enemalta kull sena?

ONOR.

MICHAEL FALZON: Ghalkemm il-figura tas-serq qatt ma tista' tkun ezatta, huwa kkalkulat li meta tnehhi 'technical losses' stmati, din tammonta bejn Lm2.5 u Lm3.0 miljun fis-sena.

Sliema,Substation ta' Enemalta sans,Sliema,Substation ta' Enemalta falm,Sliema,Substation ta' Enemalta SLIEMA - SUBSTATION TA' ENEMALTA

L-ONOR.

SALVU SANT staqsa lill-Ministru għall- Ambjent: Fil-forum ta' Tas- Sliema, ċ-Chairman qal li huwa impossibbli li tinsab kamra sabiex issir substation ta' Enemalta fl-inħawi ta' Tas- Sliema speċjalment lejn ix- xatt.

X'inhu jżomm lil Enemalta li bħalma lesta titlob il-Gvern għal żieda fit- tariffi li:

(a) jew tgħid lil Gvern sabiex jisproprja kamra f'isimha;

(b) jew jagħti lil Enemalta xi parti tal-proprjeta' li ġiet f 'idejn il- Gvern mingħand il- Knisja;

(ċ) jew jara l-possibilita' li tingħata xi art tal-Gvern bħan-naħa ta' Tigne'?

ONOR.

MICHAEL FALZON: Jien informat li c-Chairman tal- Korporazzjoni Enemalta fil- forum li sar f'Tas-Sliema ma qalx li huwa mpossibli li tinsab kamra sabiex issir substation ta' l-Enemalta fl- inhawi ta' Tas-Sliema specjalment lejn ix-Xatt.

Kif gie spjegat lil min kien prezenti, l-Korporazzjoni ghandha bzonn diversi postijiet ghal substations mxerrda matul ix-xatt fejn qed jinbena bini b'hafna sulari.

F'Tigne' ghalkemm hemm l-art ma hemmx bzonn ta' substation.

Il-Korporazzjoni Enemalta tippreferi li minflok ma tahli bicca art prezzjuża fix-xatt ta' Tas-Sliema, isir arrangament ma' min jizviluppa biex is-substations li hemm bzonn jigu ntegrati mal-bini.

Enemalta,Taqsima Tifi tan-nar sans,Enemalta,Taqsima Tifi tan-nar falm,Enemalta,Taqsima Tifi tan-nar ENEMALTA - TAQSIAM TIFI TAN-NAR

L-ONOR.

SALVU SANT staqsa lill-Ministru għall- Ambjent: Imbilli fl- istess forum f'Tas-Sliema ċ-Chairman qal li Enemalta se twaqqaf taqsima oħra ġdida speċjalizzata fit-tifi tan-nar, b'dan ifisser li din se tkun attrezzata bħal dawk tal- Pulizija u l-ajruport?

ONOR.

MICHAEL FALZON: Jien informat li r-rikomandazzjoni li saret lill- Korporazzjoni Enemalta mill-konsulenti hija li din ghandu jkollha "Occupation Fire Brigade" attrezzata biex tkun tista' tilqa' kwalunkwe sitwazzjoni ta' emergenza li tista' tinqala' fid-divizjonijiet taghha.

Il-Korporazzjoni qieghda tiehu passi biex jintlahaq dan il-ghan.

Pulizija,Qtil ta' watchman sans,Pulizija,Qtil ta' watchman gall,Pulizija,Qtil ta' watchman PULIZIJA - QTIL TA' WATCHMAN

L-ONOR.

SALVU SANT staqsa lill-Ministru ta' l- Intern u Żvilupp Soċjali: Imbilli f'gazzetta lokali tas- 16 ta' Mejju deher artikolu fejn intqal li wieħed minn dawk li kienu indentifikati mal-qtil ta' watchman li kien sar fl-20 ta' Settembru, 1990 issa miet, jista' l-Ministru jgħid x'verita' hemm dwar dan ir- rapport?

ONOR.

LOUIS GALEA: Ninsab informat li minn dak li jirrizulta lill-Pulizija l- allegazzjoni riportata fil- mistoqsija parlamentari hi ghal kollox infondata.

Pulizija,Serqiet sans,Pulizija,Serqiet gall,Pulizija,Serqiet PULIZIJA - SERQIET

L-ONOR.

SALVU SANT staqsa lill-Ministru ta' l- Intern u Żvilupp Soċjali: Jista' l-Ministru jagħti lista sħiħa ta' kull serqa li saret minn Mejju 1987 sal-lum?

L-informazzjoni tkun tinkludi l-post, data, valur, ta' min kienet il- proprjeta' jew flus misruqa, każi solvuti bil-Qorti jew b'mod ieħor u każi oħra li sal-lum m'hemm ebda riżultat dwarhom.

ONOR.

LOUIS GALEA: Minn zmien ghal zmien tajt dettalji dwar dan is- suggett.

Biex isir tali ezercizzju jiehu hafna zmien li jista` jigi utilizzat mill- Pulizija ghal xoghol aktar importanti.

Pulizija,Vending machines sans,Pulizija,Vending machines gall,Pulizija,Vending machines PULIZIJA - VENDING MACHINES

L-ONOR.

SALVU SANT staqsa lill-Ministru ta' l- Intern u Żvilupp Soċjali: Issa donna ttieħdet l-użanza li "despensing machines" jitwaħħlu fuq il-bankini anke fejn il- wiesgħa ta' dawn hi ristretta, s'intendi perikoli għan-nies.

X'għandu x'jgħid l-Ministru dwar din l-użanza li qed titħalla ssir?

ONOR.

LOUIS GALEA: L-Avviz Legali 13 ta' l-1990 jipprovdi li dawn il- 'vending machines' jehtiegu licenzja mill-Pulizija kull sena.

Bil-ghan li dawn il-'vending machines' ma jkunux ta' inkonvenjent, qabel tinghata licenzja jintalbu l- veduti ta' Dipartimenti ohra koncernati.

Informat li l-Pulizija se tiehu hsieb tara li kemm il- ligi u kif ukoll il-prudenza jigu osservati.

Telemalta,Operaturi fl-Exchange ta' Birkirkara mizj,Telemalta,Operaturi fl-Exchange ta' Birkirkara zamf,Telemalta,Operaturi fl-Exchange ta' Birkirkara BIRKIRKARA EXCHANGE - ĦADDIEMA

L-ONOR.

JOE MIZZI staqsa lill-Ministru għat-Trasport u Komunikazzjoni: Jista' l- Ministru jgħid x'inhi r-raġuni li l-operators fl- Exchange ta' Birkirkara local/overseas qegħdin jilmetnaw miegħi li qed imorru għax-xogħol b'tensjoni meta l-Ministru Zammit Dimech pubblikament ftaħar li s- servizz li jagħtu l-operators huwa tajjeb ħafna?

Għaliex minħabba s-sistema tal-position/computer mhux qed tiffunzjona sew fejn qed jitolbu t-telefonati għal barra minn Malta mqabbda bl-operator?

ONOR.

FRANCIS ZAMMIT DIMECH: Jekk l-operators ilmentaw ma' l-istess Onor. Membru, hu jista' jghid izjed minni x'inhi r-raguni tat-tensjoni.

Madanakollu jekk veru hemm tensjoni dawn setghu gabuha b'idejhom.

Li nista' nghid hu li bhala ufficjali pubblici l- operators huma mhallsa sabiex jaghtu servizz efficjenti lill- Poplu u l-Korporazzjoni mhix sejra tittollera li xi hadd jonqos mid-doveri tieghu ghall- esigenzi personali tieghu u bi skapitu tas-servizz pubbliku.

Pulizija,Sejba ta' containers calr,Pulizija,Sejba ta' containers gall,Pulizija,Sejba ta' containers PULIZIJA - SEJBA TA' CONTAINERS

L-ONOR.

RENO CALLEJA staqsa lill-Ministru ta' l- Intern u Żvilupp Soċjali: X'kien ir-riżultat ta' l- investigazzjoni li għamlet il- pulizija fuq containers li nstabu f'garaxxijiet fi triq tal-Wej il-Mosta għand persuna magħrufa fil-qasam tal-kummerċ?

Għaliex sal-lum ħadd għadu ma tressaq il-Qorti?

X'kien fihom il-containers imsemmija?

ONOR.

LOUIS GALEA: Nirreferi lill-Onor.

Interpellant ghat- twegiba moghtija ghall- mistoqsija parlamentari numru 10328.

Pulizija,Sejba ta' containers calr,Pulizija,Sejba ta' containers dalj,Pulizija,Sejba ta' containers PULIZIJA - SEJBA TA' CONTAINERS

L-ONOR.

RENO CALLEJA staqsa lill-Ministru tal- Finanzi: Ġew investigati u interrogati xi uffiċjali tad- dwana b'konnessjoni ma sejba ta' containers dan l-aħħar fi triq tal-Wej, il-Mosta, liema containers instabu għand persuna konnessa mal-kummerċ?

X'kien ir-riżultat ta' l- investigazzjoni li saret mid- Dwana?

ONOR.

JOHN DALLI: Azzjoni fil-Qorti dwar il-każ se tittieħed fil-jiem li ġejjin.

Għalissa mhux prudenti li wieħed jagħti wisq dettalji.

Pulizija,Ghejbien ta' containers calr,Pulizija,Ghejbien ta' containers gall,Pulizija,Ghejbien ta' containers PULIZIJA - GĦEJBIEN TA' CONTAINERS

L-ONOR.

RENO CALLEJA staqsa lill-Ministru ta' l- Intern u Żvilupp Soċjali: Tressqu xi nies in konnessjoni ma' l-għejbien jew serq ta' containers mid-Dwana xi żmien ilu, li anke l-istess Prim Ministru kien ikkumenta lill- istampa fuqu?

Kemm tressqu nies u min kienu dawn?

X'kien fihom il-containers imsemmija?

ONOR.

LOUIS GALEA: L-Onor.

Interpellant huwa mitlub jispeċifika l-allegat każ.

Luqa,Traffiku calr,Luqa,Traffiku falm,Luqa,Traffiku LUQA - TRAFFIKU

L-ONOR.

RENO CALLEJA staqsa lill-Ministru għall- Ambjent: Kien it- traffic control board jew il-pulizija li għamlet arranġamenti ġodda tat- traffiku fi triq il-Mitjar (illum Triq il-Kunsill ta' l- Ewropa) fis-sens li t-traffiku li ġej min Ħal Qormi għal din l-arterja prinċipali irid jagħti d-dritta lit-traffiku li jkun ġej min taħt il-mini ta' Ħal Kirkop?

Jaf li l-give way sign saret tgħodd ukoll għal dak it- traffiku li jkun ġej min Raħal Ġdid għan-naħa taż-Żurrieq?

Jidhirlu l-Ministru li meta tqis li din hija triq prinċipali għandu jsir give way sign proprju hemmhekk?

Jaf li diġa' saru xi accidents b'riżultat ta' l- arranġamenti ġodda?

ONOR.

MICHAEL FALZON: Jien informat li l-arrangamenti godda ghall- kontroll tat- traffiku fi Triq il-Kunsill ta' l-Ewropa saru mid-Dipartiment tat-Toroq peress li t-traffiku li prezentement gej minn naha ta' l-Airport huwa tant kbir li qieghed jiggammja bl-istop signs li kien hemm qabel.

Jekk kull sewwieq jobdi s- sinjali tat-traffiku ma jsirux incidenti.

Isla,Twessigh tal-Moll mizj,Isla,Twessigh tal-Moll falm,Isla,Twessigh tal-Moll ISLA - TWESSIGĦ TAL-MOLL

L-ONOR.

JOE MIZZI staqsa lill-Ministru għall-Ambjent: Jista' l-Ministru jgħid jekk il-madwar Lm55,000 li jonqos biex jitlesta x- xogħol tat- twessigħ tal-moll fl-Isla ġewx diġa' allokati għal dan ix- xogħol?

X'inhi r-raġuni li l-inġenji li permezz tagħhom qed isir dan ix-xogħol, telqu minn fuq il- post llum l-Erbgħa, 19 ta' Mejju, 1993?

Jista' l-Ministru jgħid jekk għandux il-ħsieb li dan ix- xogħol jitkompla mill-privat?

ONOR.

MICHAEL FALZON: Il-flus li jonqos ghax-xoghol imsemmi huma kommessi mill-vot relattiv.

Fl-Isla bhalissa qieghed isir xoghol fuq il-wicc tal-moll biss sakemm titlesta prefabrikazzjoni ta' xi blokki li hemm bzonn ghall-moll.

Ma hemmx hsieb li dan ix- xoghol jigi allokat lill- privat.

Isla,Tqeghid ta' cable fix-xatt mizj,Isla,Tqeghid ta' cable fix-xatt falm,Isla,Tqeghid ta' cable fix-xatt ISLA - TQEGĦID TA' CABLE FIX- XATT

L-ONOR.

JOE MIZZI staqsa lill-Ministru għall-Ambjent: Jista' l- Minsitru jgħid jekk fix-Xatt ta' l-Isla hux se jsir xi tħaffir biex jiġi mgħoddi xi cable ta' Enemalta?

Jekk fl-affermattiv, fiex jikkonsisti dan ix-xogħol u għaliex se jsir dan ix-xogħol?

ONOR.

MICHAEL FALZON: Jien informat li hemm proposta biex sid privat jiffinanzja x-xoghol ta' tqeghid ta' 'cable' fix- Xatt ta' l-Isla biex tinghata provvista ta' l-elettriku lill- blokk ta' flats privata.

S'issa ma hemm ebda ftehim fuq din il-proposta.

Santa Lucija,Provvista ta' elettriku buhc,Santa Lucija,Provvista ta' elettriku falm,Santa Lucija,Provvista ta' elettriku SANTA LUĊIJA: TRIQ IL-PENSJERI - ILMA

L-ONOR.

CHARLES BUHAGIAR staqsa lill-Ministru għall- Ambjent: Jista' l-Ministru jgħid x'inhi r-raġuni għaliex il-provvista ta' l-ilma fi Triq il- Pensjeri, Santa Lucija, darbtejn fil-ġimgħa tant ikollha pressa baxxa li l- ilma ma jitlax sat-tank tal-bejt?

ONOR.

MICHAEL FALZON: Il- provvista ta' l-ilma fi Triq il-Pensjeri, Santa Lucija, tigi sospiza darba fil-gimgha bhala parti mill-programm ta' l- immaniggjar tar-riservi ta' l- ilma.

Qormi,Provvista ta' ilma buhc,Qormi,Provvista ta' ilma falm,Qormi,Provvista ta' ilma QORMI: OLIVE SQUARE - ILMA

L-ONOR.

CHARLES BUHAGIAR staqsa lill-Ministru għall- Ambjent: Jista' l-Ministru jgħid x'inhi r-raġuni għaliex il-provvista ta' l-ilma f'Olive Square, Qormi qegħda tiġi sospiża b'mod regolari kull ġimgħa u l- kwalita' u t-togħma ta' l-ilma hija ħażina ħafna, b'riħa qawwija ta' kimika?

ONOR.

MICHAEL FALZON: Il- provvista ta' l-ilma f'Olive Square, Qormi, tigi sospiza darba fil-gimgha, skond il- programm ta' l-immaniggjar tar- riservi ta' l-ilma.

L-ilma li jitqassam f'din it- triq m'ghandu l-ebda tracci ta' kontaminazzjoni.

Zebbug,Tindif buhc,Zebbug,Tindif falm,Zebbug,Tindif ŻEBBUĠ: TRIQ NERIK SANT - SKART

L-ONOR.

CHARLES BUHAGIAR staqsa lill-Ministru għall- Ambjent: Jista' l-Ministru jara li dak iż-żibel li qiegħed jinġabar fit-tarf ta' Triq Nerik Sant kantuniera ma' Triq ir-Raddiena, Ħaż Żebbuġ, jitneħħa peress li qiegħed jikkawża inkonvenjent kbir lir- residenti ta' dawn l- inħawi?

ONOR.

MICHAEL FALZON: Ingħataw struzzjonijiet biex jitnaddaf il-post indikat mill- Onor.Membru.

Pixxina Nazzjonali buhc,Pixxina Nazzjonali falm,Pixxina Nazzjonali PIXXINA NAZZJONALI

L-ONOR.

CHARLES BUHAGIAR staqsa lill-Ministru għall- Ambjent: B'referenza għal dak li intqal f'dawn l-aħħar jiem, jista' l-Ministru jikkjarifika jekk il-bini tal-Pixxina Nazzjonali fl-Imsida humiex koperti bil-permessi tal-bini meħtieġa?

Jekk fl-affermattiv, meta nħareġ dan il-permess?

ONOR.

MICHAEL FALZON: Tweġiba tingħata f'seduta oħra.

Balzan,Bini ta' serra f'dar buhc,Balzan,Bini ta' serra f'dar falm,Balzan,Bini ta' serra f'dar BALZAN - BINI TA' SERRA F'DAR

L-ONOR.

CHARLES BUHAGIAR staqsa lill-Ministru għall- Ambjent: Jista' l-Ministru jgħid jekk dik l-ispeci ta' serra li nbniet fil-front garden tad- dar fit-tarf ta' Triq ir-Ragħaj it-Tajjeb kantuniera ma Triq Birbal, Ħal Balzan, hiex koperta bil- permessi tal-bini?

ONOR.

MICHAEL FALZON: Jien informat li l-istruttura ta' l- aluminium li nbniet fil-front garden fis-sit imsemmi mill- Onor. Membru mhix koperta bil- permess tal-bini.

Fil-fatt diga' ttiehdu passi kontra l-persuna responsabbli ghal dan ix- xoghol.

Valletta,Triq San Guzepp,Kanen ta' l-ilma buhc,Valletta,Triq San Guzepp,Kanen ta' l-ilma falm,Valletta,Triq San Guzepp,Kanen ta' l-ilma VALLETTA - KANEN TA' L-ILMA

L-ONOR.

CHARLES BUHAGIAR staqsa lill-Ministru għall- Ambjent: Jista' l-Ministru jgħid meta se jissewwew il- kanen ta' l-ilma li ġew miksura meta ngħata t-tarmac f'St. Joseph Str, Valletta?

ONOR.

MICHAEL FALZON: Jien informat li l-hsara fuq il- kanen ta' l-ilma f'St Joseph Street, Valletta, issa ssewwiet.

Telephones,Telefonati ghal barra mizj,Telephones,Telefonati ghal barra zamf,Telephones,Telefonati ghal barra TELEPHONE - OVERSEAS CALLS

L-ONOR.

JOE MIZZI staqsa lill-Ministru għat-Trasport u Komunikazzjoni: Jista' l- Ministru jgħid kif kienu mqassmin l-overseas calls li saru permezz ta' l-operator 194 minn Jannar, 1992 sa Mejju 1993, xahar b'xahar?

ONOR.

FRANCIS ZAMMIT DIMECH: It-telefonati li sehhew ghal barra permezz tas-servizz ta' l-operator fuq il-194 ghall- perjodu msemmi kienu kif jidhru hawn taht:

Jannar 1992 11372 sejha Frar 1992 11702 sejha Marzu 1992 12705 sejha April 1992 14326 sejha Mejju 1992 15591 sejha Gunju 1992 16595 sejha Lulju 1992 19723 sejha Awissu 1992 19759 sejha Settembru 1992 15692 sejha Ottubru 1992 15202 sejha Novembru 1992 13496 sejha Dicembru 1992 12788 sejha Jannar 1993 12525 sejha Frar 1993 11327 sejha Marzu 1993 13236 sejha April 1993 13805 sejħa Il-figura ghall-Mejju ghadha mhix migbura.

Telephones,Direttorju mizj,Telephones,Direttorju zamf,Telephones,Direttorju TELEPHONES - DIRETTORJU GĦAL KULL LOKALITA'

L-ONOR.

JOE MIZZI staqsa lill-Ministru għat-Trasport u Komunikazzjoni: Jista' l- Ministru jistudja l-possibilita' li joħroġ direttorju tat- telephone għal kull lokalita'?

ONOR.

FRANCIS ZAMMIT DIMECH: Bis-sistema li ghandna illum ta' direttorju wiehed li jigbor fih l-abbonati kollha, jaghmilha facli ghall-pubbliku li jkun irid ifittex abbonat tat-telefon.

Dan billi jmur ifittex l-abbonat li jrid skond il-kunjom.

Is-suggerimenti ta' l-Onor.

Interpellant jaghmilha aktar difficli li ssib l-abbonat li trid jekk inti ma tkunx taf ezatt fejn joqghod l-abbonat, dan ghaliex tkun trid tfittex il-kotba kollha.

Dan barra li l-ispiza biex tippubblika direttorju ghal kull lokalita' hija ferm aktar.

Esportazzjoni ta' ilma mizj,Esportazzjoni ta' ilma demg,Esportazzjoni ta' ilma ESPORTAZZJONI TA' ILMA

L-ONOR.

JOE MIZZI staqsa lill-Viċi Prim Ministru u Ministru ta' l- Affarijiet Barranin: Jista' l-Viċi Prim Ministru jgħid kemm ġie esportat ilma minn Malta u Għawdex f'dawn l-aħħar sentejn u għal liema pajjiż ġie esportat?

ONOR.

GUIDO DE MARCO: Ġejt informat li ma kienx hemm esportazzjoni ta' ilma minn Malta u Għawdex matul l-1991 u l-1992.

Centri tas-Sahha,Ghoti ta' medicini gree,Centri tas-Sahha,Ghoti ta' medicini gall,Centri tas-Sahha,Ghoti ta' medicini ĊENTRI TAS-SAĦĦA - GĦOTI TA' MEDIĊINI

L-ONOR.

EDWIN GRECH staqsa lill-Ministru ta' l- Intern u Żvilupp Soċjali: Jista' l-Ministru jispjega x'inhija l-proċedura fil- preżent biex pazjenti jieħdu mediċina miċ-Ċentri tas-Saħħa, jew mill-isptarijiet peress li qiegħed ikun hemm dewmien ta' 15 - 21 ġurnata bejn il- prescription tat- tabib u meta il-pazjenti jkunu jistgħu jiġbru l-mediċini?

ONOR.

LOUIS GALEA: Il- proceduri biex pazjenti jiehdu medicini mill- Ispizerija tal- Gvern ilhom ezistenti ghal aktar minn ghaxar snin.

Biex tinghata l-medicina, il-pazjent irid imur bir-ricetta fl- ispizerija fejn jinqdew minnufih jew inkella juzaw il- 'postal system' billi jhallu r- ricetta man-'nurse' tal-berga.

Min juza l-'postal system' irid ihalli r- ricetta ta' mill-inqas 15-il gurnata qabel ma jmisshom jiehdu l-medicini, minhabba d- diversi stadji biex jintghazlu, jinhadmu u jitqassmu dawn il- medicini.

Univesita',Studenti li jiehdu stipendju gree,Univesita',Studenti li jiehdu stipendju mifu,Univesita',Studenti li jiehdu stipendju UNIVERSITA' - STUDENTI LI JIEĦDU STIPENDJI

L-ONOR.

EDWIN GRECH staqsa lill-Ministru ta' l-Edukazzjoni u Riżorsi Umani: Jista' l-Ministru jgħid kemm hemm studenti reġistrati l- Universita' u kemm minn dawn huma ntitolati għall- istipendju?

Kemm kienet l- ispiża totali kull sena fl- aħħar ħames snin għall- istipendju?

ONOR.

UGO MIFSUD BONNICI: Fl- Universita' hemm 4011 studenti reġistrati li minnhom 115 huma studenti barranin u 602 jattendu korsijiet ta' fil- għaxija jew part-time u għalhekk mhumiex intitolati li jirċievu stipendju.

Stipendju ma jingħatax ukoll lil dawk l- istudenti li għandhom dħul ieħor.

F'Mejju tħallas stipendju lil 3079 student.

L-ispiża totali għall- istipendju kull sena fl-aħħar ħames snin kienet:

1988 - Lm 503,817 1989 - Lm1,139,036 1990 - Lm1,750,148 1991 - Lm2,752,863 1992 - Lm2,873,462

Universita',Stipendju ta' l-istudenti gree,Universita',Stipendju ta' l-istudenti mifu,Universita',Stipendju ta' l-istudenti UNIVERSITA' - STIPENDJU TA' L- ISTUDENTI

L-ONOR.

EDWIN GRECH staqsa lill-Ministru ta' l- Edukazzjoni u Riżorsi Umani: Jista' l-Ministru jispjega kemm jilħaq l-istipendju għall- istudenti Universitarji ta':-

L-ewwel sena; It-Tieni sena; It-Tielet sena; Ir-raba' sena; Il-ħames sena; u Is-sitt sena; u tal- postgraduates?

ONOR.

UGO MIFSUD BONNICI: L- istipendju għall-istudenti Universitarji hu kif se jingħad:

Korsijiet Sena Stipendju li jitħallas li jwasslu għal Akkademika għal kull xahar kalendarju

Foundation Studies Certificate Sena waħda Lm 71.83c3

L-ewwel Grad jew Diploma l-Ewwel sena Lm 81.83c3

It-Tieni sena Lm 88.50c0 It-Tielet sena Lm109.33c3 Ir-Raba' sena Lm130.16c7 Il-Ħames sena Lm155.50c0 Is-Sitt sena u oħrajn ta' wara Lm172.16c7

Grad bl-Unuri (wara grad ġenerali) Sena waħda Lm130.16c7

Kwalifika għall-bidu ta' Kors f'Livell ta' Masters Sena waħda Lm130.16c7

Post-Graduate Certificate in Education Sena waħda Lm130.16c7

Grad f'livell ta' Masters Sena waħda Lm155.50c0

Birgu,Fortini football ground gree,Birgu,Fortini football ground falm,Birgu,Fortini football ground BIRGU: FORTINI FOOTBALL GROUND - IRRANĠAR

L-ONOR.

EDWIN GRECH staqsa lill-Ministru għall- Ambjent: Jista' l- Ministru jgħid jekk hemmx il-ħsieb li l- ground tal-football tal-Fortina (Birgu) jiġi rranġat?

L-art tal-ground għandha bżonn tinqala'qabel ma jiġi mogħti r-ramel u hemm bżonn li jinbnew żewġt ikmamar għal użu tal- players u l-uffiċjali tal-klabb tal-football Vittoriosa Stars.

ONOR.

MICHAEL FALZON: Nitlob lill-Onor.

Interpellant jirreferi din id- domanda lill- Ministru nkarigat mill-Isports.

Kummissjoni ghar-Revizjoni tas-Servizzi lill-anzjani gree,Kummissjoni ghar-Revizjoni tas-Servizzi lill-anzjani gall,Kummissjoni ghar-Revizjoni tas-Servizzi lill-anzjani KUMMISSJONI GĦAR-REVIŻJONI TAS- SERVIZZI LILL-ANZJANI

L-ONOR.

EDWIN GRECH staqsa lill-Ministru ta' l- Intern u Żvilupp Soċjali: Jista' l-Ministru jgħid minn huma l-membri tal-Kummissjoni għar- Reviżjoni tas-Servizzi lill-Anzjani?

X'inhuma it- terms of reference ta' din il- kummissjoni?

ONOR.

LOUIS GALEA: Il-membri tal-Kumitat li gie mqabbad biex ihejji rapport dwar is-servizzi preżenti u ghall-futur ghall- Anzjani huma dawn:

Il-Professur Alfred Cuschieri Is-Sur E. P. Delia Dr. Mario Garrett Dr. Joseph Troisi Is-Sur John Camilleri Is-Sur Vincent Tonna

It-Terms of Reference li nghata dan il-Kumitat huma:

li jsir studju komprensiv tas- servizzi ezistenti u l- implikazzjonijiet ta' dawn is- servizzi fid-dawl tar- realitajiet ekonomici u xejriet demografici.

Ghandu jigi sottomess studju dwar dawn it- tlett aspetti li gejjin:

A. SERVIZZI FIL-KOMMUNITA`

(1) Servizzi ta' natura personalizzata bhalma huma l- Ghajnuna lill- Anzjani fid-Djar, it-'Telecare', il-'Meals-on- Wheels' u r-rwol tas-'Social Workers' sabiex jippromwovu il- 'Welfare' ta' l-Anzjani u dawk bi bzonnijiet specjali;

(2) Servizzi ta' natura medika bha ma hi l-kura riabilitattiva li tinghata fl-Isptar Zammit Clapp u l-'Community Nursing' li huwa fdat f'idejn l- MMDNA;

(3) Il-beneficcji finanzjarji bhalma huma il-'Female Social Assistance' u l-'Carers Pension' li t-tnejn gew mahsuba u introdotti bhala ghajnuna indiretta lill-Anzjani billi jipprovdu appogg finanzjarju lil dawk li jiehdu hsiebhom.

B. FACILITAJIET RESIDENZJALI

(1) Evalwazzjoni tal- facilitajiet residenzjali ezistenti ghall-anzjani (kemm ta' natura residenzjali kif ukoll ta' 'Nursing') flimkien ma' rakkomandazzjonijiet dwar forom ohra ta' kura residenzjali bhalma hi r- 'Respite Care';

(2) Proposti dwar facilitajiet residenzjali u alternattivi ohra ghal dawk il-persuni bi bzonnijiet specjali.

C. L-IFFINANZJAR TA' STRATEGIJI

li jigi analizzat l-iffinanzjar tas-Servizzi b'referenza partikolari ghall- :

(1) rata prezenti ta' hlas

(2) proposti ghar-revizjoni ta' dawn ir-rati.

L-Ghan principali ta' dan l- istudju huwa li jigu sottomessi rakkomandazzjonijiet dwar il- politika ghall-gejjieni.

Anzjani,Pensjonijiet gree,Anzjani,Pensjonijiet hyzg,Anzjani,Pensjonijiet PENSJONIJIET TA' L-ANZJANI - RENDIKONT

L-ONOR.

EDWIN GRECH staqsa lill-Ministru għas- Sigurta' Soċjali: Jista' l- Ministru jagħti l-ammont ta' flus li nġabru fl-1992 mill-40% li jżomm il-Gvern mill- pensjonijiet ta' l-anzjani li huma rikoverati fl- istituzzjonijiet ta' l-Istat?

Kemm kien in-numru ta' dawn l-anzjani fl-istess sena?

ONOR.

GEORGE HYZLER: Mill- 1979 'il quddiem il-Gvern Soċjalista kien inaqqas 60% sew mill-pensjoni kontributorja kif ukoll mill-bonus ta' dawk li jkunu rikoverati f'istituzzjonijiet tal-Gvern.

B'effett mill-1987, dan il- Gvern kien żied il-persentaġġ ta' flus li l- pensjonanti jibqgħalhom f'idejhom minn 40 għal 60%.

B'hekk l-ammont ta' flus li jibqgħalhom f'idejhom żdied bin-nofs.

L-ammont ta' flus li nġabar fl-1992 mill-40% li jżomm il- Gvern mill- pensjonijiet ta' dawn l-anzjani kien ta' Lm476,588.

Dawn il-flus igħaddu għand il-Kumitat tal-Welfare skond kif hemm provdut fil-liġi tas- Sigurta' Soċjali.

Fl-aħħar tas-sena 1992, in- numru ta' dawn l-anzjani kien 930.

Hal Far,Access manc,Hal Far,Access gall,Hal Far,Access AĊĊESS GĦALL-ĦAL FAR

L-ONOR.

CHARLES MANGION staqsa lill-Ministru ta' l- Intern u Żvilupp Soċjali: B'referenza għar-risposta mogħtija għall-mistoqsija parlamentari numru 10529, jista' l-Ministru jgħid jekk il-Pulizija investigatx x'ġara f'Ħal Far bejn il-15 u 16 ta' Mejju, 1993?

X'kien ir-riżultat ta' l- investigazzjoni?

X'passi ttieħdu jekk ittieħdu, kontra min kiser il- liġi u għalaq bla permess l- aċċess għal Ħal Far?

ONOR.

LOUIS GALEA: Informat li l-Pulizija qed tinvestiga dan il-każ.

Sptarijiet,Fattigi pora,Sptarijiet,Fattigi gall,Sptarijiet,Fattigi SPTARIJIET - FATTIGI

L-ONOR.

ALFRED PORTELLI staqsa lill-Ministru ta' l- Intern u Żvilupp Soċjali: Liema huma dawk iż-żiediet fil- pagi li ngħataw lill-Hospital Auxiliaries mill-1987 'il hawn sena b'sena u kienx hemm minnhom li kienu fuq xi ftehim ma' xi trade union?

Jaf li dawn il-ħaddiema huma mħassba li jinsabu esposti għall-periklu ta' mard li jista' jintrikeb, speċjalment minn makni li jġorru għat- tiswija?

ONOR.

LOUIS GALEA:L- informazzjoni qed tinġabar u tweġiba tingħata f'xi seduta oħra.

Telemalta,Apparat fil-Birgu galm,Telemalta,Apparat fil-Birgu zamf,Telemalta,Apparat fil-Birgu BIRGU: TRIQ IL-KUNVENT - APPARAT TA' TELEMALTA

L-ONOR.

MARIO GALEA staqsa lill-Ministru għat- Trasport u Komunikazzjoni: Tista' Telemalta ġentilment tinvestiga l-ilment li ħdejn ir-residenza Nru. 33 f'Convent Street, Vittoriosa hemm imwaħħal xi apparrat ta' Telemalta li bis-sħana tax-xemx qed iqattar żejt/qatran li qed iħammeġ il-faċċata ta' din ir- residenza?

ONOR.

FRANCIS ZAMMIT DIMECH: Jiena nformat li l-Korporazzjoni Telemalta qed tinvestiga l- ilment tar-residenza nru.

33 f'Convent Street, Vittoriosa u se jittiehdu l-passi kollha mehtiega biex issir manutenzjoni fuq l- apparat li hemm imwahhal.

Dan ix-xoghol ghandu jkun lest ghal bidu ta' Gunju.

Marsaxlokk,Tindif galm,Marsaxlokk,Tindif falm,Marsaxlokk,Tindif MARSAXLOKK: TRIQ IX-XERRIEK - TINDIF PUBBLIKU

L-ONOR.

MARIO GALEA staqsa lill-Ministru għall- Ambjent: Possibbli t- Taqsima ta' l-Ambjent tagħti titwila fi Triq ix-Xerriek, f'Marsaxlokk biex forsi titnaddaf ftit din it-triq?

ONOR.

MICHAEL FALZON: Jien informat li x-xoghol imsemmi diga qed isir mid- Dipartiment tad-Distretti tat-Taqsima tax- Xoghlijiet.

Marsaxlokk,Dawl fit-toroq galm,Marsaxlokk,Dawl fit-toroq falm,Marsaxlokk,Dawl fit-toroq MARSAXLOKK - DAWL FIT-TOROQ

L-ONOR.

MARIO GALEA staqsa lill-Ministru għall- Ambjent: Fi Triq ix- Xerriek, f'Marsaxlokk hemm ħafna dlam u hemm bżonn ta' street lightining (imqar żewġt bozoz).

Kemm hu possibbli li dawn isiru u f'każ li jiġu approvati meta bejn wieħed u ieħor ikun possibbli li jsiru?

ONOR.

MICHAEL FALZON: Tweġiba tingħata f'seduta oħra.

Zejtun,Cimiterju ta' San Gorg galm,Zejtun,Cimiterju ta' San Gorg falm,Zejtun,Cimiterju ta' San Gorg ZEJTUN - ĊIMITERJU TA' SAN ĠORĠ - DAWL

L-ONOR.

MARIO GALEA staqsa lill-Ministru għall- Ambjent: Minkejja diversi talbiet lil Enemalta biex jerġa' jinxtgħel iċ-Ċimiterju ta' San Ġirgor, fiż-Żejtun dan għadu mitfi u qed jintqal li r- raġuni hi li hemm ħsara fil- mains, tista' Enemalta tieħu dan l-ilment ftit bis-serjeta' bit- tama li x-xogħol li hemm bżonn issir jitlesta?

ONOR.

Kummissjoni kontra l-Ingustizzji Qrati,Kummissjoni kontra l-Ingustizzji Qrati,Kummissjoni kontra l-Ingustizzji KUMMISSJONI KONTRA L- INĠUSTIZZJI

L-ONOR.

JOE DEBONO GRECH staqsa lill-Ministru tal- Ġustizzja: a) Jista' l- Ministru jgħidilna min huma l- membri kollha inkluż ċ-Chairman u s-Segretarju, bl-indirizzi b'kollox li jifformaw il- Kummissjoni ta' kontra l-Inġustizzji?

b) Jista' fil-qosor l- Ministru jgħidilna x'inhuma s- setgħat ta' din il- Kummissjoni, u jinkludux li jinvestigaw lil xi ħadd, jagħmlu rapport dwaru, jressqu l-każ għand il-Pulizija u l-persuna konċernata lanqas biss tiġi avviċinata?

ONOR.

JOE FENECH: Il- Kummissjonijiet, maħtura bis- saħħa ta' l-Att XV ta' l-1987, in office fis-26.5.93 huma:

Onor.Micallef Dr Joseph Said Pullicino - Chairman Sur Paul Saliba Membru Sur Carmel Baluci Membru Sur Joseph R. Fiott Segretarju

Avukat Dr Joseph Galea Debono Chairman Sur Loris Serge Membru Mrs Rosanna Caruana Membru Sur J. Tabone Adami Segretarju

Avukat Dr Ramon Rossignaud Chairman Sur Maurice Bonello Membru Sur Anthony Bartolo Membru Sur Victor Vella Segretarju

Avukat Dr Guido Saliba Chairman Avukat J. Caruana Scicluna Membru Sur Edwin Ebejer Membru Sur Dione Giorgio Segretarju

L-indirizz sħiħ tal-Kummissjoni hu:

"Kummissjoni għall-Investigazzjoni ta' Inġustizzji Qrati Superjuri, Triq ir-Repubblika, Il-Belt Valletta CMR 02"

Is-setgħat tal-kummissjoni huma dawk mogħtija lilha bis- saħħa ta' l- istess Att XV ta' l-1987.

Siggiewi,Tiswija ta' toroq bonm,Siggiewi,Tiswija ta' toroq falm,Siggiewi,Tiswija ta' toroq SIĠĠIEWI: ĦAL XLUK - ASFALTAR

L-ONOR.

MICHAEL BONNICI staqsa lill-Ministru għall- Ambjent: Jista' l-Ministru jara li Triq Ħal Xluk, is- Siġġiewi tiġi asfaltata skond il- ħtieġa minħabba li din it- triq ilha hekk maqlugħa għal dawn l-aħħar sentejn?

ONOR.

MICHAEL FALZON: Jien informat li x-xoghol li jehtieg isir huwa xoghol ta' traqqigh (patching).

Dan se jsir mid- Dipartiment koncernat dalwaqt.

Siggiewi,Tindif bonm,Siggiewi,Tindif falm,Siggiewi,Tindif SIĠĠIEWI: TRIQ IR-REBBIEGGħA - RIMI TA' SKART

L-ONOR.

MICHAEL BONNICI staqsa lill-Ministru għall- Ambjent: Jista' l-Ministru jagħti ordni sabiex jitneħħa l- akkumulazzjoni ta' oġġetti li qegħdin jintefgħu quddiem wieħed mill-garaxxijiet ("St. Anthony") fi Triq ir-Rebbiegħa, fis-Siġġiewi?

Jaf il-Ministru li l-materjal li qiegħed jintefa' f'dan il- lok jista' jingħata n-nar b'konsegwenzi koroħ għal dawk li joqogħdu fl-ewwel sular?

ONOR.

MICHAEL FALZON: L- ilment imressaq mill-Onor.

Membru qed jigi nvestigat sabiex tittiehed l-azzjoni mehtiega mill-aktar fis possibli.

Qormi,Provvista ta' elettriku manc,Qormi,Provvista ta' elettriku falm,Qormi,Provvista ta' elettriku QORMI: TA' FARSINA - QTUGĦ TA' ILMA

L-ONOR.

CHARLES MANGION staqsa lill-Ministru għall- Ambjent: Jista' l-Ministru jispjega kif in-naħa tal- Housing Estate Ta' Farsina, Qormi diġa' qegħdin ibatu minn nuqqas u qtugħ ta' ilma?

ONOR.

MICHAEL FALZON: Jien informat li l-provvista ta' l- ilma fil- Housing Estate ta' Farsina, Qormi qed tinqata' darba fil-gimgha bhala parti mill-immaniggjar tar-riservi ta' l-ilma.

Telephones,Tel No. 498293 manc,Telephones,Tel No. 498293 zamf,Telephones,Tel No. 498293 TELEPHONES - TEL.

L-ONOR.

CHARLES MANGION staqsa lill-Ministru għat- Trasport u Komunikazzjoni: Jista' l-Ministru jordna li s- servizz tat-telephone numru 498293, jiġi rranġat sew perwss li sikwit jinqata' u subscriber jispiċċa bla servizz?

ONOR.

FRANCIS ZAMMIT DIMECH: Jiena nformat li l-Korporazzjoni Telemalta hadet il-passi immedjati sabiex tissewwa l- hsara billi kienet mibdula l- istallazzjoni mid-"Distribution Point" aktar qrib.

Is-set tat- telefon kien mibdul ukoll, ghas-sodisfazzjoni ta' l- abbonat.

Djar tal-Gvern,Manutenzjoni pora,Djar tal-Gvern,Manutenzjoni falm,Djar tal-Gvern,Manutenzjoni DJAR TAL-GVERN - MANUTENZJONI

L-ONOR.

ALFRED PORTELLI staqsa lill-Ministru għall- Ambjent: B'referenza għall- mistoqsija parlamentari tiegħi dwar tiswijiet ta' flats tal- Gvern, jista' l-Ministru jgħidli ħarġitx l-offerta (jekk le, meta ħierġa) biex permezz tagħha jiġi rranġat flat f'Ta' Xbiex Housing Estate li diġa' tlabt fuqu lid-dipartiment konċernat?

ONOR.

MICHAEL FALZON: Twegiba tinghata f'seduta ohra.

Loghob tal-Pajjizi z-Zghar pora,Loghob tal-Pajjizi z-Zghar frem,Loghob tal-Pajjizi z-Zghar LOGĦOB TAL-PAJJIŻI Ż-ŻGĦAR

L-ONOR.

ALFRED PORTELLI staqsa lill-Ministru għaż- Żgħażagħ u Kultura: Għal- logħob li jsir fil-Pixxina l- ġdida, il-Gvern jew xi Kumitat ħatar xi nies mediċi jew tekniċi f'dan l-isports?

F'każ affermattiv, min huma dawn in-nies?

ONOR.

MICHAEL FRENDO: Ir- risposta tingħata f'xi seduta oħra.

Zejtun,Vandalizmu psaj,Zejtun,Vandalizmu gall,Zejtun,Vandalizmu ŻEJTUN - VANDALIŻMU

L-ONOR.

JOSEPH PSAILA SAVONA staqsa lill-Ministru ta' l-Intern u Żvilupp Soċjali: In vista ta' ċerti atti ta' vandaliżmu li qegħdin isiru ż- Żejtun eżempju twaqqigħ ta' opra morta fil-ġnien f'Misraħ Mik.

A. Vassalli u ksur ta' lampa taż-zebra crossing fi Triq A. Cachia Zammit u din ta' l- aħħar ukoll sfaċċatament fil- preżenza ta' ħafna nies, u b'rapport ta' bniedem innifsu lill-Pulizija, x'passi ttieħdu?

Tista' l-Pulizija tagħmel patrols fl-inħawi biex forsi jidħol daqsxejn aktar dak is- sens ta' dixxiplina tant mixtieq u meħtieġ?

ONOR.

LOUIS GALEA: Ninsab informat li ma sar l-ebda rapport lill-Pulizija dwar tliet gebliet li nqalghu mill- opramorta tal-gnien imsemmi, izda dan gie ikkonfermat mill- Pulizija wara li saret din l- Interpellanza.

Jirrizulta wkoll li fit-23 ta' Mejju 1993 il-Pulizija waqt il-patrol innutat il-globi taz- 'zebra crossing' imkissra f'Cachia Zammit Street.

Il-Pulizija ma rrizultalhiex min kien responsabbli ghal dawn l-atti vandali u hadd ma ta ghajnuna lill-Pulizija b'informazzjoni sabiex ixejjnu atti bhal dawn.

Tajt struzzjonijiet sabiex il-Pulizija, minkejja s- sorveljanza li qed issir, izzid din il-hidma.